
Irina Nicolau a alcătuit un calendar comentat al sărbătorilor 
româneşti vechi pentru folosul orăşenilor de astăzi. Veţi afla 
cum şi de ce ţineau străbunicii fiecare sărbătoare a anului şi ce 
anume s-a păstrat (sau nu) din sensurile de altădată în 
ceremoniile şi festivităţile moderne. 

Irina Nicolau 

este aromâncă după tată şi grecoaică după mamă, născută în 
zodia Vărsătorului. Cum spune ea însăşi, a fost cîndva 
folcloristă, înainte de 1989. Acum are două pasiuni: Muzeul 
Ţăranului Român, unde lucrează, şi istoria orală. 

A publicat împreună cu nişte prieteni trei cărţi: Vom muri şi 
vom fi liberi (prima carte despre Revoluţie), Piaţa Universităţii 
şi Povestea Elisabetei Rizea. Un alt volum, de convorbiri cu 
Al. Paleologu, îi va apărea în curînd la Humanitas. Publică 
articole în Dilema , 22 şi Poveşti adevărate. 

Cel mai important lucru pe care-Lştie de la mama ei este că 
omul trebuie să fie om. Cînd i s-^ propus să scrie acest ghid, 
Irina s-a gîndit că una dintre condiţiile cele mai simple pe care 
le ai de îndeplinit ca să fii om este să ţii sărbătorile. 


In aceeaşi serie 

Thea Luca 

Ghidul gazdei perfecte 
Vasile Răducă 

Ghidul creştinului ortodox de azi 

Codul bunelor maniere astăzi - ediţie revăzută şi adăugită 

Sărbătoarea 


Ispitele Micului Nimic şi Omul Pelican 
• Loisirul, gadgetul, festivismul • 
Ingredientele sărbătorii: un miez de 
sfinţenie - timp bun - loc curat - suflet 
primenit - cuvîntul, gestul şi lucrul 
potrivit • Tipuri de calendare: civil, 
creştin, popular • Funcţiile sărbătorii: 
întreţine relaţia cu sacrul - reface 
grupul comunitar - pune societatea 
în acord cu Cosmosul 

Ispitele Micului Nimic I 

Sînt tot mai numeroşi cei care îşi investesc speranţele, 
timpul şi banii în nimicuri. Dacă aduni toate aceste 
nimicuri rezultă Micul Nimic, care nu sperie pe ni¬ 
meni şi, mai ales, nu doare. Influenţa lui e mai degra¬ 
bă indirectă: intensitatea sentimentelor, gravitatea 
gesturilor şi importanţa obiectelor sînt periclitate. 
Viaţa devine tot mai exterioară, dar mai comodă. 
Intr-o lume unde confortul dă măsura lucrurilor, ia 
naştere Omul Pelican. 

Pelicanul este o specie de om situată în plan spiritual 
mai jos decît mine şi decît tine, cititorule. Noi, cel pu¬ 
ţin, ne străduim: eu să scriu o carte despre sărbători şi 
tu s-o citeşti. Pelicanul nu are nevoie de astfel de cărţi. 
El « ştie »! A învăţat de la radio, de la televizor, din 


reviste şi ziare. Pelicanul nu gîndeşte, gîndesc alţii 
pentru el. O armată de inşi mestecă zi şi noapte infor¬ 
maţia pe care i-o transmit pe gratis sau contra cost. El 
atîta are de făcut, să deschidă ciocul şi să primească 
alimentul cultural semipreparat şi semimîncat. Pre¬ 
cizez că acest borhot este unica lui hrană spirituală şi 
că, în funcţie de ceea ce are în guşă, putem distinge 
două feluri de Pelicani. 

Primul fel se compune din indivizi veniţi recent de la 
ţară. Ei mai poartă în guşă resturi din cultura satului 
vechi. In cea mai mare parte a timpului le ţin ascunse. 
Le scot la iveală în momente importante (de pildă, de 
sărbători), cînd nu au curajul să procedeze altfel decît 
strămoşii lor. Tot în primul tip se încadrează Pelicanii 
proveniţi din mahalale. Şi unii şi ceilalţi trăiesc cu un 
picior în universul surogatelor culturale (le numeam 
nimicuri) şi cu celălalt pe un petec de viaţă tradiţio¬ 
nală. Poziţia este incomodă. Prima generaţie o accep¬ 
tă. Descendenţii lichidează însă rapid şi fără regret 
moştenirea şi se înscriu în al doilea tip de Pelicani. 
Aici găseşti Pelicanul Perfect. 

Pelicanului Perfect poţi să-i introduci în guşă orice. El 
pune o singură condiţie: să-i respecţi liniştea şi con¬ 
fortul. Adoptă primul chifteluţele de la McDonald’s, 
experimentează primul formulele excentrice de lo¬ 
cuire, absoarbe ca buretele reclamele, melodramele şi 
serialele de la televizor, articolele de curiozităţi para¬ 
normale din ziare şi reviste. El, Pelicanul Perfect, este 
primul care asimilează ultima modă, indiferent în ce 
se exprimă ea, vestimentaţie, alimentaţie, vorbire sau 
comportament. Toate acestea îl ajută să se ţină depar¬ 
te de marea cultură care riscă să-i tulbure liniştea. 
Ceea ce, pentru el, ar fi îngrozitor. 

In viaţa de zi cu zi, Pelicanul poate trece neobservat. 
Sînt numeroase situaţiile cînd se poartă ca toţi oame¬ 
nii. Dar ceea ce îl defineşte şi îl trădează, în acelaşi 

timp, este respectul exagerat pentru loisir > gadget şi 
festivitate . 

Loisirul 

Dacă te preocupă sensul cuvîntului loisir este inutil să 
deschizi un dicţionar de limbă franceză. Acolo vei 
găsi sensurile răgaz şi pe îndelete . Nimic grav! Dacă 
vei merge mai departe şi vei consulta un dicţionar eti¬ 
mologic, tot francez, ca să vezi de unde le vine lor 
cuvîntul, vei afla că etimonul latin este licere care în¬ 
seamnă a fi permis. încă mai e bine! Răul se instalează 
atunci cînd răgazul şi permisiunea de a face lucrurile 
pe îndelete devin un ideal de viaţă. 

Am scris cuvîntul rău şi acum îmi pare rău. Schim¬ 
bările care se produc în lume merită să fie analizate în 
termeni mai subtili decît « acum e rău », « acum e 
bine ». Cu atît mai mult cu cît există tendinţa de a 
concentra tot binele în trecut, răul fiind împărţit, 
invariabil, între prezent şi viitor. Dar lumea se schim¬ 
bă de cînd e lumea. Singura soluţie este să ţinem pasul 
cu ea. Ca sa nu devenim Pelicani este suficient să con¬ 
trolăm, în fiecare clipă, ce şi cît pierdem şi ce şi cît 
cîştigăm. 

Revenind la loisir şi la sensurile lui originare, se im¬ 
pun trei întrebări. Prima întrebare: există răgaz în 
societăţile tradiţionale ? Şi da, şi nu... Acolo întîlnim 
muncă, odihnă şi sărbătoare. Răgazul este un segment 
de timp între doua activităţi, utilizat, cel mai des, pen¬ 
tru a face altă treabă. Oricît s-ar strădui să-1 înţeleagă 
pe ţăran, orăşeanul nu poate. Satul rămîne pentru el o 
carte ţinută pe dos. Satul nu caută răgazul, cum nu îl 
caută nici furnicile. Respectul pentru răgaz este tipic 
urban. 

A doua întrebare: în societăţile tradiţionale se poate 
acţiona pe îndelete? Uneori da, alteori nu... Faci pe 
îndelete atunci cînd nu e graba. Legendele nu pre¬ 
cizează dacă la Facerea Lumii Dumnezeu a lucrat pe 


îndelete sau a fost grăbit. Neexistînd nici o indicaţie, 
putem să ne închipuim că a făcut zidirea aşa « cum se 
face ». Tocmai acest « cum se face » reprezintă idealul 
societăţilor vechi. 

în sfîrşit, vine rîndul întrebării privind permisiunea. 
Problemele pe care le ridică sînt formulate diferit în 
sat şi în oraş. Ţăranului, cît timp respectă legea, îi este 
totul permis. Deşi neexprimat în cuvinte, comanda¬ 
mentul este respectă legea şi eşti liber. Orăşeanului i se 
spune: eşti liber , dar respectă legea . Acest dar este sur¬ 
sa multor tensiuni. Dacă sînt liber, de ce să fie cu dar ? 
Aceste lucruri pot să pară complicate atunci cînd 
încerci să le gîndeşti sau să le scrii. în viaţa de zi cu zi 
ele se exprimă simplu şi direct. Le înţelege şi Pelica¬ 
nul. De pilda, el simte că trăieşte într-o lume prea 
grăbită, de aceea visează la un răgaz în care să acţione-, 
ze pe îndelete. Sătul de obligaţii şi constrîngeri, Peli¬ 
canul doreşte un timp în care să-i fie permis să facă 
numai ce vrea. Aşa se naşte noul sens de loisir. El de¬ 
numeşte un segment de timp, spumos şi afinat, în care 
îţi este permis să-ţi faci voia. într-un astfel de timp 
munca devine bricolaj, călătoria turism, sportul şi 
artele joacă. 

Loisirul se consumă sub zodia lui «de-a»: de-a 
munca, de-a călătoria, de-a sportul, de-a arta. Lucru¬ 
rile merg pînă acolo îneît şi jocul poate să devină 
« de-a jocul ». Loisirul refuză odihna pentru că exclu¬ 
de oboseala. Faţă de activităţile pe care le mimează, 
loisirul este un regres. 

Gadgetul 

în secolul trecut, Antoine Gadget a făcut bani vînzînd 
miniaturi ale Turnului Eiffel. Faptul a fost posibil 
pentru că se născuseră deja categoriile de obiecte 
« breloc » şi « suvenir ». 

Gadgetul poate avea formă de breloc şi funcţie de 
suvenir, dar, în plus, pretinde să fie folositor. Cel mai 

des se vrea unealtă. Spre deosebire de uneltele vechi, 
care puteau fi folosite în mai multe feluri, gadgetul 
refuză programatic suprasolicitarea. Ca urmare, sta¬ 
tutul pe care îl aveau obiectele pe vremuri slăbeşte. 
Spuneai foarfecă şi orice om înţelegea că te referi la 
cea cu care se tund în casă membrii familiei, se croiesc 
hainele, se taie tot ce e de tăiat, cea care se pune sub 
patul femeii după naştere timp de patruzeci de zile, pe 
care o folosesc vrăjitoarele şi descîntătoarele în magia 
lor de legat şi dezlegat. Acum spui foarfecă şi între¬ 
barea vine de la sine - care foarfecă, cea de hîrtie, de 
unghii, de tablă, de grădină ? 

Există o veche tradiţie în specializarea uneltelor. în ul¬ 
tima jumătate de secol această tendinţă s-a accentuat. 
Casele ne sînt invadate de unelte cu funcţii insigni¬ 
fiante. Principala lor funcţie pare să fie aceea de a con¬ 
feri gesturilor noastre importanţă. Atenţie însă, o 
lume populată de prea multe obiecte îşi deschide larg 
uşile şi ferestrele pentru kitsch! 

Festivismul 

Festivitatea este ceea ce rămîne din sărbătoare după ce 
a fost îndepărtat miezul de sacralitate. Să zicem, o 
coajă. Festivismul reprezintă tendinţa exagerată spre 
festivităţi. Contextele intime sînt nepropice pentru 
festivităţi. Acestea se exprimă optim într-un cadru 
oficial. Aici, ceremonialul devine ceremonie. Hainele, 
cuvintele, gesturile şi obiectele nu mai lucrează în 
folosul relaţiei dintre om şi Dumnezeu. Festivităţile 
ocolesc sublimul, oribilul şi confruntarea dintre viaţă 
şi moarte. Festivitatea consumă fără să regenereze. 

ISărbătoarea - 
din ce e făcută? 

Şapte sînt « ingredientele » sărbătorii: miezul de sfin¬ 
ţenie, timpul bun, locul curat, sufletul primenit, cu- 
vîntul, gestul şi lucrul potrivit. Să le cercetăm pe rînd. 

Un miez de sfinţenie 

Miezul de sfinţenie este nelipsit din sărbătorile creşti¬ 
ne. Există însă religii în care sfinţii lipsesc. în acest caz 13 
miezul sărbătorii este mai bine determinat prin cuvîn- 
tul sacru . Nu putem neglija nici societăţile care n-au 
depăşit treapta rito-magică. Religia şi magia au şi 
puncte comune, dar, în primul rînd, se deosebesc. 

Propun de aceea termenul de numinos , care însumea¬ 
ză atît religiosul, cît şi magicul. 

Numinosul este un sentiment, o reacţie spontană faţă 
de ceva care, ulterior, este considerat supranatural. 
Anumite societăţi trăiesc intens acest sentiment şi 
manipulează forţa lui prin magie. Nu oricine are 
dreptul şi poate s-o facă. Privilegiaţii - vrăjitoriei 
şamanii - sînt delegaţi să depăşească regulile ce 
definesc condiţia umană şi să intre în relaţie cu numi¬ 
nosul, pe care îl pun să lucreze pentru om. în cazul 
religiilor, numinosul este considerat a fi transcenden¬ 
tal, anterior oricărei experienţe. Şi, cum numai oame¬ 
nii au experienţe, numinosul este mai înainte de om şi 
peste om. Relaţia dintre credincios şi numinos nu se 
mai exprimă în termeni de manipulare. întorşi cu faţa 
spre Dumnezeu, credincioşii încearcă să se apropie, să 
se contopească cu el. Există şi aici mediatori - preoţii. 
Rolul acestora este de a favoriza relaţia oamenilor cu 
sacrul. în cazul vrăjitorilor şi şamanilor, această rela¬ 
ţie era un monopol. 

Rudolf Otto, cel care a introdus termenul de numi- 
nos , consideră că acesta este misterios , cutremurător şi 
fascinant . Ceea ce este misterios şi cutremurător 
sperie, creează angoase. Dar posibilitatea de a depăşi 
condiţia umană şi de a intra în relaţie cu numinosul 
constituie o provocare şi o fascinaţie. Din această 
tensiune se naşte nevoia de rit. Ritul operează în trei 
sensuri: îndepărtează numinosul, atunci cînd este 
considerat impur; îl manipulează în folosul omului 
prin tehnici magice; îl declară forţă transcendentală şi 
face din el nucleul marilor religii. 

Nu există sărbătoare care să se poată dispensa de rit, 
ritul fiind un act care se repetă şi a cărui eficacitate, cel 
puţin în parte, este de ordin extraempiric. Unii spe¬ 
cialişti socotesc că sărbătoarea se derulează după un 
scenariu compus din: rituri de purificare, rituri care 
se referă la un început, rituri care actualizează relaţia 


dintre vii şi morţi, rituri care aşază viitorul sub sem¬ 
nul victoriei, rituri care răstoarnă ordinea normală 
pentru a o reinstaura, întărită. Însumînd cel puţin o 
parte din aceste rituri, sărbătoarea apare, raportată la 
cotidian, ca un exces. Cu toate acestea ea nu tulbură 
ordinea lumii. Nici nu pune condiţia umană în peri¬ 
col. Excesul păstrat sub control devine sursă de 
energii. Ca să menţii ordinea ai nevoie de putere şi, 
din cînd în cînd, te duci pînă în haos ca să ţi-o iei. 

Se scrie şi se vorbeşte mult despre gîndirea simbolică 
pe care se sprijină ritul şi sărbătoarea. Simbolul te face 
să spui mai mult decît spui, să faci mai mult decît faci, 
face ca un obiect să devină mai mult decît este. 
întărite prin simbol, cuvintele, obiectele, gesturile 
încetează a mai fi cele curente. Pentru ca sărbătoarea 
să fie posibilă, totul trebuie adus la altitudinea 
momentului. 

Timp bun 

Există două feluri de a concepe timpul. Te poţi gîndi 
la el ca la un şuvoi inert şi amorf pe care omul îl taie 
şi îl mărunţeşte după voie. în acest caz, singura condi¬ 
ţie pe care eşti obligat s-o respecţi este corectitudinea 
calculului astronomic. Sau poţi să te gîndeşti că tim¬ 
pul se compune din secvenţe de calitate, diferită. 
Atunci problema este să le recunoşti. Cel ce consideră 
timpul un corp viu şi fragil, dar reactiv, trebuie ne¬ 
apărat să ştie cum să-l «taie ». 

Indiferent cum îl concepi, ca să nu te rătăceşti, ai 
nevoie de calendare. Calendarele ne ajută să ne orien¬ 
tam în timp, aşa cum hărţile ne orientează în spaţiu. 
Ambele sînt instrumente. Calendarele operează cu 
unităţi cunoscute: ziua, săptămîna, luna, anul. Deşi 
este un fel de a spune că ne sînt cunoscute. Adesea se 
înţeleg prin ele lucruri diferite. De pildă, despre ceea 
ce considerăm noi că este o zi, o femeie dintr-un sat 
iată ce spune: « Nu ştiu, da-mi vine a crede că zilele 

au şi ele sufletul lor... Sînt ca nişte făpturi. » Şi, dacă 
citeşti despre zile, descoperi că sînt într-adevăr nişte 
făpturi pentru că au şi case. 

Sfintele zilelor din săptămînă 

Casa Sfintei Luni se află în locul unde răsare soarele. Sfintele Marţi 
şi Miercuri locuiesc tocmai la apus. La miazăzi se află Sfînta Joi 
şi Sfînta Duminică. Toate sînt surori. Numai Sîmbăta stă singură la 
miazănoapte. E străină şi n-are stea pe cer. Celelalte au pe cer 
cîte o stea care străluceşte peste casa lor. Stelele logostele, aşa se 
numesc, fac uneori semne oamenilor, anunţîndu-i cînd vin cutre¬ 
murele, holera, ciuma, războaiele, fiarele, foametea... Cea care ar fi 
trebuit să fie steaua Sfintei Sîmbete a rămas pentru Maica Domnu¬ 
lui. Cînd va face semn această stea, va veni sfîrşitul lumii. 

Siliţi să comunice la scară mondială în ultimul secol, 
oamenii au renunţat la diferenţe şi au adoptat un sin¬ 
gur calendar. Dacă ne referim la trecut, trebuie să 
avem în vedere multe calendare. 

Ca să măsoare timpul, unele culturi au luat ca reper 
soarele, altele luna, altele pe amîndouă. Măsurînd 
timpul, calendarele nu pot evita problema începutu¬ 
lui. Uneori începutul a fost determinat vag (Illo tem - 
pore , Timpul de demult, Facerea Lumii), alteori de un 
eveniment istoric (fondarea Romei, instaurarea unei 
dinastii). 

Pînă spre mijlocul mileniului %l doilea, ştiinţa calen¬ 
darului s-a aflat în grija specialiştilor (sacerdoţi, 
astrologi, astronomi). Socoteala lor păzea rînduiala 
sărbătorilor, menţinea societatea în acord cu Cosmo¬ 
sul şi făcea posibilă istoria. Din a doua jumătate a 
celui de-al doilea mileniu, măsurarea timpului a înce- 
6 tat să mai fie o taină. Calendarele-almanahuri l-au 

transformat într-un fapt cultural popular. Ca să ai 
acces la timp era suficient să fii alfabetizat. 

Atunci s-a întîmplat un lucru cu adevărat important. 
A avut loc primul amestec masiv între calendare. Cele 


cunoscute şi trăite de insul comun s-au confruntat cu 
modul oficial de a măsura timpul. Din acel moment 
oamenii au descoperit că trăiesc la intersecţia dintre 
calendare. 

Din acest punct de vedere situaţia nu s-a prea schimbat. 
Continuăm să trăim ţinînd cont de mai multe calendare. 
Avem calendarul civil - de pe birouri şi din agende —, 
pe cel religios - pus de obicei în bucătării calen¬ 
darul popular al culturii noastre tradiţionale, pe care 
îl respectăm atît cît putem, şi calendarele populare ale 
altor culturi cu care intrăm indirect m contact şi din 
care mai împrumutăm cîte ceva. Şi, ca şi cînd nu ar fi 
destul, vin peste noi sărbătorile altora: Ziua Americii, 
Ziua Franţei, Ziua cînd s-a încheiat pacea după cel de 
al Il-lea război mondial. 

Propun o imagine care s-ar putea să clarifice ceea ce 
încerc să spun. Dimineaţa, pe locul unde urmează să 
pui piciorul cînd te dai jos din pat, se întretaie tot 
felul de drumuri-calendar. înainte să cobori din pat, 
trebuie să alegi pe care porneşti. Un drum spune că e 
zi lucrătoare şi să mergi la slujbă; altul că e sărbătoare 
şi te îndruma la biserică; altul pretinde că ar fi sărbă¬ 
toare naţională şi că trebuie să te pregăteşti să de¬ 
filezi... 

Din clipa în care ne-am despărţit de societatea tradi¬ 
ţională, calendarele ne impun opţiuni dificile. Şi nu e 
nimic de făcut. Singurul lucru care te poate ajuta este 
darul diferenţierii. Să simţi sau să ştii ce este mai 
important. 

Revenind la societăţile tradiţionale, merită spus că 
una dintre trăsăturile acestora este lipsa alternativei. 
Duminică de dimineaţă omul nu are de ales, e timp de 
mers la biserică. Ceea ce nu înseamnă că toţi făceau 
asta. Atîtea legende vorbesc de inşi care lucrează du¬ 
minica sau în zi de sărbătoare! Pînă şi Neculce pre¬ 
zintă un asemenea caz. Putem trage concluzia că unii 

ţărani mergeau la biserică şi alţii păcătuiau nemer- 
gînd. Păcatul nu este însă o alternativă! 

Stînd lucrurile aşa, societăţile tradiţionale favorizează 
stările de concentrare. Cel puţin în intenţie sînt cen¬ 
tripete. Prezentul şi viitorul nostru imediat (cel ce ne 
stă în faţă) par să fie pîndite de pericolul dispersiei. 
Forţe centrifuge ne gonesc de la centru şi ne lipesc de 
pereţii vasului în care trăim... 

Calendarul civil. La baza calendarului civil se află 
concepţia romană asupra timpului. Simplificînd, să ne 
închipuim un vechi calendar roman, compus din 10 
luni şi 355 de zile. Ca să iasă socoteala, o dată la doi 
ani, calendarul avea o lună în plus (de 22 sau 23 de 
zile). în anul 45 î. Hr., Iuliu Cezar, urmînd sfatul lui 
Sosigene, un astronom din Alexandria, impune prin 
decret imperial un calendar compus din 365 de zile. 
Din patru în patru ani, era prevăzut un an bisect care 
număra o zi în plus. 

Dar socoteala lui Sosigene nu a fost perfectă. El a gre¬ 
şit puţin. La scara secolelor eroarea a devenit impor¬ 
tantă, crescînd decalajul dintre calendarul iulian şi cel 
solar. Ca urmare, Papa Grigorie al XlII-lea suprimă 
din calendar cele zece zile care erau în plus. în felul 
acesta, ziua de 5 octombrie din anul 1582 devine 15 
octombrie. Ca să preîntîmpine alte decalaje, noul ca¬ 
lendar prevede eliminarea unui număr de trei ani 
bisecţi la fiecare patru sute de ani. Aşa s-a născut ca¬ 
lendarul gregorian. 

Românii şi noul calendar _ 

Rămîi uimit cînd vezi lipsa de grabă cu care a fost preluat calendarul 
gregorian. Statul român, de pildă, îl adoptă în 1919, iar Biserica 
Ortodoxă Română în 1924. Există creştini care nu l-au acceptat nici 
astăzi. Fără să se opună în mod făţiş, cînd biserica le-a impus 
schimbarea sărbătorilor, ţăranii români au fost nemulţumiţi. Ernest 
Bernea notează pe teren, la numai cîţiva ani după momentul 


adoptării noului calendar, reflecţii de genul: pomii tot «pe vechi» 
înfloresc; a fost Sfîntul llie şi merele nu sînt coapte... După 
aproape 55 de ani, Ion Ghinoiu întîlneşte aceeaşi nemulţumire; un 
ţăran îi zice: a venit Sfîntul Dumitru şi frunza copacilor n-a căzut. 
Orăşeanul nu pricepe ce implicaţii are această afirmaţie. Ar trebui 
să ştie că între Sfîntul Dumitru şi Sfîntul Gheorghe este o duşmănie 
veche şi cumplită. Au făcut de mult un pariu pe viaţă şi pe 
moarte: dacă de 23 aprilie Sfîntul Gheorghe nu a înverzit pădurea, 
înseamnă că Sfîntul Dumitru a învins şi poate să-i ia capul. 

Vine însă 26 octombrie, cînd Sfîntul Dumitru trebuie să dezbrace 
pădurea. Dacă nu reuşeşte s-o facă, e ca şi mort... 

Calendarul civil este o convenţie şi este acceptat ca o 
convenţie. Dar să facem o diferenţă între calendarele 
vechi şi cel de astăzi. Cele vechi aveau capacitatea de a 
încorpora sărbătoarea. Calendarul civil mondializat 
pe care îl urmăm astăzi distinge două feluri de zile, 
lucrătoare şi nelucrătoare. Colorate frecvent în roşu, 
zilele nelucrătoare reprezintă dreptul salariaţilor la 
odihnă, garantat prin lege. Privind un calendar civil, 
nimănui nu i-ar trece prin cap că în a doua zi din 
week-end este păcat să lucrezi. 

Calendarul creştin. Este o construcţie a bisericii, o 
listă de nume de sfinţi şi de sărbători organizată 
cronologic şi' o călăuză a posturilor de peste an. Ceea 
ce frapează este bogăţia lui. Calendarul creştin este 
suprasaturat. Nu numai că nu există o singură zi goa¬ 
lă, dar sînt numeroase cazurile cînd, în aceeaşi zi, sînt 
consemnate mai multe sărbători. Unele nume sînt 
total obscure, le ştiu numai preoţii. Cu fărima lor de 
sfinţenie luminează zilele ca nişte licurici. La întreba¬ 
rea « ce scrie astăzi în calendar ? », creştinul nu poate 
niciodată să răspundă nimic . Canonizările adaugă 
sfinţi fără să se atingă de cei vechi. 

Istoria calendarului creştin imprimat pe o coală de 
hîrtie şi pus pe perete este scurtă. înainte, aflai cînd 

sînt sărbătorile de la preot, mergînd la biserică. Tot 
mergînd la biserică şi tot păzindu-le, oamenii ajun¬ 
geau să le ştie pe de rost. 

Calendarul popular. Nu putem vorbi despre un ca¬ 
lendar popular. Trebuie să ne întipărim în minte plu¬ 
ralul de calendare: al păstorului, al agricultorului, al 
pomicultorului, al apicultorului, al pescarului şi aşa 
mai departe. Chiar şi acestea aif variante zonale care 
diferă mult între ele. 

Despre calendarele populare se poate spune că orga¬ 
nizează viaţa oamenilor pînă în cele mai mici amă¬ 
nunte. Ele sînt premisă de ordine, de rinduială. Nu au 
fost niciodată scrise, ci trăite şi memorate. Cei care le 
trăiesc şi le memorează consideră că sînt de sus, de la 
Dumnezeu. în fiecare an, timpul este reconstruit du¬ 
pă calendar. Oamenii «îngrijesc » timpul cum îşi în¬ 
grijesc grădina. Ei « ţin » sărbătorile, le « păzesc ». Să 
păzeşti o sărbătoare înseamnă să te concentrezi asupra 
ei, s-o pregăteşti prin sacrificii, s-o faci să se desfăşoa¬ 
re după lege şi să fii atent cum o închei. Construieşti 
timpul pentru a putea trăi în timp. în afara timpului 
este numai moarte. 

Există multe motive pentru care calendarele populare 
pot fi comparate cu un palimpsest. Dar nu cu un 
palimpsest obişnuit, unde s-a şters de pe pergament 
un text pentru a scrie altul. Să ne închipuim un pa¬ 
limpsest lung de 365 de zile. Cîndva, foarte demult, 
cineva a schiţat reperele unui calendar rudimentar. 
Au venit alţii şi l-au refăcut scriind pe deasupra. Şi pe 
urmă alţii şi alţii... Nimeni nu şterge nimic, toţi scriu 
pe deasupra pînă cînd dedesubtul devine ilizibil. Este 
ilizibil, dar prezent. Trecutul participă la noile sărbă¬ 
tori cu puterea faptului necunoscut. Pe urmă vin spe¬ 
cialiştii şi analizează. Profesiunea lor le pretinde să 
descifreze cît mai mult. Formulează ipoteză după 
ipoteză. Pentru omul obişnuit este primejdios să intre 


în joc. Lipsit de posibilitatea de a verifica aceste ipo¬ 
teze, nu face decît să se îndepărteze de sărbătoare. Cu 
adevărat înţeleaptă este atitudinea ţăranilor: oricît 
te-ai munci să-i întrebi, ei au un singur răspuns - 
« aşa am apucat din bătrîni ». 

Un alt motiv pentru care, atunci cînd te referi la ca¬ 
lendarele populare, poţi să invoci palimpsestul este 
amestecul de calendare pe care îl presupune. Nu este 
vorba de calendarele din diferite epoci, aşezate unele 
peste altele pe verticală, ci de unele care vin din diver¬ 
se domenii şi se atrag în plan orizontal. în calendarele 
populare care ţin rînduiala sărbătorii, dar şi a muncii 
sînt încorporate calendare astrologice, biologice, religi¬ 
oase, sociale... Ele ţin seama de solstiţii şi echinocţii, 
dar şi de perioada de împerechere a oilor şi a lupilor, 
de înfloritul urzicilor, orăcăitul broaştelor şi multe la 
fel, amestecîndu-le cu Patimile lui Iişus şi cu zilele 
sfinţilor şi ale morţilor, cu munca şi odihna viilor, cu 
tot ceea ce merită să fie « ţinut». 

Oricum, caracteristic pentru calendarele populare e 
faptul că timpul pe care îl organizează este de calităţi 
foarte diferite. Avem aici timp bun şi timp sec . Cine 
ştie să deosebească timpul bun de timpul sec îşi vede 
liniştit de treabă. Cine nu ştie întreabă sau o păţeşte. 

Vorbe despre timp 

Bun sau rău, timpul pe care îl organizează calendarele populare 
trece. Voci din sat zic: «Faci o haină şi se trece, faci o casă şi 
se trece, toate se trec... Iaca, eu am fost tînără şi nu mai sînt. Gnd 
eram tînără, toată lumea asta nu-mi ajungea...» Şi: «în cealaltă 
lume lucrurile stau cum sînt, nu trec. Acolo-î fără timp şi fără 
vreme.» Aţi observat însă că acest timp care trece nu are în limba 
română formă de plural? 

Ar mai fi de adăugat că nici sărbătorile nu sînt la fel. 
Unele sînt mari, ştiute şi ţinute de toată lumea, altele 
mici, le-am putea spune « facultative ». Şi încă un 

amănunt: o sărbătoare pregăteşte pe alta şi, cel mai 
des, se compun pilcuri de sărbători numite de spe¬ 
cialişti cicluri. 

Loc curat 

Sărbătoarea se ţine în loc curat şi bun. Locurile rele 
sînt cunoscute şi evitate. Oricum, locul se pregăteşte. 
A pregăti un loc înseamnă să-l cureţi şi să-l împodo¬ 
beşti. Dai cu mătura, ai grijă ce faci cu gunoiul, afumi, 
stropeşti, uneori sfinţeşti. Podoabele întăresc locul cu 
forţa simbolurilor pe care le pun în joc. Să împodo¬ 
beşti locul în culturile tradiţionale nu însemna să-l 
decorezi. Astăzi decorăm locul unde urmează să aibă 
loc festivităţile cu elemente lipsite de sens sau avînd 
sensuri slabe, elemente dictate de mode ce se schimbă 
de la o epocă la alta. Rolul lor este de a aduce voioşie 
şi strălucire. Deşi fiecare cultură are propriile sale for¬ 
mule, se conturează o modă mondială. 

Să împodobeşti un loc de sărbătoare înseamnă cu 
totul altceva. Podoaba este mai mult decît un element 
decorativ. Aşa cum la popoarele numite primitive 
(numite astfel în mod impropriu) tatuajul nu este un 
simplu desen, nici podoaba nu este o simplă bijuterie. 
Concepută din capul locului pentru a îndeplini rolul 
de talisman şi implicată în numeroase acte rituale şi 
magice, podoaba devine un obiect puternic. Forţa ei 
poate fi exploatată. Podoabele utilizate pentru locul 
de sărbătoare nu sînt numeroase, căci noul pătrunde 
greu: crengi de brad, salcie, frunză de nuc, culori 
(roşu, alb şi negru), însemne (steaguri, bîte, coroane 
de flori). Toate sînt semne şi participanţii la sărbă¬ 
toare le citesc. O noutate, greu de datat, este împodo¬ 
birea spaţiului de sărbătoare cu covoare. Avînd în 
vedere că şi acestea « sînt scrise », ornamentele lor au 
nume şi sens. Prezenţa covoarelor în sărbătoarea sa¬ 
tului are, aşadar, cu totul altă valoare decît la oraş. 


Suflet primenit 

Cînd pui condiţia de « suflet primenit», admiţi im¬ 
plicit existenţa sufletului. Se presupune, de asemenea, 
că înţelegi sensul profund al actului de primenire. în 
cultura ţăranului român, referirile la suflet sînt foarte 
numeroase. încă nu s-a scris « Cartea sufletului » şi e 
păcat. Cine ar scri-o ar avea multe de spus. Ce m-a 
frapat pe mine este faptul că sufletul, sîngele, somnul, 
dorul, laptele de mamă compun o familie indispen¬ 
sabilă vieţii, dar de o fragilitate extraordinară. Cad, se 
murdăresc, se lasă ademenite şi furate... Sînt ca nişte 
copii. La cea mai mică neglijenţă a omului, se pot 
întîmpla lucruri îngrozitoare. Trebuie să le porţi de 
grijă permanent. 

Iar primenirea înseamnă nu numai curăţire, ci şi 
regenerare. Dimineaţa, la baie, cînd noi, orăşenii, ne 
frecăm corpul cu substanţe bine mirositoare şi fru¬ 
mos ambalate, nu putem spune că ne-am primenit. 
Ceea ce facem noi este să ne aducem corpul, prin mij¬ 
loace mecanice, la standardul de curăţenie al societăţii 
în care trăim. In sat curăţenia recurge la mult sim¬ 
bolism. Prin ea sînt îndepărtate, în mod provizoriu, 
tot felul de rele. Ţăranul nu face duş tot timpul ca noi, 
el se spală de cîte ori trebuie şi cum trebuie. Nimănui 
nu i-ar trece prin cap, la oraş, să pună în cada de baie 
o monedă de argint sau flori. De fapt, fiecare curăţă 
ceea ce consideră că este important să păstreze curat: 
noi ne ocupăm de piele, ţăranul de suflet. El pregăteşte 
sărbătoarea lăsîndu-şi voia - pizmaşul luptă cu pizma 
lui, hoţul cu hoţia, mincinosul cu minciuna. Numai 
cei care intră cu suflet curat în sărbătoare ies cu el în¬ 
tărit. Nu toţi înving. Dacă ar învinge toţi, s-ar umple 
lumea de îngeri, n-am mai avea loc de aripile lor. 

Cuvîntul, gestul şi lucrul potrivit 

Neadecvarea este sursa multor eşecuri. E inutil să pui 
în joc tot ce ai mai scump dacă acel lucru nu se 

potriveşte. Este, de altfel, principala problemă nere¬ 
zolvată a Omului Pelican. Sărbătoarea, care dilată tot 
ce intră sub incidenţa ei, accentuează gravitatea 
greşelilor. Cînd accentuează inadecvarea, proliferează 
kitschul. 

Omul tradiţional este mai puţin expus greşelilor re¬ 
zultate din nepotrivire. Expresia bagaj de cunoştinţe 
(pe care nu o apreciez deloc) îmi permite să-mi în¬ 
chipui că fiecare ţăran poartă în spate cîte o traistă 
nevăzută unde se află cunoştinţele de care are nevoie 
ca să se poarte în sat ca un om între oameni. La oraş, 
în locul traistei, lumea are fel de fel de borsete şi pun¬ 
guţe în care ţine fragmente din diverse coduri ale 
bunelor maniere. Atenţie, există coduri care diferă de 
la o categorie socială la alta şi de la o epocă la alta. 
Partea proastă cu aceste coduri este că, în întregul lor, 
ele sînt cunoscute de foarte puţini inşi. Trăim din 
punguţă deci - şi în orice clipă putem comite o gafă. 
învăţăm tot timpul ce este potrivit şi ce nu. Bu- 
nul-simţ nu e întotdeauna şi un bun sfetnic.'Codurile 
sînt convenţii. Ele contrariază rar bunul-simţ, dar nu 
sînt subordonate lui. 

Aşadar, în satul vechi totul era mai simplu. Omul ştia 
cuvintele, gesturile, obiectele potrivite pentru sărbă¬ 
toare. Ştia că numai ceea ce este foarte bun pentru el 
poate fi destul pentru Dumnezeu. Şi mai ştia că orice 
nepotrivire îi face rău nu numai lui, ci şi grupului, ba 
chiar Cosmosului. 



ISărbătoarea - 
la ce este bună? 

Sărbătoarea are trei funcţii esenţiale: 1. întreţine rela¬ 
ţia cu sacrul, 2. reface grupul comunitar, 3. pune so¬ 
cietatea în acord cu Cosmosul. Să le trecem, pe scurt, 
în revistă. 

1. Se spune că e bine să păstrezi tot timpul un deget în 
barba lui Dumnezeu. Dar în viaţa de zi cu zi relaţia cu 
sacrul tinde să slăbească. De aici importanţa sărbă¬ 
torii. Ea opreşte lumea în loc şi îi abate pe oameni de 
la cele lumeşti, ajutîndu-i să-şi reînnoade legăturile cu 
cele de dincolo. 

2. în practica vieţii cotidiene, luaţi de treburi, oamenii 
funcţionează pe grupuri mici: familia rezidenţială 

(adică mama, tata, copiii şi cine mai stă prin casă), 
rudele apropiate (dacă sînt apropiate şi spaţial), veci¬ 
nii» Sărbătorile calendarului şi ceremonialurile legate 
de viaţă — naşterea, nunta, înmormintarea — devin oca¬ 
zii în care neamurile, uneori satul întreg, se regrupea¬ 
ză. Aceste momente favorizează comunicarea directă, 
comunicare pe care se bazează cultura ţăranului. 

3. La fel ca şi noi, orăşenii, omul societăţii tradiţionale 
intră în relaţie cu lumea pe bucăţele. Spre deosebire 
de noi, de gîndit o gîndeşte numai în întregul ei în 
timpul sărbătorii trăieşte mai acut decît oricînd senti¬ 
mentul întregului. Pe de o parte, « bucata » pe care ai 
uitat-o «se supără » şi se răzbună, pe de altă parte, 
Cosmosul este acum permeabil şi transparent. El se 
dezvăluie celor pregătiţi, iar traista nevăzută din spate 
face să fie mulţi pregătiţi. Este momentul cînd pot să 
profite şi să se ocupe de toate: de mersul soarelui pe 
cer, de puterea vîntului şi a ploii, de fecunditatea 
femeilor şi a vitelor, de fertilitatea pămîntului, de pe¬ 
ricolul care sînt lupii, şerpii şi insectele. 

Pentru un orăşean poate să pară surprinzător că în 
timpul unei sărbători importante, după ce şi-a reglat 
relaţia cu Dumnezeu, cu morţii, cu însăşi sărbătoarea, 
omul satului se gîndeşte la şerpi, şoareci, purici şi 
molii. La perplexitatea orăşeanului ar fi multe de 
răspuns. Oricum, el ar trebui să-şi închipuie perplexi¬ 
tatea ţăranului care ar afla că există oameni, chiar 
foarte mulţi, care se ocupă toată viaţa, dar toată viaţa, 
cu inventarea şi producerea pesticidelor... 

Ceea ce merită reţinut din această discuţie este un 
mod diferit de a opera cu ierarhiile în sat, tocmai 
pentru că există sentimentul întregului, la sărbătoare 
pot fi prezente elemente care ocupă în ierarhie locu¬ 
rile cele mai modeste. în oraş, acest lucru nu numai că 
nu se practică, dar este considerat un lucru nepotrivit, 
o ofensă chiar adusă sărbătorii. 


Este ca şi cum orăşeanul ar manifesta faţă de sărbă¬ 
toare o anumită timiditate. Se poartă cu grijă, de parcă 
n-ar fi a lui. în sat e altfel. Un bătrîn din Maramureş 
mi-a povestit că într-o noapte a visat că mulge Calea 
Laptelui. Ţăranul foloseşte sărbătoarea după ce o pre¬ 
găteşte cu multă atenţie şi naturaleţe, după ce inves¬ 
teşte tot ce are în ea. De la sărbătoare omul trebuie să 
ştie să ia folos. Devenită un simplu ornament, sărbă¬ 
toarea slăbeşte şi moare. 

NOIEMBRIE 

8 noiembrie: Sfinţii Arhangheli Mihail şi Gavriil, 
(Hranghelul), Năpustitul areţiior 
11 noiembrie: Sfîntul Mina, Sărbătoarea Tîlharilor^ 
12-14 noiembrie: Martinii de Toamnă 
14 noiembrie: Filipii de Toamnă; 

Intrarea în Postul Crăciunului 
21 noiembrie: Ovidenia 

25 noiembrie: Sfînta Ecaterina •' - m ;; 

30 noiembrie: Sfîntul Andrei (Sîntandrei), 

Ieşirea din Filipii de Toamnă^ . 


DECEMBRIE 

4 decembrie: Sfînta Varvara 
4-5 decembrie: Zilele Bubatului 
6 decembrie: Sfîntul Nicolae 
12 decembrie: Sfîntul Spiridon 
20 decembrie: Ignatul , ., , 

24 decembrie: Ajunul Crăciunului 

25 .decembrie: Crăciunul 
\p decembrie: Sfîntul Ştefan 

3\ decembrie 1 1 ianuarie; 
^Revelionul 


OCTOMBRIE 

14 octombrie: Cuvioasa Paraschiva; Vinerelele 

25 octombrie: Moşii de Toamnă (Ajunul iui Sînmedru) 

26 octombrie: Sfîntul Dumitru (Sînmedru) 


SEPTEMBRIE 

1 septembrie: Simion Stîlpnicul; Ciricul păsărilor 

8 septembrie: Sfînta Maria Mică 

9 septembrie: Sfinţii loa.chim şi Ana 
14 septembrie: Ziua Crucii 

24 septembrie: Tedele 


AUGUST 

1 august: Intrarea în postul Sfintei Maria; 
Macaveii 

6 august: Schimbarea la Faţă (Probejenia) 
15 august: Sfînta Maria Mare 


ylULIE 

1 iulie: Sfinţii Cosma şi 
Damian (Cosmadinul) 
15 iulie: Ciurica 
16-18 iulie: Sfînta Marina 
(17 iulie), Circovii de Vară 

20 iulie: Sfîntul llie (Sîntilie) 

21 iulie: llie Palie 

22 iulie: Foca 


31 decembrie / 1 ianuarie: 
Revelionul; Seara Sfîntu- 
lui Vasile 

1 ianuarie: Anul Nou, Cră¬ 
ciunul Mic; Sfîntul Vasile 

6 ianuarie: Bobotează 

7 ianuarie: Sfîntul loan 
Botezătorul (Sîntion) 

16 ianuarie: Sînpetrul Lupilor 
16-17 ianuarie: / 

Antanasiile / 

16-18 ianuarie: / 

Circovii de Iarnă / 

29-31 ianuarie: / 

Filipii de larnăr 


Sărbătorile 
cu dată fixă 


1 februarie: Trif Nebunul 

2 februarie: Întîmpinarea Domnului; Martinii 
de lamă (1-3 februarie); Stretenia 


10 februarie: 

11 februarie: 
24 februarie 


Sfîntul Haralambie 
Sfîntul Vlasie 
Dragobete/^ 


MARTIE 

1 martie: Mărţişorul; Baba Dochia (Sfînta Evdochia) 
9 martie: Măcenicii 
10 martie: intrarea în Zilele Moşilor 
17 martie: Alexie, omul lui Dumnezeu; Ziua Şarpelui 
25 martie: Buna Vestire (Blagoveştenie); Ziua Cucului 


1 aprilie: Ziua Nebunilor 
23 aprilie: Sfîntul Gheorghe, Sîngiorz 


1 mai: Armindeniul 

21 mai: Sfinţii împăraţi Constantin şi Elena; 
Constantin Graur (Constandinu Puilor) 


IUNIE 

23 iunie: Moşii de Sînziene 

24 iunie: Sfîntul Ion de Vară; 
Sînzienele (Drăgaica) 

29 iunie: Sfinţii Petru şi Pavel 
(Sînpetru de Vară) 


Sărbătorile cu 






Tic-tacul zilelor păzite I 

înşir, în continuare, o parte din « piesele » care com¬ 
pun calendarul sărbătorilor. Spun o parte pentru că o 
selecţie s-a impus. Omul de la oraş îşi va recunoaşte 
sărbătorile - cele compatibile cu modul său de via¬ 
ţă dar va găsi şi zilele « păzite » ale satului, devenite 
pentru el simple curiozităţi. 

Mi se pare firesc să-şi pună cineva întrebarea: are 
vreun rost să ştim de Filipi şi Martini noi, care mai 
vedem lupi şi urşi doar dacă mergem la Grădina Zoo¬ 
logică şi nu ne mai temem de ei? Are rost, îi voi 
răspunde. îmi amintesc de un roman japonez unde 
personajul principal intră în chioşcul ceaiului şi îşi 
prepară un ceai, precizează autorul, fără să execute 
ritualul . Pentru un japonez, un ceai băut fără ritual, 


atunci cînd neglijenţa este asumată, face mai mult 
decît ceaiul pe care îl bem noi. 

Revin la calendarul sărbătorilor. Să ne închipuim că 
zilele trec ca şi cînd noi am urca nişte trepte. Păşeşti 
pe una dintre ele şi îţi spui ia te uită, aici bunica ţinea 
Filipii... şi treci mai departe. Gîndul tău de o clipă a 
dat treptei un sens. 

31 decembrie / 1 ianuarie: 

Revelionul; Seara Sfîntului Vasile 

Există sărbători diurne şi nocturne. Dintre nopţi, cea 
mai puternic şi explicit marcată de ideea de timp este 
cea dinspre 31 decembrie spre 1 ianuarie. Noapte în 
care nu se doarme, Revelion. La oraş, unde oamenii 
sînt mai legaţi de calendarul linear, Revelionul se 
prezintă ca o gară. Una dintre numeroasele gări, 1998 
pînă astăzi, unde trenul se opreşte pentru o noapte. 
Oamenii coboară. Şampanie, jocuri de artificii, exu¬ 
beranţă, paiete... De dimineaţă, trenul porneşte iar, 
îsi reîncepe cursa prin timpul linear şi infinit, 
în sat, noaptea aceasta e o verigă, mijlocul unui lanţ 
compus din douăsprezece zile şi douăsprezece nopţi, 
perioadă în care oamenii lasă totul deoparte şi se 
ocupă cu toată seriozitatea de Timp. îl restaurează, îl 
regenerează, într-un cuvînt fac tot ce se poate ca să-l 
repare - pentru că există semne clare că timpul s-a 
stricat. Dacă n-ar face-o, s-ar sfîrşi lumea. Fără 
oameni, Timpul ar muri. Stingînd focul (o lumină), ei 
închid ciclul unui Timp obosit. Reaprinzînd focul (o 
lumină) fac posibil începutul unui alt ciclu. Inchipui- 
ţi-vă un timp care înaintează învîrtindu-se în cercuri 
care nu sînt nici mai mari, nici mai mici decit primul ^ 
cerc, cel de la început. 

Noaptea poartă în sat numele de Anul Nou sau Seaia 
Sfîntului Vasile. Satul tot e în mişcare. Nu e vreme de 
dormit. Cine doarme va fi leneş tot anul. Varietatea 
obiceiurilor este foarte mare — de fapt, cîte bordeie. 

atîtea obiceie. Evident, exagerez. încerc să enumăr 
treburile pe care le fac oamenii în aceasta noapte: ung 
pragul casei, al grajdului şi al şurii cu usturoi, tinerii 
umbla din casă în casă cu urări, ţiganii colindă cu Va- 
silca, fetele şi feciorii încearcă să-şi cunoască ursitul, 
bătiînii iscodesc cum vor fi lunile anului şi recolte¬ 
le... Tot acum pomii care nu au rodit sînt ameninţaţi 
cu tăiatul, cerul se deschide, vitele vorbesc între ele, 
comorile ard... Se spune că în noaptea de Sfîntul 
Vasile cerul se deschide de trei ori pentru cîte o clipă. 
Oamenii cu noroc apucă să-l vadă pe Dumnezeu aşe¬ 
zat, împreună cu Sfîntul Nicolae, la o masă luminată. 

1 ianuarie: 

Anul Nou, Crăciunul Mic; Sfîntul Vasile 

De Anul Nou este bine să fii cu bani în buzunar. 
Primul musafir care îţi intră în casăje bine să fie un 
bărbat. în această zi să nu dai de împrumut, să nu-ţi 
iasă nimic din casă. Femeile fierb piftii ca să le fie 
trupul gras şi fraged ca piftia. Pentru mesele acestei 
sărbători se fierbe numai porc. Porcul rimă numai 
înainte - şi îţi vor merge lucrurile cu spor. Dacă ai 
fierbe găină, totul ţi-ar merge pe dos pentru că găina 
rîşcîie cu picioarele, dînd pămîntul înapoi. E bine să-i 
primeşti pe cei care vin cu urări - Sorcova, Plugu- 

~ ~ şorul, Semănătorii 

Vasile cel Mare, Arhiepiscopul Cezareei înainte să mănînce, 

Capadociei, a trăit în secolul al IV-lea. vînătorul să împus- 

A urmat scoli în Cezareea, Bizanţ si te o coţofană si să-si 

Atena. Apărînd dogma Sfintei Treimi, îşi ungă cu sîngele ei 

atrage persecuţiile împăratului Valens, puşca. Şi multe ai¬ 

ce! care a trecut de partea ereticului Arie. tele la fel... 

Este primul care întemeiază pe lîngă bi- Ţăranii cred că Sfîn- 

serici aziluri şi spitale pentru săraci. tul Vasile este tînăr 

şi chefliu. îi arde de 
petrecere pentru că este primul din an. Vor urma 
sfinţii războinici, ca Sfîntul Gheorghe, sfinţii adulţi şi 


puternici, cum e Sfîntul Ilie, şi sfinţii bătrîni, grupaţi 
spre sfîrşitul anului: Sfîntul Dumitru (Sînmedru), 

Sfîntul Andrei, Sfîntul Nicolae (Sînicoară) şi Moş 
Crăciun. Pe măsură ce timpul îmbătrîneşte, îmbătrî- 
nesc şi sfinţii. 

6 ianuarie: Bobotează 

- ——- Ca orice sarbatoa- 

în această zi, loan Botezătorul îl botează re mare, Bobotează 
pe lisus în apa Iordanului. Tot acum se începe din ajun. 

ţine şi sărbătoarea Botezului, una dintre In ajun oamenii 

cele şapte Taine, cea fără de care nu postesc. Sacrificiul 

este posibil să fii creştin. postului ^ le aduce 

bogăţie- în anumite 

locuri, înainte să mănînce, femeile adună cenuşa din 
vatră; o vor risipi primăvara pe cîmp, zicînd: « Cum 
n-am mîncat eu în dimineaţa ajunului de Bobotează, 
aşa să nu-mi mănînce lighioanele roadele.» Sub faţa 
de masă pun sare şi mei, tărîţe şi fîn. Preotul trece cu 
agheasmă din casă în casă. Hainele bune sînt întinse 
prin casă să le stropească preotul cu apă sfinţită; în 
felul acesta sînt ferite de molii. Copiii nu sînt bătuţi ca 
să nu facă bube peste an. Femeia nu se ceartă cu băr¬ 
batul. Ca să nu se înmulţească purecii, nu se cerne 
făină. Oamenii încearcă să-şi afle viitorul. Iar se des¬ 
chid cerurile. Se spune că în noaptea de Bobotează 
plesnesc de ger ouăle de corb şi puii de corb îşi 
deschid aripile, încercînd să zboare, 
în ziua de Bobotează se sfinţesc apele. Se face agheas¬ 
mă mare undeva, lîngă o apa. Oamenii iau agheasmă, 
îşi stropesc gospodăria şi păstrează ce-a mai rămas. Se 
zice ca atunci cînd preotul aruncă în apă crucea dracii 
ies din apă şi o iau la fugă pe cîmp. Nu-i văd decît 35 
lupii, care se iau după ei, le rup pîntecele şi le varsă 
maţele. Sînt buni la cîte ceva şi lupiL^. 
în Bucovina, cînd preotul trece pe la casele oamenilor 
de Bobotează, femeile leagă la crucea purtata de el fire 

de m şi de cînepă. Din aceste fire Maica Domnului va 
face o plasa pe care o va trece de trei ori prin Iad, sal- 
vind sufletele care se vor agăţa de ea. Sufletele rămase 
^ Iad vor fi mîncate de draci. Apoi, dracii se vor 
muica intre ei pina rămîne numai unul, Scaraoţchi 
Legat de un stîlp în mijlocul Iadului, el va muri de 
foame. Aşa se va curaţi lumea de tot ce e necurat si 
vor ramine numai drepţii cu Dumnezeu şi cu îngerii. 

7 ianuarie: 

Sfîntul loan Botezătorul (Sîntion) 


Naşterea lui loan este vestită de înger. 
De tinăr el iubeşte înfrînarea şl propovă- 
duieşte pocăinţa. îi botează în Iordan pe 
cei care îi ascultă predicile, menite să-i 
îndrepte pe oameni spre Dumnezeu, 
îmbrăcat în haină aspră din păr de 
cămilă, el nu bea vin şi nici nu mănîncă 
pîine, ci mere sălbatice şi lăcuste. Cînd 
unii se grăbesc să-l considere Mesia, le 
spune: «Sînt solul trimis să pregătesc 
calea înaintea Lui.» 

A trăit în vremea împăratului Irod, care 
îşi repudiase nevasta şi trăia în desfrîu 
cu soţia fratelui său. loan îl mustră, iar 
Irodiada obţine arestarea şi chiar capul 
lui în schimbul unui dans pe care fiica ei, 
Salomeea, îl dansează la sărbătorirea 
zilei de naştere a lui Irod. 


Nănaşul lui lisus 
este şi patronul 
pruncilor, pe care îi 
ajută să nu moară 
nebotezaţi. Sfîntul 
Ion «botează ge¬ 
rul», frigul se mai 
înmoaie. Sînt locuri 
unde tinerii colinda 
în noaptea de ajun. 
Iordănitorii stro¬ 
pesc cu apa oame¬ 
nii. Femeile merg la 
moaşă cu plocon. 

Se spune ca Sfîntul 
Ion a fost păstor de 
capre. Nu văzuse 
niciodată chip de 


om. Cînd voia să s< 
oage lui Dumnezeu, sărea peste un butuc înainte s; 
ma poi , zicind: asta ţie, Doamne, asta mie, Doamne 
Nişte oameni care s-au dus să-l vadă l-au îndrumat 
spre biserică. Acolo el i-a văzut pe credincioşi purtîn- 
u-şi păcatele in spate ca pe nişte snopi de paie. Vrînd 
sa fie ca ei, a luat în spate şi el un snop, unul adevărat. 


Preotul a crezut că îşi bate joc şi l-a dat afară. întors 
acasă, a început din nou să sară peste butuc. Şi se 
spune că lui Dumnezeu îi erau mai plăcute rugăciu¬ 
nile lui decît ale celor care umblau în biserici... 

16 ianuarie: Sînpetrul Lupilor 

Cine îl ţine este ferit de boli şi de închisori, are noroc 
la vite şi la albine. Este patronul lupilor, lupii sînt finii 
lui. Lupii nu mănîncă vitele de capul lor, Sînpetru îi 
pune. îi adună noaptea, în ajunul sărbătorii lui, şi îi 
spune fiecărui lup ce şi unde sa mănînce. 

Se socoteşte că de Sînpetru e chiar miezul iernii. 

Naşul lupilor 

Se zice să un om s-a dus în pădure să-l vadă pe Sfînt cum «dă de 
mîncare la lupi». A urcat într-un pom, chiar deasupra locului unde 
s-a întîlnit Sfîntul cu lupii. L-a auzit pe Sfînt cum spunea: tu să mă- 
nînci acolo, tu acolo... La sfîrşit, a venit un lup şchiop şi a întrebat: 
eu ce să mănînc? Mîncarea se terminase. Tu, zice sfîntul, să-l mă¬ 
linei pe omul din copac. încearcă să urce lupul, dar nu poate. Aş¬ 
teaptă lîngă copac. Omul strigă după ajutor. Vin chiar feciorii iui cu 
o căruţă. îl urcă în căruţă şi îl ascund într-un butoi. Pe drum se întîl- 
nesc cu o babă şchioapă care le spune că e obosită de nu mai poate 
şi că ar vrea şi ea în car. O pun şi pe ea în butoi, pentru că butoiul 
era mare. Baba era chiar lupul. Gnd s-a văzut lîngă om, l-a mîncat... 

16-17 ianuarie: Antanasîile 

Se ţin pentru sănătate, mai ales pentru binele copii¬ 
lor. Denumirea lor vine din combinarea numelui 
Cuviosului Antonie cel Mare cu cel al Sfîntului Ata- 
nasie. 

16-18 ianuarie: Circovii de lamă 

Nu este prea limpede ce sînt Circovii. Există Circovi 
de iarnă şi Circovi de vară. Cei de iarnă sînt în miezul 
unui « anotimp » de şase luni care începe de Sfîntul 
Dumitru şi se încheie de Sfîntul Gheorghe. Deşi vag 

conturate, aceste divinităţi sînt periculoase. Aduc 
boală, grindină, lupi, foc. 

29-31 ianuarie: Filipii de Iarnă 

Alţi patroni ai lupilor, alte zeităţi conturate vag. La 
fel ca Circovii, au o sărbătoare pereche, Filipii de 
Toamnă. între cei de toamnă şi cei de iarnă este cu¬ 
prinsă perioada de împerechere a lupilor. Filipii sînt 
ţinuţi, în primul rînd, de femei. Tînăra nevastă « pri¬ 
meşte Filipii» de la soacră. Cînd mama ei nu are noră 
în casă, îi moşteneşte şi pe ai mamei. Sînt ţinuţi în 
casele de ciobani şi în gospodăriile unde sînt vite. 
Chiar fără oi şi vite, e bine să-i ţii pentru că previn 
pagubele datorate lupului, animalul cel mai temut din 
Carpaţi. Ursul este mai puternic, are şi el sărbătorile 
lui, lupul însă « rupe » mai multe vite decît duce cu el. 
Voracitatea lui o depăşeşte pe a tuturor carnivorelor 
din această zonă. 


1 februarie: Trif Nebunul 

Mucenicul Trifon s-a născut în ţinutul 
Frigîei şi a trăit în timpul împăratului 
Decius, prigonitorul de creştini. Trifon 
propovăduieşte credinţa creştină şi este 
prigonit arestat purtat desculţ prin 
cetate; i se bat cuie în picioare, i se ard 
coastele cu flăcări şi carnea îi este sfîşia- 
tă cu gheare de fier. A murit înainte de 
a fi ucis de sabie, cum fusese osîndit. 


Se zice că la pa¬ 
truzeci de zile după 
ce a născut, Maica 
Precista s-a dus cu 
Fiul Sfînt la bise¬ 
rică. A plecat cu o 
zi înainte pentru că 
biserica era departe. 
Pe drum a întîlnit 
un om pe nume 
Trifon. Au mers 


_ împreună ce au mers... La un moment dat, el a vrut 

38 s-o ia înaintea ei şi a călcat-o pe rochie, sfîşiind-o. 

« Du-te înainte, nebunule, du-te! » De atunci lui Tri¬ 
fon i se zice Trif Nebunul şi este sărbătorit cu o zi 
înainte de sărbătoarea Întîmpinării Domnului. 

Sfîntul Trifon stăpîneşte omizile şi, în general, insec¬ 


tele. în ziua de 1 februarie se face agheasmă cu care 
sînt stropiţi pomii din livezi. 

2 februarie: Întîmpinarea Domnului; 

Martinii de Iarnă (1-3 februarie); Stretenia 

De Stretenie se în- 

De Întîmpinarea Domnului se sărbăto- tîmpină iarna cu 
reşte aducerea lui lisus la Templul din vara. Dacă timpul e 

Ierusalim, la patruzeci de zile după naş- frumos acum, va fi 

tere. După legea lui Moise, Maica frumos şi peste an. 

Domnului trebuia să aducă jertfă pentru Cînd ursul îşi strică 

purificarea sa şi să-şi răscumpere fiul care, bîrlogul de Strete- 

după aceeaşi lege, fiind primul băiat nie, e semn că vine 

născut, trebuia hărăzit lui Dumnezeu. timpul bun. Nici în 

această zi nu este 
voie să arunci cărbunii în curte. Lupoaicele îi caută ca 
să-i mănînce, cărbunii le asigură fertilitatea. 

10 februarie: Sfîntul Haralambie 

în icoane apare ţinînd ciuma de lanţ. Pentru că a fost 
păstor, protejează vitele. 

Se zice că în vremea cînd Dumnezeu împărţea pravila 
fiecărui sfînt, Haralambie a întîrziat. Ca să nu-1 lase să 
plece cu mîna goală, Dumnezeu i-a dat o căţea legată la 
gît cu un lanţ de aur. Pentru el, în unele locuri, femeile 
fac un colăcel; după ce îl coc, îl rup în patru bucăţi pe 
care le aruncă în cele patru vînturi. Altele, goale puşcă, 
fug în jurul casei de trei ori, dimineaţa, la prînz şi seara. 

De casa lor nu se mai apropie necuratul. Cine ţine 
morţiş să lucreze în această zi poate să scarmene lînă. 

11 februarie: Sfîntul Vlasie 

Este ziua cînd se deschide gura păsărilor. Cine va 39 
lucra la cîmp în această zi îşi va împărţi recolta cu 
păsările. Dacă nu-1 ţin pe Sfîntul Vlasie, femeile însăr¬ 
cinate nasc copii schimonosiţi. Ţinîndu-1 pe Vlasie nu 
rămîi niciodată cu punga goală. 

24 februarie: Dragobete 

Deşi este o sărbătoare cu dată fixă, există variante zo¬ 
nale care se petrec la date diferite. I se mai spune Cap 
de Primăvară. Nu se prea ştie cine este acest Drago¬ 
bete. în unele legende apare ca fiu al Babei Dochia, în 
altele are calitatea de cumnat al lui Lăzărică cel mort 
din dor de plăcinte. Oricum, este tînăr şi, fiind tînăr, 
este protectorul dragostei şi al îndrăgostiţilor. Un fel 
de Sfîntul Valentin. A fost comparat cu Bros şi Cupi- 
don. De Dragobete se împerechează păsările şi se pun 
să facă cuib. Fetele şi băieţii merg la pădure să culeagă 
ghiocei şi să adune apă din zăpadă netopită. 

1 martie: Mărţişorul; 

Baba Dochia (Sfînta Evdochia) 

H -—- Mărţişoarele sînt de 

Baba Dochia era o soacră rea. într-un an, două feluri, unul al 
de 1 martie, îşi trimite nora la munte după satului şi unul al 

fragi. Un moş, poate Dumnezeu, îi dă oraşului. Cel dintîi 

fetei o mînă de fragi. Dochia crede că a este vechi şi simplu, 

venit primăvara, îşi pune nouă cojoace povestea lui începe 

unul peste altul, ia oile şi urcă la munte. cu « a fost odată un 

Acolo, vreme de primăvară, capricioasă. şnur... » - două fi- 

Mai întîi se face cald - şi Dochia îşi arun- re de lînă, unul alb 

că unul cîte unul cojoacele. Apoi cade o şi unul roşu sau 

ploaie rece, şi baba, împreună cu oile, unul alb şi unul ne- 

îngheaţă. Cu timpul, sloiurile acestea gru. Femeile făceau 

s-au prefăcut în piatră. Le poate vedea şnurul şi îl legau la 

oricine în Bucegî. Li se spune Babele. gîtul şi la mîna co¬ 

piilor şi tinerilor; 
dar îl purtau şi adulţii, se lega la coarnele vitelor, la 
_ poarta grajdului, la cloşcă. Se formau astfel nenumă- 

^ rate cercuri magice care protejau ce era de protejat în 

gospodărie într-o perioadă incertă: cîndva, un în¬ 
ceput de an într-un vechi calendar, momentul reîn¬ 
toarcerii păsărilor călătoare, primăvară năvalnică pe 
cale să schimbe tot. Mai tîrziu, de şnur s-a atîrnat o 


monedă de argint sau de aur. Acesta e stadiul în care a 
preluat oraşul mărţişorul. De fapt, el exista şi aici sub 
forma pe care am descris-o; prin preluare înţeleg 
înnoirile la care îl supune oraşul, îl asimilează rapid la 
breloc, un breloc cu şnur roşu-alb cu canafi şi purtînd 
semne de noroc sau de dragoste: trifoi cu patru foi, 
carte de joc, porc, inimă. Treptat, obiectul care atîrnă 
de şnur poate să semnifice absolut orice sau să nu sem¬ 
nifice nimic: o mărgea cu două pene, o scoică etc. Me¬ 
rită să fie menţionat « mărţişorul politic », impus după 
1990. Şnurul uneori lipseşte. în ultimele decenii, mărţi¬ 
şorul devine adesea pretextul de a oferi un cadou mult 
mai consistent, care rezolvă diverse obligaţii sociale. La 
urma urmei, diferenţele de formă nici nu contează. 
Importantă este funcţia pe care oraşul a schimbat-o. 
Din talisman, piesă de recuzită magică, mărţişorul a 
devenit un mod de a face o mică referire la tradiţie şi 
de a întreţine un fel de balet social. O dată cu 1 martie 
se intra în zilele Babelor, nouă la număr. 

9 martie: Măcenicii 

Un om semăna mazăre în ziua celor 40 
de Sfinţi. Sfinţii l-au văzut şi au mers cu 
pîra la Dumnezeu. Lui Dumnezeu i s-a 
făcut milă şi le-a cerut să fie îngăduitori, 
să-l ierte, ba mai mult, fiecare să-i 
sporească recolta. Omului i s-a înmulţit 
recolta de 40 de ori şi s-a bucurat. Ai 
doilea an, în aceeaşi zi, lăcomia îl trimite 
din nou pe cîmp. Sfinţii îi văd iar şi iar 
se duc la Dumnezeu cu plîngere. Acum 
Dumnezeu le spune să nu-l mai ierte şi 
fiecare să-î dea pentru păcatul lăcomiei 
cîte o săptămînă de boală. A bolit omul 
timp de 40 de săptămîni. Nici n-a putut 
să-şi culeagă mazărea... 


Femeile fac măce- 
nici pe care îi nu¬ 
mesc sfinţişori sau 
bradoşi. Sînt în for¬ 
mă de om (opturi) 
sau de albina. Ii duc 
la biserică şi îi îm¬ 
part la săraci. Tot 
acum fac un fel de 
turtă în chip de om 
fără ochi, numită 
Uitata. Ea se da co¬ 
piilor s-o mănînce 
cu miere şi se face 
pentru morţii care, 
din greşeală, n-au 

fost pomeniţi peste an. De Măcenici se fac şi focuri 
din gunoiul strîns din casă şi din curte. Tinerii sar 
peste foc. Cu o cîrpă arsă, se afumă gospodăria. Tot în 
această zi este bine să se pornească aratul! Aşa spun 
unii, şi aşa o fi... Totuşi mă mir, pentru că legenda cu 
omul ce semăna mazăre de Măcenici înfăţişa nişte 
sfinţi neiertători faţă de cei care nu le ţin ziua. Ori¬ 
cum, pămîntul din prima brazdă trasă în sat este foarte 
căutat de vrăjitoare, fiind foarte bun pentru farmece. 

10 martie: Intrarea în Zilele Moşilor 

Ca şi babele, moşii sînt nouă la număr. Ei sînt buni: 
bat cu botele, cu maiul sau cu ciocanele pe pămînt, să 
intre gerul şi să iasă căldura. Moşii sînt puşi în legă¬ 
tură cu cei 40 de Sfinţi. De aceea, pe alocuri, tinerii 
bat pămîntul făcînd mătănii de 40 de ori, pentru fie¬ 
care sfînt o dată. Dacă frigul scade şi gheaţa se to¬ 
peşte, oamenii pot începe să pescuiască. 

17 martie: Alexie, omul lui Dumnezeu; 

Ziua Şarpelui 

în această zi se deschide pămîntul şi încep să iasă gîngă- 
ni'ile. Pămîntul se va reînchide de Ziua Crucii. De Alexii 
oamenii curăţă pomii din livadă şi pescarii mănîncă de 
dimineaţă, pe inima goală, un peşte viu ca să aibă 
peste an noroc. Tot acum broaştele încep să orăcăie. 

Povestea lui Alexie _ 

Dumnezeu tocmai curăţise pămîntul de gîngănii şi lighioane şi le 
pusese într-un cufăr. Trece Alexie pe acolo. Dumnezeu îl întreabă 
unde se duce şi el răspunde că spre mare. Atunci, foarte bine, zice 
Dumnezeu, ia şi cufărul acesta şi aruncă-l în mare. Cară Alexie 
cufărul, îl cară, dar curiozitatea îi dă tîrcoale. Ajuns Ea mare, nu mai 
poate, îl deschide. Lighioanele ţîşnesc şi se risipesc pe pămînt. 

Omul încearcă să le adune. Ca să-l pedepsească şi, în acelaşi timp, 
ca sa le poată aduna mai bine, Dumnezeu îl preface în cocostîrc. 


Fiind şi Ziua Şarpelui, există o atenţie specială faţă de 
acest animal ambiguu: periculos, dar nu întotdeauna, 
animal şi totuşi născut din ou, care moare greu, face 
rău vitelor etc. Relaţia cu şarpele trebuie păstrată sub 
control. în această zi nu ai voie să-i spui pe nume. 
Dacă te referi la şarpe trebuie să zici: cel care se tî- 
răşte, cureaua, domnul, Vasile. Broaştele se bucură de 
aceeaşi atenţie - li se spune iepe. în cazul în care 
omul greşeşte şi rosteşte de Ziua Şarpelui cuvîntul 
şarpe, să spună descîntecul: « Idiţă, idiţă, / Ţine-te de 
pieliţă. / Pieliţa de carne, / Carnea de os, / Osul dă 
veninul jos. / Descîntecul să fie de folos. » 

25 martie: Buna Vestire (Blagoveştenie); 

Ziua Cucului 

25 martie e sărbă¬ 
toare mare. Se zice 
că într-un an Buna 
Vestire a căzut în 
aceeaşi zi cu Pas¬ 
tele. Preotul s-a dus 
de cu noapte în bi¬ 
serică şi a citit litur¬ 
ghia Paştelui, dar 
de Buna Vestire nu 
a pomenit nimic. Şi 
oamenii aşteptau să 
se facă ziuă şi nu se 
mai făcea. Erau aco¬ 
lo mai mulţi preoţi şi unuia i-a trecut prin cap să facă 
slujbă şi pentru Buna Vestire. Pe loc s-a făcut lumină! 
Dar n-a fost lumină de dimineaţă, pentru că soarele 
era deja la amiază. 

Să munceşti de Buna Vestire este un păcat de ne¬ 
închipuit. Cică dacă ar măcina unul mălai şi din mălai 
ar face o mămăligă pe care ar arunca-o în apă, peştii 
care ar mînca din ea ar muri. Dacă ar pune mămăliga 


în această zi se sărbătoreşte vestea cea 
bună adusă Fecioarei Maria de către 
trimisul lui Dumnezeu, îngerul Gavriil: 
«Bucură-te, cea plină de har. Domnul 
este cu tine. Binecuvîntată eşti tu între 
femei... căci ai aflat har de la Dum¬ 
nezeu. Şi iată, vei lua în pîntece şi vei 
naşte fiu şi vei chema numele lui lisus... 
Duhul Sfînt se va pogorî peste tine şi 
puterea Celui Preaînalt te va umbri; pen¬ 
tru aceea, şi Sfîntul care se va naşte din 
tine Fiul lui Dumnezeu se va chema.» 

pe pomi, pomii n-ar rodi. Ouăle ouate în aceasta zi nu 
sînt bune de clocit. Nici o împerechere făcută între 
animale în această zi nu e bună. 

Se duc vitele la păscut. Se fac focuri în livezi şi gră¬ 
dini, se afumă pomii. Hainele se scot în curte la aeri¬ 
sit. Oamenii se spală pe corp cu apă de nea ca să scape 
de purici. în această zi se dezleagă limba păsărilor şi 
începe să cînte cucul. 

Povestea cucului 

Se zice că pe timpuri Cucu avea pene de aur şi pe nevasta lui o 
chema Sava. Şi Sava s-a iubit cu privighetoarea. Cucu s-a supărat şi 
i-a spus că pleacă. Plină de părere de rău, Sava l-a întrebat unde 
să-l caute, iar el i-a spus că va fi pe undeva (nu i-a spus unde), de 
la Blagoveştenie pînă la Sînziene. De atunci, Sava îl caută peste 
tot, strigînd: cucu, cucu, timp de o lună. Aşa că pasărea pe care o 
vedem şi o auzim cîntînd nu este Cucu, ci nevasta lui, Sava. 
într-o altă legendă este vorba de doi gemeni. Pe unul îl cheamă 
Cucu. Fratele iui îl caută mereu. Se crede că, după şapte ani, cucul 
se preface în uliu. 

Multe se fac în această zi. Amintesc în treacăt că vînă- 
torii, în anumite locuri, merg la biserică şi iau anafură. 
Fac o gaura într-un pom, pun anafura în ea, astupă şi 
ţintesc. Glonţul va nimeri drept în anafură şi va curge 
sînge. Peste an, vînătorul va fi un ţintaş bun. 

1 aprilie: Ziua Nebunilor 

Oamenii se păcălesc. Păcăleala e bună. Ca şi carnava¬ 
lul, ea exploatează forţa dezordinii, a lucrurilor făcute 
pe dos. 

23 aprilie: Sfîntul Gheorghe (Sîngiorz) 

Dintre legendele despre Sfîntul Gheorghe o voi rezu¬ 
ma pe cea cu împăratul Vicleţian. împăratul era păgîn 
şi îi osîndea pe creştini. Sfîntul Gheorghe era ginerele 
lui şi... mergea la şcoală. Cînd se întorcea de acolo 


desena chipul lui 

Gheorghe s-a născut în Capadocia, în Iisus şi se ruga. îm- 

timpul împăratului Diocleţian. Părinţii iui pârâtului nu i-a 
au fost creştini. Rămas orfan de tată, plăcut şi a început 

Gheorghe pleacă împreună cu mama sa să-l persecute. Sfîn- 
în Palestina, avînd acolo averi mari. tul Gheorghe este 

Tînărul se remarcă prin vitejie şi ajunge silit să plece (spun 

conducător de oşti în garda împăratului. Sfîntul Gheorghe, 
Dar Diocleţian este stîrnit de ginerele lui dar el nu era încă 

să-i persecute pe creştini, pe care îi pune sfînt). Ajunge la un 

să aleagă între credinţă şi viaţă. Gheorghe cimitir. Vine şi îm- 

se înfăţişează de bunăvoie împăratului păratul. începe cear- 
şi îşi mărturiseşte credinţa. Urmează chi- ta. Ca să-i arate pu- 
nuri cumplite. Văzîndu-i curajul cu care terea lui Dumnezeu, 
le îndură, mulţi dintre cei care se lepă- Sfîntul Gheorghe 

daseră de Hristos se reîntorc la credinţă. îngenunchează pe 

însăşi Alexandra, soţia lui Diocleţian, se un mormînt şi cere 
converteşte la creştinism. împăratul îl Domnului să facă o 

osîndeşte pe Gheorghe la moarte. I se minune. Din mor¬ 
tale capul în ziua de 23 aprilie. mînt iese un moş¬ 

neag care oftează: 
Doamne, greu somn am mai dormit. Cit ai dormit? 
întreabă împăratul. Şase sute de ani! Vicleţian se lasă 
creştinat. Mergînd înapoi spre casa, minunea conti¬ 
nuă: întîlnesc un copil de trei sute de ani cu părinţi de 
cinci sute de ani. împăratul mai vrea dovezi. îi cere lui 
Gheorghe sa scape, cu ajutorul lui Dumnezeu, de 
muncile la care îl va supune el. îl încalţă cu opinci 
încinse de fier şi îi dă să bea un pahar de venin. Pe 
unde păşea creştinul, crăpau pietrele de căldura opin¬ 
cilor şi se înnegreau de ziceai că sînt cărbune. A băut 
şi cupa de venin. Cînd s-a întors cu faţa spre împărat 
să dea cu el mîna, acesta a murit de miasmele veni¬ 
noase care ieşeau din gura lui. Cei care pregătiseră 
veninul au fost Cosma şi Damian. Văzînd ce au văzut, 
au dorit să se închine lui Dumnezeu şi Dumnezeu i-a 
făcut sfinţi. 

23 aprilie marchează începutul unui vechi an pastoral. 
Din această zi şi pînă de Sfîntul Dumitru, durează 
«vara» păstorilor. Tot la aceste date chiriaşii din 
oraşe îşi reînnoiau înţelegerile cu proprietarii sau se 
mutau. 

Ca orice sărbătoare care marchează un început, Sîn- 
giorz are un ajun ce se numeşte Sîngiorzul vacilor. 
Este o noapte periculoasă. Dacă omul iese din casă cu 
capul descoperit, o strigoaică îi poate arunca frîul 
după gît. Cel prins este fugărit ca un cal şi lăsat unde¬ 
va în cîmp, mort de oboseală. Strigoaicele sînt femei 
rele, vrăjitoare. In noaptea de Sfîntul Gheorghe tru¬ 
pul le rămîne în pat, iar duhul lor pleacă să facă rău¬ 
tăţi. Se strîng într-un loc părăsit şi se bat cu limbile de 
la meliţe. De aceea, femeile ascund în această noapte 
meliţele. Strigoaicele tot mai găsesc cîteva. După ce se 
bat, încalecă pe limbile de meliţă şi pleacă să ia laptele 
vacilor. 

Cică, odată, un om venind de la moară s-a întîlnit cu 
un pîlc de strigoaice şi le-a urat să se înmulţească 
norodul lor. Ele s-au bucurat de aşa urare şi i-au spus 
că făina din sacul pe care îl duce în spate nu se va mai 
termina niciodată dacă ştie să păstreze secretul. Zile şi 
săptămîni, nevasta ia din făină şi faina din sac nu 
scade. Minune! îşi întreabă bărbatul. Acesta reuşeşte 
să tacă o vreme. Dar pînă la urmă îi divulgă taina şi sa¬ 
cul de făină începe să scadă. 

Pe lîngă strigoaice, există şi femei din sat care încearcă 
în această noapte să ia laptele altora ca să-l ducă la 
vacile lor. Sînt multe procedee. Iată unul dintre ele. Se 
dezbracă şi, în pielea goală, cu o oală şi o pînză în 
mînă, adună rouă de pe iarbă. Pînza trebuie să fie ţe- 
^ sută numai noaptea şi oala să fie nouă. Cu rouă adu¬ 

nată stropesc vitele, sarea şi tărîţele acestora. Vacile 
care vor paşte în locul de unde a fost luată rouă nu 
vor mai da lapte, laptele lor va « merge » la vacile fe¬ 
meii care a făcut vraja. 


Pe aceste femei poţi cel puţin să le vezi. Strigoaicele 
sînt năluci şi, ca să le vadă, omul trebuie să găsească 
un şarpe înainte de Sfîntul Gheorghe, să-i taie capul 
cu un ban de argint şi să-i pună în gură un căţel de 
usturoi pe care să-l lase acolo pînă încolţeşte. Cînd 
căţelul a dat frunze, să-l pună la pălărie şi să urce în- 
tr-un pom. Va vedea strigoaicele care călăresc vitele 
ce se duc la păscut. 

Laptele fiind atît de important în gospodăria ţără¬ 
nească, protejarea lui îi preocupă pe oameni per¬ 
manent. De Sfîntul Gheorghe fac risipă de pelin, 
rostopască, usturoi, leuştean... La case şi la grajduri 
pun ramură verde. Tot de Sfîntul Gheorghe se aprin¬ 
de focul viu, un foc obţinut prin frecarea a două 
lemne uscate şi care, peste vară, nu trebuie să se stingă 
niciodată. El se face o dată cu instalarea stînelor de oi, 
ce vor sta la munte pînă la Sfîntul Dumitru. 

De Sfîntul Gheorghe ard iarăşi comorile. Există co¬ 
mori curate şi comori îngropate cu gînd necurat. 
Ultimele sînt închinate Dracului. Cele curate ard 
după ce au cîntat cocoşii de miezul nopţii, pînă la 
amiază. Cele necurate - de la amiază pînă la miezul 
nopţii. Comoara curată arde cu flacără albăstruie, 
cealaltă cu flăcări alburii. Iarna, de Sfîntul Vasile, cînd 
ard comorile, în jurul flăcărilor nu se topeşte zăpada. 
Spre banii care ard nu trebuie să mergi direct, ci să 
arunci ceva - o pălărie, o batistă, o opincă. După ce 
ajungi la comoară, pui un semn şi te întorci a doua zi 
s-o dezgropi. Oamenii care au dezgropat comorile în 
timp ce ardeau s-au schimonosit. 

Cei pricepuţi merg după comori avînd la ei lumînare 
din ziua de Paşti, smirnă din cădelniţa preotului şi us¬ 
turoi. Cu usturoiul îşi ung faţa cruciş cînd se apropie 
de comoară. Şi se zice că în clipa cînd te afli cu sapa 
mai aproape de comoară iese ştima comorii şi te în¬ 
treabă ce-o să faci cu banii. Dacă nimereşti să spui chiar 
ce gîndise acela care a îngropat-o, ştima te întreabă ce 

cap de om îi dai. Cu alte cuvinte, trebuie să-i promiţi 
viaţa cuiva din familie. Oricum, comorile sînt bleste¬ 
mate. Puţini au noroc de ele. 

Se povesteşte, de pildă, că trei fraţi au găsit o comoară 
şi s-au dus împreună s-o dezgroape. S-au legat să 
împartă banii egal, ca între fraţi. După ce au scos 
banii, unul a zis că el dă o fugă pînă acasă să aducă 
mîncare. Ajuns la nevastă, i-a cerut să pună în mîn- 
care otravă. între timp, cei doi se înţeleg să-l întîmpi- 
ne cu gloanţe în piept. Zis şi făcut. După ce îl împuş¬ 
că, se reped amîndoi şi mănîncă mîncarea otrăvită... 
De Sfîntul Gheorghe se fac multe vrăji de dragoste. 
Pentru morţi se dau de pomană oale cu lapte, colac, 
luminare şi caş. Sînt locuri unde pînă la această dată 
oamenii nu s-au atins de laptele de oaie. Principiul 
este să guste întîi morţii. Se spune chiar aşa, « poamă 
nouă în gură veche ». Ca să fie sprinteni, oamenii se 
urzică. 

1 mai: Armindeniul 

I se mai spune Băuiu sau Păuiu. Oamenii pun la poar¬ 
tă ramură verde de salcie, stejar sau fag. Cînd gospo¬ 
dina va coace pîine din grîul cel nou, această creangă 
trebuie să fie pusă în cuptor. Lucrurile se leagă. 

De dimineaţă, dacă vrei să fii sănătos peste an, trebuie 
să te speli pe faţă şi pe mîini cu rouă. Tot pentru sănă¬ 
tate e bine să-ţi petreci ziua afară din casă. Oamenii 
culeg pelin, pe care îl aşază deoparte, să fie pentru 
leac, îl mestecă sau îl pun la pălărie. 

_ 21 mai: Sfinţii împăraţi Constantin şi Elena; 

48 Constantin Graur (Constandinu Puilor) 

Pentru ţăranul român, 21 mai nu este doar sărbătoa¬ 
rea Sfinţilor împăraţi, ci şi ziua de Constantin Graur 
sau Constandinu Puilor - momentul în care păsările 
din pădure încep să-şi înveţe puii să zboare. 


Ini opului ist oriei Bizanţului _ 

Pt» <iin( s« afla în luptă cu un duşman mai puternic, împăratul Con- 
MfUtlin a cerut ajutor lui Dumnezeu şi, ziua în amiaza mare, a 
apftrul pe cer o cruce luminoasă pe care sta scris cu litere de stele 
h|* i iii acest semn vei învinge.» Peste noapte, împăratul l-a visat pe 
Ihus care îl îndemna să facă un steag de luptă cu semnul crucii pe 
ni Aşa a făcut şi a devenit învingător. 

Devenind stăpîn al Romei, Constantin dă în 312 un decret de înce¬ 
tare a prigonirii creştinilor. Mută capitala imperiului roman în 
Bizanţ, unde construieşte mult pentru cetatea care îi va purta 
numele - Constantinopole. Luptă pentru unitatea credinţei 
creştine, tulburată de erezia lui Arie. Participă la Sinodul de la 
Niceea, a cărui ţinere el o hotărîse. 

în lucrările sale a fost susţinut cu rîvnă şi evlavie de mama sa, 

Elena. O trimite pe împărăteasă la Ierusalim ca să descopere Sfînta 
Cruce. Iar ea o găseşte! Elena ridică biserici la Sfîntul Mormînt, în 
Betleem şi Niceea. Moare în 327. Peste zece ani, în 337, moare şi 
împăratul Constantin. 

Aşa începe istoria de peste un mileniu a Bizanţului, care pentru 
români a însemnat mult... 

23 iunie: Moşii de Sînziene 

Puţine sînt sărbătorile mari care nu dedică strămoşi¬ 
lor momentul ajunului. în felul acesta funcţia integra¬ 
toare a sărbătorii se realizează pe deplin, morţii şi viii 
întîmpină sărbătoarea împreună. 

24 iunie: Sfîntul Ion de Vară; 

Sînzienele (Drăgaica) 

24 iunie e altă sărbătoare compusă din straturi. în 
funcţie de zonă, unul sau altul dintre straturi are rolul 
principal. în Bucovina, de pildă, Sfîntul Ion de Vară 
se bucură de o ţinere specială, fiind identificat cu Sfîn¬ 
tul Ioan cel Nou, ale cărui moaşte se află la Suceava. 
Oamenii merg acolo în pelerinaj. Există texte scrise 
care se referă la minunile acestui sfînt - cum a pedep¬ 
sit el, de pildă, pe ecleziarhul care a furat din darul 


49 


Sărbătorile cu dată fixă 









Ghidul sărbătorilor româneşti 

oamenilor pentru biserică. Legende transmise pe cale 
orală povestesc cum Sfîntul era păstor şi tatăl lui îl 
vedea des stînd cu privirile pierdute spre cer, rugîn- 
du-se şi rîzînd. Odată l-a întrebat ce vede, şi băiatul 
i-a spus să-şi pună piciorul peste piciorul lui. Atunci 
~~ tatăl a văzut cerul 

De obicei. Biserica sărbătoreşte ziua deschis şi pe Dum- 

morţii sfinţilor, adică ziua naşterii lor nezeu ţinînd în mî~ 

pentru viaţa veşnică. Uneori însă e nă tunetul care arăta 

sărbătorită şi ziua de naştere a sfîntului. ca un bici împodo- 

Este cazul Sfîntului loan Botezătorul, bit cu flori, 

cel numit în cărţile religioase «Luceafă- în alte locuri, « greu- 

rul» pentru felul în care pregăteşte tatea » sărbătorii este 

naşterea «Soarelui», lisus Hristos. Sărbă- dată de relaţia cu 

torită în 24 iunie, naşterea cea peste fire Sînzienele, nişte zî- 

a lui loan - căci Elizabeta îl aduce pe ne bune care zboară 

lume la bătrîneţe - pregăteşte apropiata noaptea prin văz- 

minune a naşterii din Fecioară. duh. Mai ales în 

noaptea dinspre săr- 
bătoaiea lor, sînt foarte generoase: dau noroc pentru 
holde, pentru sănătate. Devin rele numai dacă le 
supără oamenii. 

De Sînziene, fetele culeg florile albe sau galbene 
numite sînziene şi îşi împletesc din ele cununi şi 
cingători. Cingătorile sînt purtate peste zi, iar seara 
sînt puse la uscat pentru leacuri şi cosmetice. Cunu¬ 
nile se pun pe casă, fiecare membru al familiei are 
cununa lui. După felul în care se usucă, sînt luate de 
vînt sau cad, cununile vestesc cine va avea noroc peste 
an, cine se va căsători, cine va muri. 

De Sînziene se strîng plante de leac. Pînă la Rusalii 
plantele nu erau bune, erau « ciupite » de Iele. Acum 
se culeg pentru tot felul de boli, tot felul de vrăji. în 
această noapte găseşti mai uşor iarba fiarelor care des¬ 
cuie lacăte. Sînt mai multe procedee. Unul dintre ele 
este aşa: iei un lacăt, îl legi cu o sfoară şi îl tîrîi după 
tine prin iarbă, noaptea, în cîmp. Cînd auzi că s-a des¬ 


făcut, înseamnă că lacătul a dat peste iarba fiarelor. 

I )e Sînziene este interzis sa te scalzi, 
în alte locuri din ţară, sărbătoarea se numeşte Dră- 
gaică. Cîteva fete frumoase se fac Drăgaici. Una din¬ 
tre ele se îmbracă în mireasă. Ea are puteri deosebite, 
dă bob grîului, miros florilor... După ce a fost Mirea- 
să-Drăgaică, fata nu se poate căsători timp de trei ani. 

I )e trei ani are nevoie ca să se cureţe de forţele numi- 
noasc cu care s-a impregnat într-o singură zi! O altă 
variantă de Drăgaică se face cu patru fete, dintre care 
două îmbrăcate bărbăteşte. 

La românii din Balcani, sărbătoarea se numeşte Ta- 
ghiani. Fete, căldări cu apă împodobite cu flori în care 
s-au pus bijuterii de argint, cîntece... 

29 iunie: Sfinţii Petru şi Pavel 
(Sînpetru de Vară) 

-- Sînpetru de Vară 

Apostolul Petru a fost pescar în Betsai- are pereche pe Sîn- 

da. înainte să-l cunoască pe lisus, purta petru de Iarnă. De- 

numele de Simon. Avea un frate, pe spre Sfîntul Petru 

Andrei «cel întîi chemat» la slujirea ere- se ştie că il însoţeşte 

dinţei. Petru se leapădă de trei ori de des pe Dumnezeu 

lisus, dar prin căinţă îşi ispăşeşte m drumurile sale pe 

greşeala şi recapătă, după învierea Mîn- pămînt şi că ţme 

tuitorului, vrednicia de a fi Apostol. Cheile de la poarta 

In această calitate propovăduieşte Raiului. 

Evanghelia, ajungînd pînă la Roma şi în această zi se fac 

întărind în credinţă pe primii creştini. tîrguri şi se dă de po- 

Scrie cele două Epistole care îi poartă mană pentru morţi, 

numele în Noul Testament. în anul Se zice că în ziua de 

67, sub împăratul Nero, este răstignit Sînpetru apar licu- 

c:u capul în jos şi moare ca un mucenic. ricii. De <ce se pos¬ 

teşte? Oamenii zic 
că sfinţii, aflîndu-se odată pe pămînt, au nimerit la o 
circiumă. Era chiar de ziua lor. Au dat peste nişte 
oameni cu chef care jucau de stricau pămîntul. Fără să 

vrea, sfinţii s-au pomenit că intră în horă. Au jucat 
pînă au obosit. Nu le-a plăcut. S-au gîndit şi au 
hotărît să-i pedepsească pe oameni pentru că i-au 
făcut sa joace fără voia lor. Au decis ca ziua să le fie 
legată de un post. 

Se zice că Sfinţii Petru şi Pavel stau pe lună, unul de-a 

__ dreapta lunii şi unul de-a stînga. Numele lui Petru 

este pus în legătură 

Apostolul Pavel a fost un om învăţat cu piatra. Petru fier- 

rabln. Se numea Saul şi îi prigonea pe cei be, frămîntă trei zi- 

care mărturiseau credinţa în lisus. le piatra ca să nu se 

în drum spre cetatea Damascului, are o strice cîmpurile oa- 
vedenie în urma căreia se converteşte, menilor. 
devenind un zelos propovăduitor al ere- La judecată, Petru 

dinţei în Hristos. Face drumuri lungi şi se află mereu alături 

obositoare, este întemniţat şi bătut. de Dumnezeu. Este 

Din Epistolele sale s-au păstrat paispre- foarte sever cu be- 
zece. Moare şi el ca un mucenic: i se taie ţivii. într-o legendă 

capul cu sabia în ziua răstignirii lui Petru. se spune că unul, 

Cucu, i-a furat caii 
lui Sînpetru. Ca să-l ajute, Dumnezeu îi dă Sfîntului 
cîmi voinici cu care să-l prindă pe hoţ. In pădure e 
întuneric beznă, Petru nu vede nimic. Se roagă şi 
Dumnezeu ii trimite pe licurici. Caii tot nu i-a găsit, 
în schimb l-a blestemat pe cuc. 

1 iulie: Sfinţii Cosma 
şi Damian (Cosmadinul) 

Pe aceşti « sfinţi doctori fără de arginţi» i-am mai 
pomenit: ei au preparat, pe cînd nu erau creştini, 
otrava pentru Sfîntul Cheorghe. Au ţinere mare, pen¬ 
tru boli şi foc. E mare păcat să lucrezi de ziua lor. 

15 iulie: Ciurica 

Alt nume de săibătoare compus din două nume de 
sfinţi: Sfinţii Mucenici Chiriac şi Iulita. Cine nu ţine 
această sărbătoare va fi ciuruit. 


16-18 iulie: Sfînta Marina (17 iulie); 

Circovii de Vară 

Circovii de Vară se 

Există o Sfîntă Marina din Antiohia Psi- mai numesc Circo- 

<lkîi, fiică a unui preot aparţinînd Legii vii Marinei. Şi Cir- 

Vothi. A fost ucisă de sabie în anul 270. covii sînt periculoşi, 

o altă Sfîntă Marina a trăit în Siria şi a şi Sfînta Marina - 

fost ucisă în 450. în fine, o a treia a trăit care, rea şi nesta- 

>1 a pătimit în secolul al Vl-lea. Sfînta tornică, pedepseşte 

Mucenică Marina sărbătorită de ţăranii cu piatră şi bube pe 

romani este cea din Antiohia. cei ce nu îi ţin ziua. 

Cînd o femeie a 
copt mălai de ziua Sfintei şi a încercat să-l taie cu cuţi¬ 
tul, a curs sînge. De Sfînta Marina se fac mături de 
pelin, bune la descîntece. 

Circovii, despre care ştim atît de puţine, pocesc, cum 
pocesc Zînele. 

20 iulie: Sfîntul Mie (Sîntilie) 

Mie a fost fiul lui Sovac, preot al Legii 
Vechi în Galaad. Pe vremea Regelui 
Ahab, căsătorit cu o prinţesă feniciană, 

Isabela, începe o prigoană a credincioşi¬ 
lor din Vechea Lege şi o apropiere de 
credinţa în Baal. Pentru această faptă 
Proorocul Mie îl mustră pe rege cu vorbe 
aspre şi prevesteşte trei ani şi jumătate 
de foamete pentru poporul evreu. 

Regele încearcă să-l omoare, dar nu reu¬ 
şeşte. După vremea de foamete, llie 
revine şi dovedeşte poporului care este 
Dumnezeul cel adevărat. Slujitorii lui Baal 
sini ucişi şi foametea încetează. în tim¬ 
pul vieţii, llie face minuni. După moarte, 
aste ridicat la cer într-un car de foc. Va 
reveni pe pămînt la Sfîrşitul Veacului. 


Legenda româneas¬ 
că spune că llie era 
om şi lucra la cîmp 
ca toţi oamenii. Era 
foarte voinic, de 
aceea Necuratul a 
pus ochii pe el. In¬ 
tr-o zi, o voce îi 
porunceşte: mergi 
acasă şi vezi cu cine 
doarme nevasta tâ 
în pat! llie ia topo¬ 
rul, intră în casă, 
vede un bărbat şi o 
femeie care dorm 
într-un pat şi le taie 
capul pe loc. Erau 
părinţii lui.Se ur- 

că Ilie într-o căruţă de foc cu cai de foc şi merge la 
Dumnezeu să-i spună ce i-a făcut Diavolul. Dum¬ 
nezeu îi dă un bici să-i săgeteze pe Draci. în vremea 
aceea Dracii mai stăteau încă în cer. Sfîntul Ilie şi-a 
pus mintea cu ei şi a început să-i oropsească. îi săgeta 
cu biciul şi ei cădeau cîtă frunză, cîtă iarbă. Vine rîn- 
dul Dracilor să ceară ajutorul lui Dumnezeu, care îi 
recomandă lui Sîntilie s-o lase mai domol. Dracii au 
rămas care cum a nimerit. Tartorul şi cîteva căpetenii 
au ajuns în fundul pămîntului şi au făcut Iadul. Unii 
au rămas prin pomi. Ei sînt cei care dau brînci oame¬ 
nilor care se urcă în copaci. Alţii atîrnă în văzduh, cu 
capul în jos, şi împiedică sufletele să ajungă în cer. 
Unii mai amărîţi, tot cu capul în jos atîrnaţi, umplu 
lumea de bale. 

în multe legende revine ideea că Sfîntul Ilie este prea 
puternic. Cînd îi săgetează pe Draci, se cutremură pă- 
mîntul din ţîţîni. Se zice că atunci cînd Maica Dom¬ 
nului năştea pe Fiul Sfînt, Ilie a trăsnit un Drac şi Fiul 
s-a speriat. Dumnezeu l-a pedepsit pe Sfînt şi i-a uscat 
mîna dreaptă. De atunci Ilie este stîngaci. 

Se mai zice că Sfîntul Ilie nu ştie cînd cade sărbătoarea 
lui. Dornic să facă un chef, îl întreabă pe Dumnezeu 
dacă nu i-a venit ziua. Mai este pînă la ziua ta, îi zice 
Dumnezeu. Şi tot aşa, pînă cînd ziua a trecut..! De 
furie, Sfîntul Ilie începe ploile. 

Dacă plouă şi tună de Sfîntul Ilie, merele şi alunele 
vor fi viermănoase. Alunul este copacul şarpelui, du¬ 
pă cum nucul adăposteşte Zînele. 

De Sfîntul Ilie femeile dau de pomană mere. Pînă 
atunci ele nu gustă nici un măr. Pentru apicultori este 
o zi importantă, încep să reteze stupii, să ia miere. 

21 iulie: Ilie Pălie 

Ilie Pălie ar fi fost vizitiul lui Sîntilie. Se ţine tot pen¬ 
tru foc. Cui lucrează în această zi îi arde casa. Altfel 
spus, dacă păzeşti sărbătoarea te păzeşti de foc... 


22 iulie: Foca 

îl ţin pînă şi turcii, după ce au văzut că au ars şapte 
sate. în Maramureş, ţăranii se opresc din lucru trei 
zile, pe 20, 21 şi 22 iulie. Altminteri, Sfinţii Ilie, Ilie 
Pălie şi Foca i-ar pedepsi aspru. 

1 august: Intrarea în postul Sfintei Maria; 
Macaveii 

Se vorbeşte de cinci sau şapte Macavei. Se ţin pentru 
sănătate, mai mult de femei. Este cu totul interzis să 
culegi cînepă. De Macavei e ultima oară cînd mai poţi 
să iei din stupi miere. 

6 august: Schimbarea la Faţă (Probejenia) 

- începe să îngălbe- 

După ce a împlinit 33 de ani, lisus a nească frunza în 

început să spună ucenicilor că el va tre- pădure. Cerbii spur- 

bui să meargă la Ierusalim unde va păţi- că apele, care încep 

mi multe şi va fi omorît. Ucenicii s-au să se răcească. Tîrî- 

întristat. Apoi, însoţit de ucenici şi de toarele caută ascun- 

popor, lisus s-a dus la muntele Taboru- zisuri. Berzele se 

lui, unde a urcat împreună cu Petru, pregătesc de pleca- 

lacov şi loan. re. Cerul se deschi- 

Ca să se roage, s-a îndepărtat de cei trei, de. Se face pomană 

iar aceştia au adormit. de struguri. Cînd 

Cînd s-au deşteptat, lisus li s-a înfăţişat guşti prima boabă, 

Schimbat la Faţă, adică strălucind de spui « boabă nouă 

slavă dumnezeiască. L-au văzut vorbind în gură veche ». Fe- 

cu doi bărbaţi care erau Proorocul Moise tele se spală pe cap 

ŞÎ Proorocul Ilie. în această zi. 

15 august: Sfînta Maria Mare 

Se povesteşte că la Adormirea Maicii Domnului a fost 
jale mare. Pomii cu roadele cele mai frumoase s-au 
întîlnit şi, dînd fiecare ce avea mai bun, au închipuit 
un pom care a fost purtat în fruntea procesiunii. 

Bostanul şi porumbul au făcut un buchet din floarea 
soarelui pe care l-au pus pe coşciug. De atunci, bosta¬ 
nul şi porumbul îngălbenesc la sărbătoarea Adormirii. 
La românii din Balcani este sărbătoarea cea mai mare, 
cînd toţi se întorc din călătorii şi fac nunţi. La toţi ro¬ 
mânii, legendele despre Maica Domnului sînt foarte 
numeroase. Temele lor sînt naşterea Fecioarei, Buna 
Vestire, istoriile cu Trif Nebunul care o ia în rîs şi 
Maica îl blestemă, naşterea Mîntuitorului, răstignirea, 
căutarea Mîntuitorului, Adormirea Maicii Domnului, 
călătoria în Iad şi minunile făcute de Maica Precesta. 
în dimineaţa acestei zile oamenii merg la biserică. Se 
dau de pomană pentru morţi struguri, prune, faguri 
de miere. Se face horă în sat. 

Adormirea Maicii Domnului _ 

Cu trei zile înainte de a o lua la sine, Hristos a trimis un înger 
(a Maica sa pentru a-i face cunoscută mutarea ia viaţa cerească. 

Ea s-a bucurat şi a urcat pe Muntele Măslinilor ca să se roage. 

După aceea a venit acasă, a pregătit tot ce trebuia pentru 
înmormîntare, şi-a împărţit hainele văduvelor sărace, a promis 
vecinilor că nu-î va uita şî îi va ocroti, apoi s-a culcat în pat, s-a 
rugat pentru vieţuirea în pace şi şi-a dat sufletul. 

Atunci s-a auzit un tunet mare şi de la marginile lumii au venit 
Apostolii lui Hristos. Petru a fost cel care a început cîntarea 
de îngropăciune şi toţi i-au purtat patul pînă în satul Ghetsi- 
mani, unde i-au pus trupul în mormînt. Din rînduiala lui 
Dumnezeu, Apostolul Toma a venit peste trei zile. A fost dornic 
să vadă chipul Maicii Sfinte şi mormîntul a fost deschis pentru 
el. Dar n-a mai fost găsit decît giulgiul. Maica Domnului, cu 
trup cu tot, urcase Ea ceruri purtată de îngeri. 

1 septembrie: Simion Stîlpnicul; 

Ciricul păsărilor 

Pînă în secolul al XVIII-lea, această dată însemna înce¬ 
putul anului pentru biserică şi pentru cancelarie în Ţările 
româneşti. Se crede că Sfîntul susţine stîlpii ce sprijină 


pămîntul. Oamenii încearcă să afle cum va fi vremea, 

« ghicind » după viermii din mere. Cum e vremea acum 
- aşa va fi tot anul. Deşi e zi de sărbătoare, se lucrează! 

8 septembrie: Sfînta Maria Mică 

La 15 august se sărbătoreşte Adormirea Maicii Dom¬ 
nului, în 8 septembrie Naşterea Fecioarei Maria. Ca¬ 
lendaristic, Sfînta Maria Mică înseamnă sfîrşitul verii. 
Oamenii nu mai poartă de acum înainte pălării căci 
vremea începe să se strice. Maria Mică se păzeşte prin 
nclucrare la fel ca Maria Mare. 

Muica D omnului şi păianjenul _ 

zice că Maica Domnului torcea şi ţesea singură pînza din 
care făcea cămaşa Fiului Sfînt. într-o zi, un păianjen îngîmfat i-a 
/is că el face o pînza mai subţire. S-au luat la întrecere şi 
păianjenul a cîştigat. Maica Sfîntă l-a blestemat să-şi afle hrana 
mimai din tors şi ţesut 

I iicrul pînzei este de la Maica Domnului. Ea l-a dat oamenilor 
ui să aibă din ce să-şi facă linţoliu. Gt timp femeia ţese. Maica 
Domnului stă în genunchi lîngă ea. 

9 septembrie: Sfinţii loachim şi Ana 

Cum Ana e un prenume frecvent la români, 9 septembrie 
face parte dintre zilele păzite în sat. 

Din tradiţia sfîntă se ştie că părinţii Maicii Domnului, 
loachim şi Ana, erau bogaţi şi că de fiecare sărbătoare 
dăruiau o treime din ce aveau săracilor şi o treime bi¬ 
sericii. Au petrecut 50 de ani împreună fără să aibă co¬ 
pii. loachim a mers o dată cu daruri la Ierusalim, dar 
arhiereul n-a vrut să i le primească pentru că nu s-a 
învrednicit să lase urmaşi seminţiei lui Israel. Supărat, 
loachim nu s-a întors acasă; a plecat în pustiu, unde 
s-a rugat lui Dumnezeu timp de 40 de zile, cerîndu-i 
să le dea un copil. Acasă, Ana se ruga şi ea. Şi Dum¬ 
nezeu s-a îndurat, le-a trimis îngerul să-i anunţe că se 
va naşte din trupurile lor Maica Domnului. 

14 septembrie: Ziua Crucii 

Este sărbătoare mare şi se posteşte. Oamenii merg la 
biserică unde fac praznice. Se dă de pomană o ulcică 
plină cu mied, împodobită cu fir roşu la toartă şi 
avînd deasupra covrig şi luminare. 

De Ziua Crucii se închide pămîntul. Gîngăniile şi tîrî- 
toarele vor rămîne în pămînt pînă de Alexii. Mai 
înainte de a intra în pămînt, şerpii se adună pe un vîrf 
de munte sau într-un aluniş. Acolo, toţi scuipă pe 
coada unuia dintre ei. Din scuipatul lor fac o mărgică 
bună de leac. Şarpele care a muşcat peste an un om nu 
mai poate să intre în pămînt. Nu-l mai primeşte. Va 
rămîne afară şi va muri. Ziua Crucii se mai numeşte, 
de aceea, şi Ziua Şarpelui. 

Oamenii evită şerpii. Există însă un şarpe alb-gălbui 
care trăieşte sub prag sau în pereţii caselor construite 
din nuiele împletite şi lipite cu lut. Este numit şarpele 
casei, ceasornicul casei sau ştima casei. Nu este bine 
să-l omori. Iar dacă fuge, casa rămîne în scurt timp pus¬ 
tie. Cine omoară un şarpe de casă moare şi el. 

De Ziua Crucii plantele pălesc. Rămîn verzi numai 
cele necurate. Se culeg plante de leac. 

24 septembrie: Teclele 

Teclele sînt păzite cu grijă pentru că sînt rele de lupi. 
Cui lucrează de Tecle îi mănîncă lupii berbecii. în 
unele locuri sărbătoarea ţine trei zile şi se numeşte 
Berbecari. Cel mai primejdios în aceste zile este să 
umbli cu unelte ascuţite. Se ţine ca să te păzeşti de foc, 
cumpănă, năpastă, Ducă-se pe pustii. 

14 octombrie: Cuvioasa Paraschiva; 

Vinerelele 

De ziua Sfintei Paraschiva se face un mare, foarte 
mare pelerinaj la biserica Trei Ierarhi din Iaşi. Mulţi 
credincioşi postesc şi nu mănîncă nuci, castraveţi, 
poame care au cruce. în această zi se amestecă oile cu 


berbecii pentru prăsilă. Ciobanii nu cioplesc nimic ca 
să nu le iasă mieii tărcaţi. Se fac iarmaroace. Oamenii 
încep să se pregătească de iarnă. 

( uvioasa Parascheva cea nouă 

«Cuvioasa noastră maică Parascheva cea nouă», cum este numită, 
va născut nu departe de Constantinopol şi a trăit în vremea cînd 
biserica Ortodoxă şi cea de la Roma se despărţeau. Părinţii i-au dat 
o educaţie aleasă, dar grija ei era să-şi dăruiască hainele săracilor. 
După moartea părinţilor şi-a împărţit la săraci toată moştenirea şi a 
plecat la o mînăstire. îngerul lui Dumnezeu a îndrumat-o să revină 
Intre ai săi. După moarte, trupul i-a fost îngropat lîngă o biserică. 
Peste mulţi ani, moaştele au fost descoperite şi preţuite pentru 
puterile lor tămăduitoare. în 14 octombrie 1641 au fost strămutate 
de la Constantinopol la laşi. Pentru a-şi da acordul, turcii au primit 
300 de pungi de galbeni. 

In 26 iulie este sărbătorită o sfîntă cu acelaşi nume. Cuvioasa 
Muceniţă a lui Hrîstos Paraschiva. A trăit în secolul al li-lea şi a fost 
prigonită pentru credinţa ei. 

25 octombrie: Moşii de Toamnă 
(Ajunul lui Sînmedru) 

Se face pentru pomană grîu fiert cu unt, lapte sau 
brînză, precum şî colaci. 

în unele locuri, oamenii fac în ajunul lui Sînmedru 
foc. Se aduce un brad mare care se aprinde. Femeile 
împart la foc nuci, pîine, mere, covrigi. în acelaşi sat 
se fac mai multe focuri. Unii sar peste foc, copiii 
strigă «Hai la focul lui Sînmedruuu! » Fiecare duce 
acasă un tăciune pe care îl aruncă în livadă. 

26 octombrie: Sfîntul Dumitru (Sînmedru) 

Sînmedru este stăpîn peste iarna care vine. Jumătate 
de an stăpîneşte Sfîntul Gheorghe şi cealaltă jumătate 
el. Este ziua soroacelor pentru tot felul de înţelegeri 
între slugi şi stăpîni, chiriaşi şi proprietari, cei care 

dau şi cei care primesc bani împrumut. împlinirea so¬ 
rocului e prilej de petrecere şi de ceartă. 

O legendă a românilor din Balcani îi prezintă pe Sfin¬ 
ţii Gheorghe şi Dumitru asistînd la momentul cînd 

Ursitoarele hotărăsc 
soarta unui băiat. 
Cea mai mică deci¬ 
de ca băiatul să moa¬ 
ră înecat cînd trece 
un rîu, în timpul 
nunţii. Sfinţii le spun 
părinţilor să-i che¬ 
me şi pe ei la nun¬ 
ta. Aceştia nu uită 
să-i poftească. Sfîn- 
tul Dumitru schim¬ 
bă calul cu mirele, 
să fie sigur că are 
un cal bun. Dar 
calul stropeşte cu 
coada cînd trec rîul. 
Mirelui atît îi tre¬ 
buie, cîţiva stropi 
de apă... şi moare. 
Sfinţii se duc la Dumnezeu şi cer îndurare. Dum¬ 
nezeu le spune că nu are zile de dat, cel mult poate să 
fie de acord cu un transfer de zile din partea familiei. 
Familia refuză. Singură mireasa şi-ar împărţi zilele cu 
bărbatul ei, dar nu are voie să vorbească (aşa este la 
aromâni). Atunci, ea îşi despleteşte părul şi îl împarte 
cu mîna în două - jumătate mie, jumătate lui. De 
aceea fetele aromânce se piaptănă cu cărare la mijloc. 
Nu se lucrează de Sfîntul Dumitru - deloc. Stînele se 
desfac şi oile pleacă la vale. Ca să afle cum va fi tim¬ 
pul, ciobanii întind un cojoc. Dacă se aşază pe el o 
oaie neagră, iarna va fi blîndă, dacă oaia e albă, iarna 
va fi cu multă zăpadă. 


8 noiembrie: Sfinţii Arhangheli Mihail 
şi Gavriil (Hranghelul); Năpustitul areţilor 

Despre Arhanghe¬ 
lul Mihail se crede 
că ar fi primul sfînt 
făcut de Dumne¬ 
zeu. Cică ar fi fost 
mai întîi slugă la 
Diavol. Sfîntul Pe¬ 
tru l-a chemat să 
vină de partea cea 
bună, dar Arhan¬ 
ghelul Mihail a re¬ 
fuzat, socotindu-se 
prea păcătos. Intr-o 
zi, se afla cu Diavo¬ 
lul la scaldă, iar 
Dumnezeu a înghe¬ 
ţat apa, să rămînă 
Diavolul dedesubt 
şi să poată veni Mi¬ 
hail la el. Arhan¬ 
ghelul a început să 
zboare, dar Diavo¬ 
lul a spart gheaţa şi a încercat să-l prindă. Dumnezeu 
a poruncit Sfîntului Ilie să-l trăsnească pe Drac. Aşa a 
ajuns Sfîntul Mihail de-a dreapta lui Dumnezeu. 
Sîmbătă, înainte de Hranghel, se fac moşi. De Hran- 
ghel fiecare om trebuie să aprindă o lumînare care îi 
va fi «lumina de veci» în lumea de dincolo. Finii 
merg cu colăcei la naşi. Se amestecă berbecii cu oile. 
în acest scop se face turta areţilor (berbecilor) care se 
aruncă între oi. Dacă ea cade cu faţa în sus, oilor le va 
merge bine. Se serbează « cu desăvîrşit nelucru ». 
Arhanghelul Mihail ia sufletul omului în ceasul cel de 
pe urmă. în unele locuri se crede că este nu numai 
stăpîn pe vieţile oamenilor, ci şi pe Lună şi Soare. Ba 


în vremea împăraţilor Diocleţian şi 
Maximilian Galeriu, conducătorul cetăţii 
Salonicului botează în taină pe fiul său 
Dimitrie, pe care îl va educa creştineşte. 
După moartea tatălui, fiul urmează la 
conducerea cetăţii, din voinţa împăratu¬ 
lui. Gnd acesta află că Dimitrie este cre¬ 
dincios, se supără foarte tare. Dimitrie îl 
înfruntă mărturisindu-şi credinţa. Este 
întemniţat. Acolo, în temniţă, vine 1a el 
un tînăr credincios pe nume Nestor şi îi 
cere binecuvîntarea pentru lupta pe care 
urma s-o poarte cu un vandal vestit 
pentru forţa lui. Dimitrie îi face semnul 
crucii pe frunte şi îl binecuvîntează. 
Nestor îl învinge pe Lie, vandalul, iar 
împăratul porunceşte ca Dimitrie să fie 
străpuns de sabie şi Nestor decapitat. 


îngerii sînt duhurile slujitoare lui Dum¬ 
nezeu. La început toţi îngerii au fost 
buni şi înţelepţi. După încercarea la care 
i-a supus Dumnezeu, înainte de Facerea 
Lumii, o parte din ei, cei conduşi de Luci- 
fer, s-au răzvrătit. Atunci, spune Scrip¬ 
tura, a fost mare război în cer. Mihail şi 
îngerii cei buni au învins, iar cei răi au 
fost aruncaţi din cer şi au devenit de¬ 
moni. Peste soborul îngerilor buni, 
Dumnezeu l-a rînduit, pe veci conducă¬ 
tor, pe Arhanghelul Mihail. 
în aceeaşi zi este sărbătorit şi Arhanghe¬ 
lul Gavriil, îngerul tălmăcitor al viselor şi 
vedeniilor. Gavriil vesteşte lui loachim şi 
Anei naşterea Măriei, Maica Domnului, 
tot el descoperă preotului Zaharia 
naşterea şi menirea lui loan Botezătorul, 
în fine, o anunţă pe Fecioara Maria că-l 
va aduce pe lume pe Domnul Hristos. 

chiar şi peste Mamarca, nevasta lui Scaraoţchi. El taie 
cu sabia pînza norilor plini cu grindină. Se spune 
despre Arhanghelul Mihail şi despre Sfîntul Ilie că ei, 
neluînd canon pe pămînt, sînt în cer cu trup viu, trup 
ce nu a avut parte de moarte chinuită. La Judecata de 
Apoi, sîngele lor va arde pămîntul de şapte stînjeni şi 
îl va curăţi. 

Despre Gavriil se spune că stăpîneşte ciuma, ca şi 
Sfîntul Haralambie, şi că ar fi dat Maicii Domnului 
vestea naşterii lui Iisus. 

11 noiembrie: Sfîntul Mina; 

Sărbătoarea Tilharilor 

Sfîntul Mina este protectorul păgubaşilor. Femeile 
merg la biserică şi lipesc de sfeşnice luminări « întoar¬ 
se », cu feştilele în jos. Adică aşa să li se întoarcă şi lor 
acasă lucrurile furate... 

12-14 noiembrie: Martinii de Toamnă 

Martinii sînt patronii urşilor. Se sărbătoresc toamna şi 
iarna. Fiind animalul cel mai puternic din Carpaţi, 
ursul are parte de multă atenţie. 

14 noiembrie: Filipii de Toamnă; 

Intrarea în Postul Crăciunului 

Femeile sînt cele care ţin şi Filipii de Toamnă. Numă¬ 
rul Filipilor variază de la unu la şapte. Cine îi ţine îşi 
apără casa de foc, stricăciuni, şerpi, strigoi, dar, mai 
ales, de pagubă de la lupi. De Filipi femeile fac numai 
mîncare, nimic altceva. Este cu totul neîngăduit să 
macini, să torci, să înţepi, să coşi. Cel mai rău este sa 
coşi cu aţă roşie. 

începe vremea cînd lupii se împerechează. Lupoaicele 
caută tăciuni. Dacă ar găsi tăciuni, i-ar mînca şi s-ar 
prăsi mai bine. La românii din Balcani există o sărbă¬ 
toare asemănătoare, purtînd numele de Sfinţii Surghi- 
naţi. Ca să se ferească de lup, femeile leagă foarfecele. 


Unele nu îşi piaptănă părul ca să se încurce cărările 
lupilor în pădure. 

înainte de a intra în Postul Crăciunului, oamenii fac 
petreceri mari. La petreceri trag cu puşca. Urmează 
un post de patruzeci de zile, cel mai lung după cel al 
Paştelui. 

21 noiembrie: Ovidenia 

- Biserica sărbătoreş- 

Este ziua cînd loachim şi Ana au dus-o ia te intrarea în bi- 
Tempiu pe Fecioara Maria şi au încredin- serică a Fecioarei 
ţat-o preotului Zaharia. Aici a rămas Fe- Maria. Se deschid 
cioara timp de doisprezece ani. După ce cerurile, animalele 
a ieşit din Templu, a fost logodită cu drep- vorbesc. Se fac praz- 
tul losif, ruda sa în vîrstă de 84 de ani. nice pentru cei care 

au murit de moarte 
năprasnică. Din aceasta zi, femeile nu mai spală rufe 
la rîu. Uşile şi ferestrele sînt unse cu usturoi. Nimeni 
nu munceşte. Se dau de pomană cană cu apă sau 
bragă, luminare aprinsă şi colăcel. 

25 noiembrie: Sfînta Ecaterina 

O ţin mai ales femeile cu nume de Ecaterina, Cateri- 
na, Cătălină. Nu muncesc deloc de frică să nu înne¬ 
bunească. Se ştie că Sfînta este aspră. 

30 noiembrie: Sfîntul Andrei (Sîntandrei); 

Ieşirea din Filipii de Toamnă 

Se zice că Sfîntul a fost copil părăsit de mamă, pus 
într-o albiuţă şi aruncat pe apă. O femeie l-a găsit şi 
l-a luat. Copilul a crescut şi făcea pe paznicul în liva¬ 
dă. Tatăl vitreg a venit într-o noapte să vadă şi el ce 
mai e pe acolo. Băiatul, fără să ştie, l-a împuşcat. S-a 63 
dus la preot să se mărturisească. Preotul i-a spus că 
păcatul este atît de mare încît nu poate fi curăţat decît 
prin foc. Andrei îl omoară pe preot. Caută altul şi 
sfîrşitul este acelaşi. Se duce la un călugăr. Acesta îl 

păcăleşte să intre într-o fîntînă. închide fîntîna cu un 
lacăt şi pune deasupra un bolovan foarte mare. Cheia 
de la lacăt o aruncă într-o apă. După o sută de ani, 
nişte pescari aduc călugărului (care, culmea, mai tră- 
“ ‘ ieste) cîţiva peşti. 

Andrei, fiul lui lona din Galileea şi frate- într-unul din peşti 

le lui Petru, a fost ucenicul Sfîntului loan călugărul găseşte 

Botezătorul. După ce acesta îl botează cheia. Trimite pe 

pe lisus în Iordan, Andrei îl urmează cineva să deschidă 

peste tot pe Mîntuitor, fiind martorul fîntîna. Andrei este, 

minunilor pe care le săvîrşeşte. Propovă- şi el, încă viu. îi 

duieşte credinţa lui Hristos în Balcani şi pun în spinare o 

în ţinuturile Mării Negre. Sfîrşeşte răstig- pereche de desagi 

nit pe o cruce în formă de X, căreia i s-a plini cu bolovani şi 

dat numele de «crucea Sfîntului Andrei». îl trimit să pască oi 

pînă cînd oile cele 
albe vor deveni negre şi cele negre albe. Andrei plea¬ 
că, avînd bolovanii în spate şi oile în faţă. Intîlneşte 
un hoţ care îi spune că a omorît oamenii din trei sate 
şi merge să-i omoare şi pe cei din alt sat. Andrei ridică 
ciomagul şi îi dă hoţului una în cap. în clipa aceea oile 
îşi schimbă culorile. Dumnezeu îl iertase, 
în noaptea de Sfîntul Andrei, cohortele de duhuri 
necurate se dezlănţuie. Strigoii şi strigoaicele, călărind 
limbile de meliţă, se bat la hotare. Oamenii se apără 
cu usturoi tăvălit în funingine, mănîncă mujdei. Se 
pare că strigoiul vine la fereastră şi te întreabă: ai mîn- 
cat usturoi? Tu trebuie să mănînci, dar să nu-i răs¬ 
punzi. Dacă îi răspunzi, amuţeşti. 

Strigoii se fac din copii proveniţi din mariaje între 
rude, din copii nebotezaţi, lepădaţi, născuţi între tufe, 
din copii care, la naştere, au avut o bucată de placentă 
1 pe cap. Şi un adult poate să devină strigoi daca îl 

muşcă un ţînţar în ziua de Sfîntul Gheorghe, dacă jură 
strîmb sau are a face cu Diavolul. Noaptea de Sfîntul 
Andrei este foarte bună de vrăji. în multe locuri se 
zice că Ursitoarele vin să vorbească cu fetele despre 


ursitul lor. Sfîntul Andrei este pus în relaţie cu lupii; 
el e protectorul oamenilor atacaţi de lupi. De casele 
unde Sfîntul Andrei are ţinere nu se apropie lupul. în 
această zi nu se dă nimic de împrumut. Copiii taie 
ramuri de măr, păr, prun şi le pun la înflorit să le aibă 
la Sfîntul Vasile, cînd sorcovesc. De Sîntandrei se ţine 
ultimul dintre Filipii de Toamnă. 

4 decembrie: Sfînta Varvara (Barbara) 

în principal, se ţine pentru bube, ca şi Zilele Bubatu- 
lui. De zis se mai zice că Sfînta Mucenică Varvara 
păzeşte lumea de Antihrist. 

4-5 decembrie: Zilele Bubatului 

Aceste zile se ţin pentru a feri copiii de vărsat. Nu e 
voie să opăreşti rufe, nici să ţeşi, nici să coşi. Copiii nu 
au voie să mănînce boabe de porumb, fasole, seminţe 
de dovleac. Mamele îmbărburează copiii, adică le ung 
faţa cu miere, şi îi spală apoi cu apă în care au spălat 
icoana. în alte locuri mamele fac turtele Barburii, o 
turtă unsă cu miere şi una cu dulceaţă. Prima se dă de 
pomană şi cealaltă se pune la streaşină. 

6 decembrie: Sfîntul Nicolae (Sînicoară) 

-Se zice că Nicolae 

Nicolae a trăit în timpul împăraţilor ar fi al doilea sfînt 

Diocleţian şi Maximilian, prigonitorii de pe care l-a făcut 

creştini. A fost mai întîi arhiereu, apoi Dumnezeu. Sfîntul 

pustnic. A strălucit prin bunătate şi înţe- Mihail stă de-a 

lepciune. A fost întemniţat în cetatea dreapta Domnului 

Lichia, dar împăratul Constantin, venind şi Sfîntul Nicolae 

la tron, l-a eliberat. A participat la Sinodul de-a stînga. El ţine 

de la Niceea. Avea darul facerii de minuni. paza Soarelui. Ci- 

Moaştele sale se află din 1089 la Bari. neva trebuie să-l 

păzească pentru că, 
sătul de atîta mers pe sus pe acelaşi drum şi scîrbit de 
ce vede, Soarele încearcă mereu să fugă. Ba se abate la 

miazăzi, ba ia miazănoapte, doar, doar va ajunge la 
sfîrşitul pămîntului să se odihnească. Dumnezeu a 
pus de strajă doi sfinţi, pe Sfîntul Toader şi pe Sfîntul 
Nicoară. Primăvara Soarele încearcă să fugă, dar Sfîn¬ 
tul Toader îl prinde cu caii săi cei nărăvaşi şi-l aduce 
înapoi. Soarele însă nu se astîmpără. Atunci este rîn- 
dul lui Sînicoară să-l prindă. Aşa e în fiecare an. 
Nădejdea Soarelui este că va scăpa într-o zi. Sînicoară 
e bătrîn şi n-are nici cai... 

Sfîntul Nicolae cică a fost podar. Acum, în calitate de 
sfînt, este călăuza şi protectorul celor care merg pe 
ape. Alţii spun că a fost corăbier şi pescar. Pe o fur¬ 
tună cumplită au murit toţi oamenii de pe corabie, 
numai el a scăpat. Atunci s-a rugat lui Dumnezeu cu 
multă credinţă şi Dumnezeu i-a înviat şi pe ceilalţi. 
Sînicoară ar mai fi cel care a oprit apele pe vremea lui 
Noe. 

Face parte dintre sfinţii cu mare ţinere. Cică odată 
Sfîntul C as ian, cel cu zi de sărbătoare la 29 februarie, 
s-a dus la Dumnezeu să se plîngă că e prea neglijat. 
Tocmai cînd îi explica lui Dumnezeu, vine Sfîntul 
Nicolae - ud, obosit, vai de capul lui. Povesteşte cum 
a muncit o noapte întreagă ca să scape viaţa oamenilor 
de pe o corabie. Atunci Dumnezeu i-a spus lui 
Casian: Vezi tu cum muncesc Sfinţii care au ţinere? 
Ia să pleci şi să nu te văd decît peste patru ani! 

Iarna începe după unii în această zi. Cînd îşi scutură 
barba sfîntul, începe să ningă. 

Mai important decît toate este faptul că Sfîntul Ni¬ 
colae reprezintă o geană de nădejde. Poate că nu se 
sfîrşeşte lumea, poate că vine primăvara iar... De 
Sînicoară cică se întoarce noaptea la zi cu cît se su¬ 
ceşte puiul în găoace. 

Sfîntul Nicolae ajută fetele sărace. Obiceiul de a dărui 
copiilor dulciuri şi o nuieluşă este o inovaţie a ora¬ 
şului, o prefigurare a lui Moş Crăciun cel atoatedă- 
ruitor. 


12 decembrie: Sfîntul Spiridon 

Sfîntul e făcător de minuni. Umbla odată Sfîntul Petre 
pe drum, însoţit de el. Vede Sfîntul Spiridon într-un 
mărăciniş un Drac călărind o femeie. Aleargă şi le taie 
capul cu sabia la amîndoi. Sfîntul Petre îl mustră, a 
fost prea aspru. Făcătorul de minuni se întoarce şi 
lipeşte capetele înapoi. Le lipeşte, dar pe dos. De 
atunci femeia are cîteodată cap de Drac. 
într-o altă legendă, Sfîntul Spiridon este născut numai 
din tată. De meserie, ciubotar. Este patronul ciu¬ 
botarilor. Ca să mărturisească, la un moment dat, 
existenţa Sfintei Treimi, ia o cărămidă în pumn şi o 
strînge pînă cînd focul urcă spre cer, apa curge pe jos 
şi praful lutului îi rămîne în mînă. 

De Sfîntul Spiridon ziua creşte « cît sare cocoşul pe 
gard ». 

20 decembrie: Ignatul 

De Ignat se taie porcul. Cum se taie veţi afla în capi¬ 
tolul mai amplu despre Crăciun. 

24-25 decembrie: 

Ajunul Crăciunului - Crăciunul 

Atît despre Ajunul Crăciunului, cît şi despre Crăciun 
veţi afla amănunte în capitolul care urmează. 

27 decembrie: Sfîntul Ştefan 

Nu există obiceiuri speciale pentru ziua Sfîntului 
Ştefan, dar ţăranii - ca şi orăşenii - o ţin. Sînt mulţi 
cei care poartă numele Sfîntului şi de aceea îl respectă 
ca pe un sfînt patron. 

« Mai de preţ este un nume bun decît untdelemnul cel 
binemirositor », spune Ecclesiastul. Pe vremuri nu¬ 
mele era ales cu mare grijă. Nou-născutul primea un 
nume de sfînt (care îi devenea sfînt patron) sau unul 
cu rolul de a speria duhurile necurate, precum Urs, 
Lup, Grozavu, Stoian. Onomasticile în sat se topeau 

întru cîtva în sărbătoarea Sfîntului. De pildă, în ziua 
de Sîngiorz, între multe altele, erau sărbătoriţi şi 

oamenii care purtau 
numele de Gheor- 
ghe. Oraşul, sărac 
în sărbători, dar 
atent cu individul, 
dă mare importanţă 
onomasticilor, deşi 
în viaţa de zi cu zi 
numele de sfinţi 
sînt abandonate în 
favoarea unor dimi¬ 
nutive. Cine mai are 
curajul să se nu¬ 
mească azi Gheor- 
ghe, chiar dacă aşa 
« este scris » în acte ? Spui Geo, spui Gigi, spui Geor- 
ge. Gheorghe eşti numai de ziua ta, ba nici atunci. 

31 decembrie/1 ianuarie: Revelionul 

Şi astfel cercul sărbătorilor cu dată fixă s-a închis, 
înainte de a trece la cele cu dată mobilă, să ne oprim 
pe îndelete asupra celei mai mari sărbători din prima 
categorie, Crăciunul. 


Sfîntul sărbătorit în a treia zi de Crăciun 
a fost primul care a vestit şi mărturisit 
credinţa în Hristos. Pentru credinţa lui a 
fost ucis cu pietre. în timp ce pietrele îl 
loveau. Ştefan se ruga pentru cei care le 
aruncau: «Doamne, nu le socoti lor 
păcatul acesta.» Sacrificiul lui a dat roa¬ 
de imediat. Un tînăr care păzea hainele 
celor ce aruncau cu pietre a fost tulbu¬ 
rat de moartea mucenicului. După întîl- 
nirea cu Hristos pe drumul Damascului, 
tînărul, pe nume Saul, l-a urmat şi a 
devenit Apostolul Pavel, 



I Crăciunul sătulul 

Un etnograf serios spunea aşa: « ale Crăciunului atî- 
tea sînt, trei zile ». Mă uimeşte această afirmaţie. Cum 
trei zile?! Poate la oraş. în sat,l[C răciu nul face.parte 
dintr-un ciclu de 12 zile (de la 25 decembrie la 6 ia¬ 
nuarie) care asigură trecerea Anului Vechi spre Anul 
Nou şi este pregătit de un post lung (40 de zile) pe 
parcursul căruia licăresc tot felul de sărbătorij 
O singură sărbătoare de trei zile n-ar aduce scăparea. 
Care scăpare? Am înţeles tîrziu. Era în 1984. Iarnă 
grea. Căldură, apă şi lumină pe apucate. într-o dimi¬ 
neaţă, exasperată de frig, am avut un gînd scurt şi 
cumplit - dacă nu mai vine primăvara ? Mi-am reve¬ 
nit rapid. Ştiam de la şcoală că primăvara vine întot¬ 
deauna. Atunci am înţeles însă disperarea care m-ar fi 

cuprins dacă n-aş fi ştiut că vine, dacă aş fi avut cea 
mai mică îndoială. 

Oamenii societăţilor tradiţionale nu au certitudini, ei 
au soluţii. Ei fac să vină primăvara respectînd fiecare 
obicei. 

Porcul 

Crăciunul nu poate fi redus la trei zile î Ce fel de Cră¬ 
ciun ar fi acela fără porc ? Porcul se taie de Ignat, care 
cade în 20 decembrie. 

Cine a fost Ignat? _ 

™ cică a fost un om care, cîridva, într-un an, vrînd să taie porcul, a dat 
greşit cu securea şi l-a lovit pe tată-său în cap. L-a omorît. Acum, ce 
să facă? îl îngroapă, îi face pomeni şi pleacă în lume. 

Pe drum se întîlneşte cu un preot. îşi povesteşte păcatul. Preotul îi 
zice să construiască o luntre cu care să treacă, fără plată, oameni 
peste un rîu şi să îngroape în pămînt un tăciune de lemn de tufă, 
aşteptînd pînă o înverzi. 

Ignat se aşază lîngă un rîu, face luntrea, pune tăciunele în pămînt 
şi se însoară. Anii trec. într-o noapte, omul aude strigăte de ajutor 
de pe malul celălalt. Trece apa, dar nu găseşte pe nimeni. Se în¬ 
toarce. Iar aude. Pleacă din nou. Tot nu e nimeni. Revine acasă. 
Aude a treia oară strigăte de ajutor. Urcă în barcă, trece rîul şi 
găseşte doi moşnegi pe care îi aduce acasă. Imediat le povesteşte 
primul lui păcat şi pe celelalte două din chiar noaptea aceea - cînd, 
neajungînd la timp, nişte oameni s-or fi înecat. Moşnegii sînt Dum¬ 
nezeu şi Sfîntul Petre. îl ascultă fără să zică nimic, 
în casă, sărăcie mare. Copiii plîng de foame. Mama, ca să-i amă¬ 
gească şi să-i adoarmă, le arată că a pus ceva la copt sub ţest. Un 
moşneag o întreabă ce a pus acolo şi femeia îi răspunde cinstit că 
nimic. Atunci îi porunceşte să ridice ţestul şi ea găseşte acolo o 
pîine foarte mare. 

în acest timp, în faţa moşneagului s-au aprins singure două lumî- 
nări înalte. Ignat şi-a dat seama pe cine are oaspete şi a sărutat 
tălpile celor doi moşnegi. Atunci, Dumnezeu i-a zis: hai cu noi! 
Ignat ar fi venit, dar se gîndea la copii, cine se va ocupa de dînşii? 


Dumnezeu îi zice că grija copiilor o s-o poarte el. Cînd ies din casă 
Irec pe lîngă tufa înverzită care crescuse din cărbune, semn că 
păcatul îi fusese iertat. 

Au mers ani în şir. într-o zi, au întîlnit o trăsură cu boieri urmată de 
măgari încărcaţi cu mărfuri scumpe. Dumnezeu îl întreabă pe Ignat 
dacă îi recunoaşte pe acei oameni. Ignat nu îi recunoaşte. Dumne¬ 
zeu se miră - păi sînt copiii tăi! Stau ei de vorbă şi este chiar aşa, 
se recunosc şi pleacă împreună. 

O poveste încîlcită cu sfîrşit fericit... în ziua de Ignat 
nu se lucrează, se taie porcul. Se crede că omul care 
n-are porc gras de Crăciun şi cuţit în vremea pepe¬ 
nilor nu a cunoscut fericirea. Dacă totuşi n-ai porc, 
tai măcar o găină, căci trebuie să vezi sînge în ziua de 
Ignat. Cînd tai porcul, zici «Ignat, Ignat / Porc um¬ 
flat ». Se crede că în noaptea de dinaintea Ignatului 
porcul îşi visează cuţitul sau se visează la gît cu măr¬ 
gele roşii. Care porc n-a fost tăiat de Ignat nici că se 
mai îngraşă... 

La tăiatul porcului nu trebuie să fie de faţă oameni 
miloşi. Atunci porcul moare greu şi carnea lui nu mai 
c bună. Ca să nu se strice sămînţa porcului din casă, 
adică pentru a asigura porcul din anul care vine, feme¬ 
ia moaie în sînge un smoc de păr din coada lui şi îl pu¬ 
ne la păstrare. Cu sînge de porc se face semnul crucii 
pe fruntea copiilor, ca să fie sănătoşi. După ce a fost 
tăiat, capul porcului se cîntăreşte. Trupul se zice că este 
de zece ori mai greu. Cînd porcul este negru, se adu¬ 
nă sînge într-o strachină cu mei. După ce se usucă, fe¬ 
meia aprinde meiul şi afumă cu el copiii ca să-i scape 
dc sperietură. Untura de la porc negru e bună de vrăji. 
Cei care au ajutat la porc primesc pomana porcului. 
Femeile care nu ţin ziua de Ignat sînt pedepsite. în 
Muscel se vorbeşte despre o fiinţă lacomă şi rea care 
se numeşte înătoarea. într-o povestire se arată că înă- 
toarca a încercat s-o opărească pe o femeie care voia 

să toarcă de Ignat. Femeia a scăpat numai cu un sfat 
bun primit de la o vecină. 

Sărbătorile, între alte funcţii, o au şi pe aceea de a 
ritma munca. Exista un timp al torsului, alt timp al 
ţesutului... Femeile ştiu aceste lucruri. Dacă n-ar şti, 
păcat n-ar fi. Cînd nu fac ce trebuie, are cine să le pe¬ 
depsească. 

Un lucru important despre porcul de Crăciun l-am 
aflat nu din cărţi, nici în sat, ci într-o staţie de auto¬ 
buz din Bucureşti, plasată la două sute de metri de 
Ateneu. Era în iarna lui 1987. De departe am văzut un 
corp mare şi alb într-o baltă de sînge. M-am speriat. 
Cînd am ajuns mai aproape, am văzut că e un porc. 
Doi inşi tăiau bucăţi din el în strigătele celor care 
aşteptau maşina. Femeile tăceau şi se uitau urît, băr¬ 
baţii vociferau violent. Am început să notez: « Nu se 
taie porcul aşa. » « Păi eu, cînd tai porcul, nici nu sim¬ 
te. » « Auzi, să-i dea porcului cu ciocanul în cap... ce 
criminali! » Bărbaţii adăugau mereu, orice-ar fi spus, 
« aşa nu se face ». Urcam în autobuz. Discuţiile con¬ 
tinuă. Cei din staţie povestesc celor din maşină ce s-a 
întîmplat cu porcul, cum « l-au omorît». Fac, în fine, 
diferenţa între a tăia porcul şi a-l omorî. II « tai » după 
obicei, după rînduială, îl « omori » cînd faci « cum nu 
se face ». Grija pentru felul cum taie porcul arată că 
oamenii percep calitatea specială a gestului care a fost 
cînd va un sacrificiu. 

Darurile 

Pe lîngă porc, Crăciunul nu se poate dispensa de cop¬ 
turi: colaci, colăcei, covrigei, de toate mărimile şi de 
toate formele, colaci pentru copiii care colindă, pen- 
1 tru colindătorii feciori, pentru preot, pentru pus pe 

masa de Crăciun, pentru trimis la naşi şi la moaşă, 
colaci, mulţi colaci ca să-i dai de pomană pentru 
morţi. Căci trebuie să se ştie că, în cele douăsprezece 
zile dintre ani, sufletele morţilor vin să petreacă îm¬ 


preună cu viii. Pe masa din Ajunul Crăciunului se pu¬ 
ne hrană şi pentru ei, turte muiate în sirop de zahăr şi 
presărate cu nucă pisată, grîu fiert cu miere, prune 
fierte, bob bătut. în unele locuri toate acestea se dau 
de pomană la vecini în dimineaţa Crăciunului. 

O parte din colaci se face pentru a asigura schimbul 
de daruri. Uneori colacii sînt însoţiţi de carne de porc 
şi o sticlă de băutură. Iată o formulă cu care se pri¬ 
meşte darul şi care mi se pare extrem de interesantă: 
omul care primeşte zice « Mulţumesc pînă oi întoar¬ 
ce. » Este un argument pentru absenţa cadoului în sat. 
Acolo darul are doi timpi: dai şi primeşti . Darul are 
un dus şi un întors. Faci daruri cui îţi face şi îţi face 
daruri cel căruia îi faci. Nici măcar copiii nu primesc 
« daruri de Crăciun » în sensul obişnuit al cuvîntului. 
Ei sînt plătiţi cu covrigi, nuci, alune, mere şi puţini 
bani pentru serviciul pe care îl fac colindînd. 

Colindele 

Colinda nu este un cîntecel - vorbe aruncate în vînt. 
Ea este o urare ce poate, avînd în vedere calitatea cu 
totul specială a timpului în care are loc, să influenţeze 
favorabil viitorul. Simplul fapt că pînă nu demult era 
cu totul interzis să cînţi colinde în afara Crăciunului 
dovedeşte puterea cu care sînt învestite. Dacă pot face 
bine, înseamnă că pot face şi rău. 

Există locuri unde colindele sînt specializate - unele 
sînt potrivite pentru preot, altele pentru fete şi feciori 
de însurat, pentru păstor, zidar, morar, pescar, vînă- 
tor. La casele îndoliate nu se colindă. Un orăşean ar 
zice că este firesc, trebuie să li se respecte durerea. In 
logica numinosului explicaţia e alta: trebuie să fie evi¬ 
tată întîlnirea a două surse numinoase, căci situaţia 
poate să scape de sub control. 

Frumuseţea colindelor nu poate fi explicată. Există o 
singură soluţie, să fie ascultate şi citite. Mai ales citite 

Am cunoscut oameni care trăiau prin poezie şi de co¬ 
linde habar nu aveau. 

în afară de colinde se cîntă şi « cîntece de stea », texte 
şi melodii de origine cultă, compuse de preoţi, dascăli 
şi învăţători. Versuri naive, uneori nătînge, dar avînd 
farmecul şi forţa inocenţei... 

Un colţ de iad într-un cîntec de stea _ 

Dar în Iad cînd am intrat 
Ce-am văzut m-a spăimîntat, 

Am văzut pomi încărcaţi 
De copii nebotezaţi. 

Şi-i purta din loc în loc 
Şi-i bătea cu bici de foc; 

Şi-i purta din scară în scară 
Şi-i bătea cu bici de pară. 

Aceeaşi naivitate caracterizează teatrul popular cu 
Irozi sau, cum mai este numit, Viflaimul, povestea 
magilor care merg să se închine Fiului nou-născut. 
Multe personaje: Gaspar, Baltazar, Melhior, ciobanul, 
soldaţii, Irod... şi replici de genul celei de mai jos. 

Irod: 

■--~ - — - —--- - - 

Au nu ştii că eu sînt Irod împărat. 

Care pe cal am încălecat 

Şi cînd cu piciorul în pămînt am dat 

Tot pămîntul s-a cutremurat? 

Dar un filozof ca tine 

Să nu se teamă de un împărat ca mine? 

Copiii merg cu Steaua: « Cine primeşte steaua cea 
frumoasă .şi luminoasă»... Tinerii trec pe la case cu 
Capra. Istoria «teatrului animalier » care se face de 
Crăciun este lungă şi, oricum, foarte diversificată 
zonal. Dincolo de gluma aparentă, mersul cu Capra 
(Turca, Brezaia), cu Ursul şi alte animale e treabă 


serioasă. De pildă, sînt locuri unde se crede că 
feciorul care a intrat în ceata de Turcă este părăsit de 
îngerul său păzitor timp de şase săptămîni. Nu are 
voie să intre în biserică tot acest timp. Dacă ar muri, 

« acolo » ar fi socotit păgîn. în alte locuri, scenariul 
pretinde ca animalul să moară şi să fie reînviat. Mai 
nou, grupul care îl însoţeşte numără şi un doctor. 

Naşterea lui lisus 

1 )e Crăciun, toată suflarea satelor sărbătoreşte Naşte¬ 
rea lui Hristos. Cu această ocazie sînt actualizate le¬ 
gendele Naşterii. 

() anchetă a revistei Dilema a pus bucureştenilor 
întrebarea: ce-ar face dacă la uşă ar suna Maica Dom¬ 
nului ca să le ceară să nască la ei ? Răspunsurile au fost 
uluitoare. Toţi se speriau, ziceau că ar chema Salvarea, 
ca ci nu se bagă. O singură femeie a zis că i-ar deschi¬ 
de şi i-ar da ajutor să nască. 

în spatele acestei sărbători creştine, specialiştii caută 
alte sărbători mai vechi. Şi le găsesc. Saturnaliile ro¬ 
mane aveau loc între 17 şi 23 decembrie. Chiar pe 25 
decembrie era sărbătorită naşterea zeului Mithra, 
importat de soldaţii romani din Orient. Sărbătoarea 
se numea Natalis Solis Invicti. Din Crăciunul de as¬ 
tăzi se pun în seama vechiului cult solar focurile care 
se aprind în dimineaţa de 25 decembrie şi forma ro¬ 
tundă a colacilor. Specialiştii au descoperit că vreme 
îndelungată creştinii au sărbătorit Anul Nou pe 25 
decembrie, dovadă numele de Crăciunul Mic dat 
Anului Nou în unele locuri. 

Moşul 

în sat nu există pom de Crăciun împodobit, sub care 
Moş Crăciun să aşeze daruri. Există, în schimb, un 
butuc numit Crăciun care « moare », adică este ars, în 
timpul sărbătorii. Pomul cu jucării şi Moş Crăciunul 
distribuitor de cadouri sînt un împrumut tîrziu (sfîr- 

Şitul secolului al XlX-lea), din Occident. în sat, un 
astfel de pom continuă să fie o curiozitate. 

Ce-a fost înainte de moşul mondializat, îmbrăcat în 
palton roşu tivit cu blăniţă şi tras, cu sacul de daruri 
cu tot, de iepuri, cerbi sau reni înhămaţi la o săniuţă ? 
înaintea lui şi, în cazul satului, în locui lui, exista un 
moş cu barbă albă ca neaua. Un fel de sfînt. E frate cu 
Ajun şi se spune ca a fost păstor. 

Povestea lui Crăciun 

In unele le^d^Oădun este pre^ntat ca un'om bogat şi neîn- “ 
durator care refuză ajutorul cerut de Maica Domnului, aflată în 
faţa casei lui în clipa cînd îi vine sorocul să nască. Crăciuneasa. ne- 
vasta-sa, femeie milostivă, o primeşte în grajd şi îi dă tot ajutorul, 
întoarsă în casă, are mîinile pătate de sînge. Devine victima violen¬ 
ţei lui Crăciun, care îi taie mîinile de la coate ca pedeapsă. Femeia 
îşi recuperează mîinile şi are chiar de cîştigat: îndemnată de Maica 
Domnului să-şi moaie cioatele în scalda Mîntuitorului, se pomeneş¬ 
te cu mîini noi de aur. Pentru ajutorul pe care l-a dat va fi patroana 

moaşelor. Crăciun, cutremurat de minune, se creştinează si devine 
primul sfînt. 

Această legendă a devenit arhicunoscută. Ceea ce se 
ştie mai puţin este că în legendele Sfintei Brigitte, ser¬ 
bată în tradiţia occidentală pe 1 februarie, se vorbeşte 
despre o situaţie similară. Sfînta asistă la naşterea lui 
Iisus. Dintr-o greşeală, îşi pierde mîinile şi le recupe- 
rează atingîndu-i scutecele. 

Adepţii ipotezei că Moş Crăciun ar fi o veche zeitate 
autohtonă care moare şi renaşte cu ocazia solstiţiului 
de iarna găsesc în legendă argumentul că vechiul cult 
s-ar fi opus noii religii născute o dată cu Iisus Hristos. 
Aceşti specialişti identifică vechea zeitate într-o enti¬ 
tate fitomorfă (butucul), zoomorfă (porcul) şi antro¬ 
pomorfă (colacul care aminteşte forma unui om). 

Cînd nu se ocupă de restaurarea timpului, de naşterea 
Fiului Sfînt, de morţi, de comori care ard, de urări si 


altele la fel de importante şi grave, oamenii se dedică 
problemelor mărunte ale anului care vine. Găinilor li 
se dă să mănînce din ciur ca să ouă. Femeile se feresc 
să rostească cuvîntul mac ca să nu se înmulţească 
puricii şi ascund fusele ca să nu vadă şarpe peste an. 
Ciobanii pun sub prag un drob de sare pe care îl vor 
da oilor să-l mănînce pe 22 aprilie. Fetele fac vrăji, 
foarte multe vrăji. Bătrînii încep calendarele pe care le 
vor continua de Anul Nou. Acum, cînd se deschid 
cerurile, comorile ard, mormintele se deschid, toţi fac 
cîte ceva. Timpul este « gras » şi « fertil», ce « se¬ 
meni » acum « răsare ». 

M-am întrebat pentru ce se spune « Crăciunul sătu¬ 
lul ». Un răspuns posibil ar fi că vine cu mese bogate 
după un post lung. Părerea mea este că o valoare spe¬ 
cială o are slănina, care în lunile dinainte a lipsit. 
Numai cine nu cunoaşte ponderea slăninii la masa 
ţăranului poate să se mire. Oamenii de la ţară, ca şi 
zeii, au mare respect pentru alimentul gras. Bucătăria 
« uşoară » este o invenţie a oraşului. Posturile şi re¬ 
stricţiile alimentare pe care le impun sărbătorile îi 
scutesc pe oameni de regimul dietetic. 

Sărbătorile cu dată 

mobilă Pastele şi calendarul lui • Sărbătorile 

din prima săptămînă de post • Miezul 
Păresimilor • Floriile • Săptămînă Mare 

• Săptămînă Luminată • Duminica Tomii 

• înălţarea • Rusaliile • Rusitorii 













Pastele fudulul 

Locul firesc al Crăciunului era la capătul şirului de 
sărbători cu dată fixă. Şirul sărbătorilor cu dată 
mobilă trebuie să înceapă însă cu Pastele, punctul lor 
de origine. 

Amintiri 

In copilăria mea, vitrina cofetăriei Capsa din Bucu¬ 
reşti expunea de Paşti, timp de o săptămînă, un ou de 
zahăr unaş. Roz-albăstrui-verzui, plin de flori şi pa¬ 
sări, era atit de mare incît, multă vreme, mi-am închi¬ 
puit că încap în el. Mergeam cu mama să-l vedem, ca 
la spectacol. Apoi intram în cofetărie şi cumpăram un 
ou de zahăr mic, cît o ceaşcă de ceai. îl admiram pînă 
se spărgea. Găseam înăuntru nişte bomboane mici şi 


palide, cu gust de făină. Nici coaja nu era cine ştie ce. 
Şi totuşi le mîncam. 

Celălalt Paşte era făcut din mersul zilnic la biserică, în 
ultima săptămînă, din spovedanie şi împărtăşanie şi 
disperarea mamei care, în ajunul învierii, trebuia să 
păzească mielul fript şi cozonacul, mirosurile făcînd 
din tata şi din mine două fiare dezlănţuite. 

A treia amintire veche despre Paşte se suprapune cu 
primul sat pe care l-am văzut. Aveam şase ani. Prin 
sat trecea Cibinul. Pe un mal se înşirau toate casele. 
Pe celălalt mal erau numai două, a preotului şi a 
morarului. Erau fraţi şi erau uriaşi. Ne-au chemat în 
prima zi de Paşte la masă. Am pătruns într-o cameră 
lungă, traversată de o masă tot atît de lungă pe care se 
aflau dealuri de cozonaci şi de colaci, şiruri de farfurii 
pline, iar pe lîngă perete nenumărate coşuri în care 
erau ouă, sute, mii... Mintea mea nu a putut să cu¬ 
prindă atîta abundenţă. Mi-a venit să plîng. 

Cu trecerea timpului mi s-a întărit ideea că între Pas¬ 
tele din sat şi cel de la oraş se cască o prăpastie. Altă 
prăpastie există între Pastele omului de la oraş care 
ţine post şi Pastele celui care nu ţine: primul este mai 
lung şi mai frumos. 

Calendarul Paştelui 

Dacă faci o socoteală, Pastele creştinului ortodox 
practicant durează peste o sută de zile, mult mai mul¬ 
te decît un sfert dm durata unui an. Nu exagerez de¬ 
loc: săptămînă dintre cele două Lăsaturi de Sec, Păre- 
simile (adică Postul Mare), Săptămînă Patimilor şi 
Cincizecimea (perioada pînă la Rusalii) şi încă o săp¬ 
tămînă pînă la Rusitori. Se spune «lung cît o zi de 
post». Dar cît de lung este cel mai lung post al anu¬ 
lui ? Unii îl compară cu o pădure mare şi fără capăt, 
unde se rătăcesc cei care nu se pocăiesc. In an există 
patru posturi mari urmate de cîşlegi. între posturi, 
omul mănîncă de vîrstat , de frupt , de barţ. Aceste 

cuvinte ies discret din limbă şi se duc în ţara vorbelor 
care nu mai sînt. 

Postul înseamnă mai mult decît interdicţii alimentare 
şi sexuale. E timp de plîns, de rugăciune şi de umilin¬ 
ţă. Ceasul bucuriilor s-a oprit de Lăsata Secului, cînd 
oamenii fac, de adio, o mare petrecere. 

Etnologul Ion Ghinoiu identifică în sărbătoarea Pas¬ 
telul un vechi scenariu de renaştere simbolică a tim¬ 
pului şi a spaţiului prin sacrificarea zeului adorat, care 
moare şi învie în fiecare an. Autorul socoteşte că Săp- 
tămîna Patimilor, cînd Iisus este chinuit, umilit, răs¬ 
tignit, cînd spiritele morţilor părăsesc mormintele, 
este o apoteoză a stării de dezordine, a degradării tim¬ 
pului, comparabilă cu aceea de la cumpăna dintre anul 
vechi şi Anul Nou. Săptămîna Luminată se hrăneşte 
din plin din miracolul învierii, restabilind în Lume 
echilibrul şi ordinea. 

Ion Ghinoiu are dreptate, cum are dreptate de multe 
ori. Lui îi datorez observaţia că sfinţii calendarului 
creştin îmbătrînesc pe măsură ce «îmbătrîneşte» 
anul. Ceea ce m-a temperat în ispita de a recurge mai 
des la ipotezele sale, mai des decît am făcut-o, a fost 
numai dorinţa de a scrie o carte care nu limpezeşte, ci 
incintă, o carte care să trezească pofta de sărbătoare. 
Pastele nu are dată fixă. Pastele se socoteşte. Cade în 
piima duminică cu lună plină care urmează echinoc¬ 
ţiului de primăvară. Numele este de origine ebraică 
(Pesah) şi înseamnă trecere. în funcţie de Paşte se sta¬ 
bileşte data multor sărbători creştine şi necreştine. 
Toate aceste sărbători compun un fel de fagure de 
timp bun în care îşi fac loc alte sărbători, cu dată fixă. 
Este gieu să le separi. Lumina unei sărbători se răs- 
frînge asupra alteia. Am fost totuşi nevoită s-o fac în 
această carte. 

Aveţi în continuare un calendar schematic al Paştelui. 
Duminica de Paşti este luată ca origine a axei timpu¬ 
lui. înaintea ei se află cele şase duminici încorporate 


în Postul Mare şi încă patru care jalonează perioada 
de trei săptămîni dinaintea intrării în post. După ea, 
de-a lungul Cincizecimii, sînt alte şapte duminici, 
ultima fiind prima zi de Rusalii. Cele 18 duminici lao¬ 
laltă cu zilele din Săptămîna Patimilor, înălţarea şi 
Sfînta Treime (a doua zi de Rusalii) sînt sărbătorile 
religioase ale ciclului pascal propriu-zis. Ele au fost 
denumite după calendarul ortodox, adăugîndu-se 
uneori numele populare între paranteze. Schema a 
fost completată cu sărbătorile româneşti - suprapuse 
sau nu peste cele religioase - a căror dată se calculea¬ 
ză în funcţie de Paşti. 

Puteţi transforma în fiecare an această schemă într-un 
calendar veritabil dacă ştiţi cînd cade Duminica Paş¬ 
telui. De asemenea, o puteţi folosi ca să va orientaţi 
mai bine în capitolul următor. 

Duminica Sf. Paşti 


Ghidul sărbătorilor roi 


Calendarul 

Pastelui 


±Şl Ruşilor ii (7 zile după Rusalii) 


+7 Duminica Rusaliilor (Duminica Mare), Pqqorîrea Sf. Pul 


+6 Duminica Părinţilor de la întîiul Sinod Ecumenic 


+51 Duminica Orbului 


+4 Duminica Samaritencei 


+3 Duminica Slăbănogului, Tudorusale 


+2 Duminica Mironosiţelor 

Duminica Sf. Apositol Toma (Duminica Tornii), 
+1 Pastele Mic, Mătcăiăul, Pastele Blajinilor 

-p , - 

Joia verde Jr 


Moşii de Florii, Lazărul (sîmbătă) 


Miezul Păresimilor 


Marţea Vaselor 
Lunea Curată 


Marţea Rusaliilor 

Sf. Treime (a doua zi de Rusalii, luni) 
Sîmbăta Moşilor de Rusalii 


înălţarea Domnului (Ispasul) 


40 de zile de la înviere 


& 

I 


Repotinul (marţea) 


Repotinul (marţea) 


Repotinul (marţea) 


Iffr" Duminica Floriilor 

- a şasea din Post _ 

Duminica Cuv. Maria Egipţianca 

- a cincea din Post _ 

Duminica Sf. loan Scărarul 

- a patra din Post _ 

Duminica Sf. Cruci 

- a treia din Post _ 

Duminica Sf. Grigorie Palama 

- a doua din Post _ 

Duminica Ortodoxiei 

- prima din Post ___ 

Duminica Lăsatului de Sec de brînză 
{Lăsata Secului ) _ 


Duminica Lăsatului de Sec de carne 


Duminica Fiului risipitor 


Duminica Vameşului si a Fariseului 


Duminica Sf. Paşti 


SĂPTĂMÎNA MARE 

|- Sîmbăta mare cu noaptea de 
înviere 

|— Vinerea Prohodului (Vinerea 
mare, Vinerea seacă) 

|— Joia celor douăsprezece Evan¬ 
ghelii (Joia mare, Joia neagră). 

|— Miercurea spălării picioarelor 
şi.a Cinei celei de Taină 

|— Marţea femeii păcătoase şi a 
vânzării iui luda 

|— Lunea celor zece fecioare şi a 
Plîngerii Fariseilor 

Duminica Floriilor 

. 0mmsmm 

Sărbători calculate în 1 
funcţie de Paşti 

r f 

Sîmbăta Părinţilor (Moşii de Iarnă) 

Cu această ocazie sînt pomeniţi toţi morţii, chiar şi 
cei morţi de moarte năprasnică. în unele locuri, săr¬ 
bătorii i se spune Moşii de Piftii. 

De sufletul morţilor, se trimit la casele sărace farfurii 
cu orez cu lapte, plăcinte cu brînză, colaci. Femeile 
care dau de pomană ştiu că « cine dă lui îşi dă », « cine 
face lui îşi face ». Cea venită cu pomana zice: primeşte 
de sufletul lui cutare... Persoana care ia răspunde: 
bodaprosti, să fie primit! 

După ce îi pomenesc pe morţi, viii păşesc în ciclul 
pascal şi ţin postul cel mai lung din an. 


Postul Paştelui 

şi sărbătorile din prima săptămînă 

Postul mare începe la o săptămînă după Lăsatul de 
Sec de carne. între Lăsatul de Sec de carne şi Lăsatul 
de Sec de brînză există o săptămînă care-i pregăteşte 
pe oameni pentru Postul mare. 

Acum e timpul împăcărilor. Neamurile şi vecinii îşi 
fac vizite şi îşi cer iertare unul de la celălalt. Inutil 
posteşti dacă păstrezi duşmănii. Cu această ocazie se 
scot la iveală tot felul de greşeli de peste an, un fel de 
« demascări publice »: cutare fată e leneşă şi murdară, 
cutare fecior e beţiv şi mincinos... Obiceiul poartă, 
de la o zonă la alta, nume diferite. Iată cîteva: Pri¬ 
veghi, Hodăiţe, Opaiţ, Alimori. 

De Lăsata Secului tinerii joacă. Petrecerile lor se nu¬ 
mesc în unele locuri Refenele . Jocul e bun pentru 
cînepă. Se bea şi se mănîncă pe săturate. Se zice că în- 
tr-o astfel de zi se va alege praful de lume. între felu¬ 
rite mîncăruri, omul trebuie să mănînce un ou fiert, 
spunînd: « Ou, ouşor / Să-mi pară postul mai uşor. » 
Se bate hal viţa. Mai bine zis, unde există halviţă se 
bate halviţă, unde nu, se atîrnă de «undiţă» un ou 
fiert. Foarte răspândită este practica de a face noduri 
pe aţa «undiţei». Fiecare participant ştie care este 
nodul lui. Dacă flacăra se stinge în dreptul unui nod, 
se crede că persoana respectivă va muri. 

In zilele dintre Lăsatul de Sec de carne şi Lăsatul de 
Sec de brînză, în nordul Dunării nu se întîmplă mare 
lucru. Românii din Balcani însă fac carnaval. în Ro¬ 
mânia, doar în unele locuri se fac, de Lăsata Secului, 
Cucii. La acest obicei participă o ceată de feciori mas¬ 
caţi şi purtînd multe clopote ca să poată face cît mai 
multă gălăgie. Aleargă după oameni să-i bată şi să-i 
mînjească. Cel care se face Cuc trebuie să rămînă în 
ceată mai mulţi ani, altfel după moarte devine Drac. 
Prima săptămînă din Post se bucură de mare ţinere. 
Lunea mai poartă şi numele de Lunea Curată. începe 

ţesutul pînzei din care se vor coase cămăşile de Paşte. 
Se spune « Pastele fudulul » tocmai pentru că, oricît ar 
fi de sărac, omul nu poate merge de Paşte la biserică 
fără să poarte ceva nou, măcar o cămaşă. Oricine poa¬ 
te să observe că sărbătorile, prin interdicţiile de muncă 
pe care le impun, ritmează activitatea casnică, munca 
la cîmp, creşterea vitelor... Un lucru este bine să-l 
faci într-o anumită perioadă şi este rău să-l faci după 
ce perioada s-a încheiat. De pildă, serile lungi de iarnă 
sînt bune pentru tors. Torsul începe o dată cu postul 
ţinut pentru Crăciun şi se încheie la Păresimi. Păresi- 
mile sînt bune de ţesut şi de cusut. 

Tot de Lunea Curată se fac: Spolocania, darea clinilor 
în tărbacă şi acrirea borşului. Spolocania este un fel de 
spălare rituală a gurii, pe care o fac femeile, cu borş sau 
direct cu rachiu. Darea cîinilor în tărbacă este un obi¬ 
cei de o cruzime fără seamăn: animalele sînt supuse 
unor chinuri cumplite, care ar trezi revolta oricărui 
orăşean (sînt aruncate în aer cu nişte catapulte rudi¬ 
mentare, sînt tîrîte şi bătute). Ipotezele sînt numeroa¬ 
se, unii cred că în această zi cîinele este identificat cu 
lupul, alţii aduc argumente legate de fertilitatea cîm- 
purilor. Ceea ce cred însă că merită reţinut este vio¬ 
lenţa, violenţă pe care o descoperi frecvent în sărbăto¬ 
rile românilor « blînzi». Poate că tocmai aceste epi¬ 
soade de violenţă care descătuşează şi dezvoltă energii 
fac să fie cu putinţă blîndeţea. 

Acrirea borşului este o treabă serioasă, căci fără borş 
românului i-ar fi greu să ţină post. Fiind « puterea » 
ciorbelor de post, este firesc să-şi bage şi Dracu coa¬ 
da. Gestul poate să-i fie fatal. Există unii care ştiu 
cum se prind dracii la putina de borş. Iau un brăcinar 
de la un mire care a fost cast pînă la nuntă şi îl fac laţ 
la gura putinii. Dacă reuşesc să prindă de cap un 
Drac, acesta se va arăta gata să le îndeplinească orice 
dorinţă. Ca să se acrească, borşul pretinde mînie. Fe¬ 
meia care pune borş se preface supărată sau ia un 


copil de păr, de urechi, punîndu-1 să strige: « Acruuu 
borşul! » 

Femeile cu feciori ciobani fac o turtă pentru Sfînta 
Maria care trebuie să-i apere. N-ar coase nici în rup¬ 
tul capului, ca să-şi ferească băieţii de lupi. 

A doua zi de Post, marţi, se spală vasele în care s-a 
gătit de frupt. Aşa se şi numeşte, Marţea Vaselor. Fe¬ 
meile păstrează cîrpa cu care au spălat vasele. Este 
bună în descîntecele de deochi. In această zi e bine să 
pui ouă la clocit. Puii care ies din ouăle puse acum la 
clocit sînt căutaţi pentru farmece. De aceea, în unele 
locuri oamenii zic că niciodată nu e bine să pui ouă la 
cloşcă. Tot acum, femeile şi fetele aduc apă de nea din 
pădure şi stropesc cu ea casa. Făcînd aşa vor avea mai 
puţini purici şi gîndaci peste an. 

Săptămîna Caii lui Sîntoader. în calendarul orto¬ 
dox figurează mai mulţi sfinţi Teodor. Nu au nimic a 
face cu Sîntoader. La fel ca Filipii şi Circovii, Toaderii 
sînt mai mulţi. Se vorbeşte de şapte, nouă, doispreze¬ 
ce. Despre ei se zice că ar fi feciori-cai, feciori cu cozi 
şi copite de cai părăsiţi de drăguţe. Săptămîna Caii lui 
Sîntoader şi credinţele legate de ea sînt un amestec 
grozav. E greu să limpezeşti fără să falsifici. In orice 
caz, toată lumea este de acord că Sîntoader are cai. 

Sîntoader _ 

O legendă vorbeşte despre vremea cînd lumea era ferecată cu 
două lanţuri. La unul păzea Sfîntul Petru, la celălalt Sfîntul Ion. Sîn¬ 
toader sparge lanţul lui Sfîntul Petru şi pătrunde în lume, aducînd 
după el primăvara şi pe Baba Dochia. 

într-o altă legendă, Soarele este cel fugar. Şi-a urcat pe cai cele 
nouă babe şi, profitînd de vremea rea, a încercat să treacă de poar¬ 
ta păzită de Sîntoader. Dar şi Sîntoader are cai şi urcă moşii pe ei. 
Al nouălea. Moş Alexe, dă de urma Soarelui fugar. 

Sărbătoarea Caii lui Sîntoader începe în prima săp- 
tămînă de Post. Durează opt zile. Caii lui Sîntoader 
sînt foarte răi şi mănîncă o singură dată pe an, într-o 
zi din această săptămînă. Unul dintre Toaderi se nu¬ 
meşte Toaderul cel Mare, iar altul Toaderul cel 
Şchiop. 

Rău face acela care lucrează acum. îi vor amorţi peste 
an mîinile şi picioarele. Nu se fac petreceri, nu se pun 
ouă la cloşcă, nu se descîntă, nu se umblă noaptea. Ca 
să fie apăraţi de Caii lui Sîntoader, oamenii îmbunea¬ 
ză caii din sat, le dau mai bine să mănînce, îi scot la 
păscut. Cu această ocazie se fac întreceri de cai care se 


numesc încurarea cailor . 

Se fac frăţii de cruce: « Eu ţi-oi fi frate / Pînă la moar¬ 
te./ M-oi lăsa de pîine şi de sare mai bine /Decît să mă 
las de tine. » Femeile împart colaci pentru morţi, pre¬ 
cum şi o colivă care se duce la biserică. în unele locuri 
colacii sînt însemnaţi cu urmă de potcoavă. în zori, 
mai înainte să-şi trezească Sîntul caii, fetele mari îşi 
spală părul cu fiertură de fîn, busuioc, menta, cimbru, 
calapăr, smeurică, leuştean, oman şi lapte de iapă. 
Omanul îl culeg de Sîntoader. Cînd îl smulg, îl plătesc 
pămîntului cu pîine şi sare: «Oman mare, / Domn 


mare, / Eu îţi dau ţie pîine şi sare / Tu să-mi dai mie o 
coadă de păr mare. » Ţot de Sîntoader se fac o mulţi¬ 
me de vrăji. 


Miezul Păresimilor 

Mijlocul Postului este un moment important. Se 
numeşte Miezul Păresimilor sau Miezul Păreţilor; cu- 
vîntul Păresimi are ca etimon latinescul quadragesi- 
ma, trimiţînd la cele 40 de zile ale Postului. 

Femeile ţin cu sfinţenie această zi. O ţin ca pe o dumi¬ 
nică: nu torc, nu urzesc, nu ţes, nu cos şi, mai ales, nu 
spoiesc şi nu ung pereţii caselor. Femeia care nu as¬ 
cultă şi lucrează în această zi nu numai că va avea 
dureri de mîini şi de picioare, dar îşi va pierde peste 


I 


an sporul. Va începe să facă o treabă şi nu o va termi¬ 
na. Pierderea sporului este pusă pe seama unei buimă¬ 
celi, un fel de nebunie ca aceea provocată de Iele. 
Există şi o poveste cu o femeie care a urzit de Miezul 
Păreţilor. Imediat a început să se învîrte înainte şi îna¬ 
poi, ca urzitoarea, şi să repete: « Tînd încolo, tînd în¬ 
coace, / Tînd în Miezul Părerii. » Unele legende spun 
că a înnebunit, altele că a murit. în schimb, ziua pare 
să fie buna pentru numărătoare. Femeile numără ouă¬ 
le şi sculele de cînepă, in şi lînă. 

Săptămînile trec una după alta pline, pline de zile 
păzite... 

Moşii de Florii, Lazărul 

Sîmbăta dinainte de Florii este dedicată morţilor. 
Femeile fac plăcinte şi le dau de pomană. Nu torc ca 
să nu se îmbăleze morţii care aşteaptă la poarta Raiu¬ 
lui să vină clipa cînd pot reveni pe pămînt. 

Despre Lazăr vorbesc trei tipuri de legende care con¬ 
turează trei personaje diferite. Le voi rezuma. 

Erau cîndva doi fraţi, unul bogat şi unul sărac. Săra¬ 
cul, pe lîngă sărăcie, mai avea şi corpul acoperit de 
bube. Nevastă-sa nu mai putea să-l rabde. Nici fratele 
său. într-o bună zi, fratele cel bogat se însoară şi nu-1 
cheamă la nuntă. Necăjit, Lazăr se duce la casa lui şi 
se aşază pe o grămadă de gunoi, mai la o parte. Cîinii 
bogatului îi aduc rămăşiţe de la masă şi îi ling bubele. 
Bogatul nu acceptă să împartă cu fratele lui nici dra¬ 
gostea cîinilor, aşa că îi leagă. La încheierea nunţii, 
lăutarii vin să-i cînte şi lui Lazăr ceva. El îi plăteşte cu 
coji de pe bube. Cojile se prefac în galbeni. 

De bucurie, lăutarii merg să cînte şi nevesti-sii. Aflînd 
minunea, ea se îmbracă frumos, găteşte mîncare şi 
merge la grămada de gunoi. Soţii se ceartă. Ea îl 
anunţă că îl părăseşte, a găsit unul mai bun. Lazăr îi 
dă un sfat: înainte de despărţire, cînd va porni din 
ogradă cu noul mire, să-şi facă semnul crucii în cele 

patru vînturi. Nevasta uită de sfat şi caii de la trăsură 
încep o goană nepămîntească. Femeia îşi aduce aminte 
şi îşi face crucea. Se pomeneşte în cîmp. Mirele fusese 
însuşi Dracu. 

Pîna să se întoarcă ea, Lazăr a murit. Fratele lui vine 
să-l vadă înainte de moarte. Lazăr îl învaţă sa se pocă- 
iască. Trufaş, acesta zice că n-are teamă de moarte. 
Cum a murit Lazăr, din cer au coborît doi stîlpi de 
ceară pe care au venit doi îngeri ca să-i ia sufletul. La 
moartea fratelui bogat au venit să-i ia sufletul dracii. 
Din Iad, unde se afla, acesta cere ajutorul lui Lazăr 
care îl refuză. 

Al doilea tip de legende se referă la fratele Măriei şi al 
Martei, Lazăr cel înviat de lisus. Textul, în versuri, 
are o origine cărturărească. în final se spune că Lazăr 
cel înviat şi-a terminat zilele printre pămînteni fără să 
mai rîdă niciodată, trăind numai cu gîndul la Rai. 

Al treilea tip de legende circulă sub forma unui cîntec 
pe care un grup de fetiţe îl cîntă în această zi din casă în 
casă. Una este îmbrăcată în mireasă, cu voal alb, beteală 
şi flori pe cap. Celelalte sînt m haine de toată ziua. Mi¬ 
reasa se numeşte Lăzăriţă. Ea tace şi merge cînd înain¬ 
te, cînd înapoi. Celelalte îl bocesc pe Lazăr, fratele lor 
şi soţul miresei, care a murit din dor de plăcinte. 

Lazăr şi plăcintele 

Lazăr cere mamei să-i facă plăcinte, dar aceasta toarce şi nu-i face. 
Ţiprnd şi tăvălindu-se pe jos în jurul ei, Lazăr se înţeapă în fusul pe 
care mama îl scapă din mînă. Moare. Vin surorile şi îl îngroapă: 

La umbra nucului 
In calea voinicului 
în ardeiul sîrbilor 
în piperul grecilor 
în pamblica fetelor. 

Acest gen de text, fiind atestat şi la Bucureşti, are fragmente 
împrumutate din alte cîntece. într-o variantă, de pildă, după 
moartea lui Lazăr ni se vorbeşte şi de moartea unei fete: 


De la Belu, mai la vale 
S-auzit un zgomot mare 
De boieri şi de cocoane 
C-a murit o fată mare. 

Fată mare, logodită 
Cu toată zestrea gătită... 

Floriile 

în duminica de Florii, oamenii au voie să mănînce peş¬ 
te. Merg la biserică ducînd flori şi se întorc aducînd 
mîţişori de salcie. Ating cu salcia copiii, vitele din 
gospodărie şi o pun la icoană: peste an ea capătă tot 
felul de întrebuinţări. Tot acum sînt fierte buruienile 
care vor fi folosite la vopsirea ouălor. Cum este vre¬ 
mea de Florii, aşa va fi şi de Paşte. Sînt locuri unde în 
această zi oamenii nu se spală pe cap, de teamă să nu 
albească (încărunţească) la fel ca pomii aflaţi în floare, 
în alte părţi se spală pe cap tocmai în această zi, dar cu 
apă în care au fiert busuioc şi fire de la canafii unui 
prapor care a fost purtat la o înmormîntare de fată 
mare. Ca să fie de folos părului, să-l facă să străluceas¬ 
că de sănătate, apa trebuie vărsată la rădăcina unui păr. 

Joia Mare 

Joia Mare din Săptămîna Patimilor este foarte însemna¬ 
tă. Se mai numeşte Joia Neagră sau Joimăriţă. Cine n-a 
terminat de tors nici că mai toarce. Joimăriţă le pe¬ 
depseşte pe femeile leneşe, le bate peste degete şi le arde 
cînepa netoarsă. Pe unele pur şi simplu le fură, le frige şi 
le mănîncă. Cînd Joimăriţă nu se manifestă explicit, o 
fac, pe alocuri, colindătorii: ei « controlează » torsul, îşi 
bat joc de leneşi şi chiar ard fuioarele netoarse. 

Nu se lucrează în această zi. Se face, în schimb, borş. 
Borşul din Joia Mare ţine tot anul. Cine doarme în 
această zi va fi leneş şi « netrebnic », adică nu va fi 
bun de treabă, pîna în anul următor. Fetele fac iar 
vrăji, ca să fie plăcute băieţilor. 

Pentru morţi se fac focuri din vreascuri rupte cu mî- 
na, netăiate. Pe lîngă foc se aşază scaune, se pune pline 
cu vin, se tămîiază. In această zi morţii se pregătesc să 
vină pe pămînt, aşa că trebuie să fie ajutaţi şi primiţi 
bine. Pe morminte se varsă apă şi se pun luminări şi 
aşchii de lemn aprinse. Copiii umblă prin sat cu toaca 
şi cîntă: « Toacă, tocănelele, / Joi, Joimărelele. / Paşte 
popa vacile / Pe toate ogaşele, / Duminică-i Pastele, » 
In Joia Mare cade Nunta urzicilor. Din momentul în 
care înfloresc, urzicile nu mai sînt bune de mîncat. în 
unele locuri există obiceiul de Strigare peste sat, 
asemănător celui de la Lăsata Secului. Tinerii se strîng 
şi, într-o formă ce poate aminti unui oraşe an de brigă¬ 
zile de agitaţie, fac publice greşelile « celor păcătoşi ». 
Iată o mostră de dialog: 

- Vai de mine, măi! 

- Ce ţi-e ţie, măi ? 

- Că mă doare capul... 

- Pentru ce te doare capul ? 

- Pentru că Constantinu Nuţului s-a îmbătat la făgă- 
dău (circiumă) şi... 

Vopsitul ouălor. în Joia Mare femeile vopsesc ouăle. 
Cele roşii se numesc merişoare. Cele « cu modele » se 
numesc, de la o zonă la alta, ouă împistrite, încon¬ 
deiate, scrise, picate (picate cu ceară), muncite, chi¬ 
nuite. Legendele despre ouăle de Paşte sînt foarte 
numeroase. 

Legende cu ouă roşii 

O legendă spune că Maica Domnului, hăituită, face ouă roşii şi le aruncă 
în urmă pentru a abate atenţia urmăritorilor. în altă variantă, pie¬ 
trele aruncate de urmăritori spre Maica Domnului devin ouă roşii. 
Altă suită de legende povesteşte că vestea învierii iui lisus este 
primită cu multă rezervă şi neîncredere. O precupeaţă care vinde 
ouă (sau o femeie care poartă un coş cu ouă) spune: atunci voi 
crede că a înviat, cînd ouăle se vor roşi. Şi aşa a fostî 


într-o altă legendă. Maica Domnului sau Maria Magdalena pun sub 
crucea Mîntuitorului un coş cu ouă ca să-i îmbuneze cu ele pe sol¬ 
daţi. Sîngele Mîntuitorului le înroşeşte. 

Primul ou încondeiat «de încercare» se numeşte 
cearcă. Se vopsesc şi ouă negre, dar mai rar. Numele 
motivelor de pe ouă sună familiar: brîul popii, suvei¬ 
ca, oala legată, crucea rusească, grebla, furca, hîrleţul, 
scara, roata carului, mînecă sucită, floarea Paştelui, 
brăduţul, cercelul doamnei, lintea, garoafa, frunza 
nucului, ghiocelul, grîul cîmpului, calea rătăcită, flu- 
turul, peştele, păianjenul, laba gîştei, aripioara, berbe¬ 
cele, unghia caprei, urechile iepurelui, creasta cocoşu¬ 
lui, laba broaştei, laba racului, laba cîrtiţei, inelul 
ciobanului, cîrja, steaua, fluierul ciobanului, pălăria 
neamţului... în lumea oraşului, care este domeniul 
unde omul obişnuit ţine cu atîta minuţie socoteala or¬ 
namentelor ? 

Ouăle muncite nu se dau de pomană - nu le primeşte 
Dumnezeu. Unele sînt pline, deci se pot mînca, altele, 
goale, se înşiră pe aţă şi se pun la icoană. « Scrisul» 
ouălor se plăteşte. Femeile mai pricepute îl fac şi pen¬ 
tru alte case. Se plăteşte pe « claie ». O claie numără 
30 de ouă. Numai oul roşu se duce la cîmp; el se păs¬ 
trează peste an ca să te apere de farmece. Şi Dracu tot 
de ouăle roşii se interesează. Cică el de două lucruri 
întreabă: dacă oamenii mai colindă şi dacă mai fac ouă 
roşii. Cînd n-or mai face asta, Dracu devine stăpîn 
peste lume. 

Există şi o rînduială a ciocnitului. Se crede că oamenii 
care ciocnesc între ei ouă de Paşte se reîntîlnesc pe 
lumea cealaltă. Se ciocneşte « capul» cu « capul» şi 
«dosul» cu «dosul». în prima zi de Paşte se cioc¬ 
neşte numai cap cu cap. Cel mai mic (în vîrsta, în im¬ 
portanţă) ţine oul şi cel mai mare îl ciocneşte: »Hris- 
tos a înviat! », «Adevărat a-nviat! ». Se ciocneşte şi 
« pe luate » - cine sparge oul are voie să-l ia, iar dacă 

partenerul refuză să i-1 dea, pe lumea cealaltă îl va 
mînca stricat şi uns cu păcură. După unii ouăle se 
ciocnesc pînă la înălţare. Alţii cred că mai poţi s-o faci 
de Duminica Mare a Rusaliilor. A observat cineva că 
spargerea ouălor este un gest violent? 

luda şi ouăle _ 

Se zice că pămîntul ar sta sprijinit pe şase furci de ceară, luda, adi¬ 
că Necuratul, roade din ele ca să scufunde pămîntul. După ce roade 
una, trece la celelalte. Furca roasă se reface imediat. Şi Dracu tot 
roade şi roade... De Paşte însă, atunci cînd vede ouăle roşii ale 
creştinilor, parcă îşi pierde curajul. 

Vinerea Mare 

De Vinerea Mare sau Vinerea Seacă, cînd te scoli, e 
bine să calci pe un obiect de fier. Pe cel care ţine în 
această zi post negru nu-1 mai doare capul. în Vinerea 
Mare nu se seamănă, că n-ar creşte nimic. Cine coase 
orbeşte. Nu se toarce, nu se ţese, nu se spală. Dacă 
acreşti borş, vine Necuratul şi se scaldă în el. Tot ce 
poţi să faci de Vinerea Mare este să frămînţi şi să coci 
pască şi să te speli. Atît! 

Pasca. Pasca este coptura Paştelui. Pasca e rotundă 
pentru că se crede că scutecele lui Hristos au fost 
rotunde. 

Povestea pascăi _ 

Umblînd lisus cu Apostolii prin sate şi oraşe, a ajuns şi la casa unui 
gospodar care i-a primit foarte bine. Mai mult decît atît, le-a pus şi 
pîine în traistă, să aibă pentru drum. Ei n-au ştiut însă de pîine. 

— Mergînd prin pădure. Apostolii l-au întrebat pe lisus cînd ar cădea 

6 Pastele. Şi el le-a spus că atunci cînd vor găsi ei pîine de grîu în 

traistele lor. Căutînd, au găsit. De atunci fac femeile pască. 

Faţa copturii se împodobeşte cu aluat răsucit şi la 
mijloc se face o cruce. Cojile de la ouăle folosite pen¬ 


tru pască sînt aruncate pe o apă curgătoare. înainte să 
pui pasca în cuptor, faci cu lopata pe pereţii cuptoru¬ 
lui semnul crucii, spunînd: « Cruce-n casă, / Cruce-n 
piatră, / Dumnezeu cu noi la masă, / Maica Precesta 
pe fereastră, » 

învierea şi Duminica Paştelui 

în noaptea de sîmbătă, după ce toate pregătirile s-au 
încheiat, după cîntatul cocoşilor de miezul nopţii, 
oamenii se primenesc să meargă la biserică. Se spală 
pe faţă cu apă în care au pus un ou roşu, o monedă de 
argint şi busuioc. Pun haine noi şi curate. Iau cu ei o 
pască şi ce mai vrea fiecare şi se duc la biserică. Acasă 
rămîn numai neputincioşii. După ce preotul anunţă 
învierea şi le dă lumină, oamenii se îmbrăţişează. Se 
întorc cu luminarea aprinsă acasă şi o sting de grindă, 
desenînd acolo, cu fum, semnul crucii. 

Se reîntorc în zori, cînd pasca este sfinţită în curtea 
bisericii. Cei mai mulţi pun sub pască o desagă în care 
găseşti: ouă, slănină, brînză, cîrnaţi, unt, sare, făină, 
piper, usturoi, busuioc, tămîie, sineală... (pînă şi 
sineală!) Unele dintre ele devin leacuri peste an. Din 
anafura de Paşte se pune în sarea vitelor, se dă cîinelui 
să nu turbeze. Dacă un şoarece ar mînca din această 
anafura s-ar face liliac. îmi vine în minte un banc cu 
un copilaş care a urcat în turla bisericii şi a văzut un 
liliac. Dă val-vîrtej în salon şi strigă: mamă, am văzut 
în clopotniţă un îngeraş! Hotărît lucru, imaginarul 
satului şi al oraşului diferă. 

Masa pentru Paşte se aşază cu grijă. Morţii mănîncă 
din pomenile care se fac pentru ei: ouă roşii, colac, caş 
şi miel. 

Săptămîna Luminată 

Urmează Săptămîna Luminată. Stare de sărbătoare: 
oamenii se odihnesc; băieţii stropesc fetele cu apă, cei 
iineri merg cu pască la cei bătrîni. Se face scrînciob în 

sat. Legănatul are rostul lui, unii spun că aşa s-a legă¬ 
nat Iuda Iscariotul cînd s-a spînzurat. Luni, marţi, 
miercuri, joi, vineri... Vineri e zi mare, Izvorul tămă¬ 
duirii. Preoţii ies cu icoanele la cîmp. 

Joia Verde. Există mai multe Joi Verzi. în prima din¬ 
ţi e ele, joia din Săptămîna Luminată, se făcea în sat 
Paparuda, mai ales în anii secetoşi. Paparuda (Păpălu- 
ga, Bărbăruţa, Pirpiruna, Dodoluţa, Mătăhula) este 
invocată de un grup de fetiţe care poartă pe pielea 
goală o fustă din frunze de brusture, să « deschidă 
ploiţele ». Cîntă, joacă, bat din palme, sînt udate cu 
apă şi răsplătite cu alimente şi bani. Fusta de frunze, 
considerată pe bună dreptate de unii specialişti mască 
vegetală, este « dată » pe apă. 

Duminica Tomii (Pastele mic) 

Duminica Tomii este a doua duminică după Paşte. I 
se mai spune şi Pastele mic. în această zi mai există o 
sărbătoare, Mătcălăul. Nu se prea ştie cine e Mătcă- 
lăul, unii cred că ar fi fratele Paştelui, fratele mai mic. 
Se face pomană pentru morţi. Tinerii se leagă fraţi şi 
tinerele surori. Există mai multe feluri în care se face 
înfrăţirea. Unul dintre ele este frăţia « pe păr »: viito¬ 
rii fraţi sau viitoarele surori îşi rup cîte un fir de păr şi 
le îngroapă împreună. Dar se mai pot înfrăţi «pe 
sînge », « pe pîine », « pe pai », «pe datul mîinii », « pe 
ocolirea mărului »... 

Pastele Blajinilor (Pastele Rocmanilor). în Dumi¬ 
nica Tomii este sărbătorit în multe locuri Pastele Bla¬ 
jinilor sau al Rocmanilor. Cine sînt blajinii sau roc- 
mann ? Un popor creştin care locuieşte departe, prin 
ostroavele mărilor, pe unde trece apa Sîmbetei. Ar fi 
aceia care, cînd Moise a deschis drum prin mare, n-au 
apucat să treacă. 


Alţii pretind ca ar trăi sub pămînt sau chiar lîngă Rai, 
într-un loc unde este tot timpul cald. Aceşti creştini 
nu au case. Trăiesc sub umbra pomilor. Umblă goi şi 
se hrănesc cu poame. în schimb, sînt evlavioşi şi foar¬ 
te blajini. îşi petrec viaţa rugîndu-se. După moarte, 
merg direct în Rai. Bărbaţii se întîlnesc cu femeile lor 
numai o dată, de Paşte. Problema lor este că sînt tare 
nepricepuţi şi nu ştiu să socotească zilele, ca să ştie 
cînd cade Pastele. Noroc cu româncele care îi anunţă 
aruncînd coji de ouă roşii pe rîu. Rocmanii primesc 
vestea şi îşi sărbătoresc Pastele peste o săptămînă.*. 

Repotinul 

Trei zile de marţi, începînd cu marţea din Săptămîna 
Luminată, se ţine Repotinul sau Ropotinul. Femeile 
se opresc din orice treabă şi fac din lut ţesturi (un fel 
de cuptor mobil: se pune pe locul unde s-a făcut foc 
şi dedesubtul lui se coace pîine) şi capace de înfundat 
gura sobelor. Le usucă la soare. Fac mai multe pentru 
că se sparg şi, peste an, producerea lor e interzisă. 
Muncesc din greu şi la sfîrşit fac o petrecere. în 
această zi femeile se poartă cu bărbaţii mai sever. 

A treia marţi după Paşte se face şi Caloianu sau Mu- 
muliţa Ploii, pentru ploaie. Un grup de fetiţe mode¬ 
lează din lut o păpuşă pe care o pun într-o cutie de 
lemn ce închipuie un coşciug. împodobesc păpuşa cu 
coji de ouă roşii şi flori. După trei zile o înmormîn- 
tează sau îi dau drumul pe o apă curgătoare. Urmează 
o petrecere. 

Tudorusale 

Aşa cum Miezul Paresimii este la mijlocul Postului 
Mare, Tudorusalele cad la mijlocul Cincizecimii, 
perioada dintre Paşte şi Rusalii. Unii cred că este un 
moment cînd Zînele Rusalii se întîlnesc cu Sîntoa- 
derh. Nimeni nu lucrează. E zi de cules plante vinde¬ 
cătoare, de pregătit alifii şi de pus pelin în băuturi. 

Pastele Cailor 

Cînd Maica Domnului îl năştea pe Iisus în grajdurile 
lui Crăciun, pe cît de blînzi şi liniştiţi erau boii, pe atît 
de gălăgioşi au fost caii. Maica Domnului i-a bleste¬ 
mat să fie o singură dată sătui: în ziua de Ispas, adică 
de înălţare. Se mai socoteşte ca joia din a şasea săp- 
tămînă de după Paşte. 

Există şi părerea că în această zi se făceau plăţile în- 
tîrziate, cele neplătite la Sfîntul Gheorghe. La înce¬ 
put, expresia «la Pastele cailor» nu a însemnat nici¬ 
odată, ci altă dată . 

înălţarea (Ispasul) 

La 40 de zile după Paşte are loc înălţarea.. Se fac Moşii 
de Ispas cu azimă caldă, ceapă verde şi rachiu. Fetele 
şi băieţii culeg în noaptea dinspre Ispas flori de alun, 
care înfloresc şi se scutură într-o singură noapte, 
aceasta. Sînt bune pentru boli şi leacuri de dragoste. 
Casele şi mormintele sînt împodobite cu crengi de 
paltin, la ferestre se pun frunze de leuştean. în unele 
locuri, de Ispas se taie mieii şi se înseamnă vitele cu 
vopsea pe blană şi cu crestături pe urechi. 

Este ultima zi cînd oamenii se mai salută cu « Hristos 
a-nviat! ». 

Mireasma frunzelor de nuc: Rusaliile 

Cînd spui Rusalii, te gîndeşti la Căluşari. Cu părere 
de rău observ că numeroşi români întorc capul la 
auzul cuvîntului Căluşari. Faptul se explică. Aproape 
o jumătate de secol, comuniştii au utilizat folclorul ca 
ambalaj pentru propria lor ideologie. Iar Căluşarii au 
devenit mai mult decît ambalaj. Goliţi de orice semni¬ 
ficaţie, ei au căpătat funcţia de emblemă. Orice referi¬ 
re la sat presupunea inevitabil o formaţie de Căluşari 
şi un ins care cînta la nai « Ciocîrlia ». Căluşarii Călu¬ 
şarilor erau cei de la Scorniceşti, echipa ce se exporta 
în Occident. Băieţi cu dosar verificat, zorzoane, zîm- 


bete împietrite şi false, picioare azvîrlite în aer - toate 
dintr-o dată şi la aceeaşi înălţime -, dresură cu bîte, 
gălăgie, «hop, şa, şa», «i-auzi, ia», «i-auzi una»... 
aplauze furtunoase. 

Insist, considerînd că este important. Aşa cum Miori¬ 
ţa a devenit un text emblematic pentru spiritualitatea 
românească, orice abordare critică a lui fiind echivala¬ 
tă cu un act de trădare naţională, dansul Căluşarilor 
funcţionează de multe decenii ca spectacol de export 
de maxim succes. Puţini ştiu însă cît de mare este 
diferenţa între ţăranii care au plecat la Londra în 1935 
şi echipele care dansau la Ziua Recoltei. La Londra 
s-a dus un grup de tineri din Pădureţii Argeşului aleşi 
de Constantin Brăiloiu şi Harry Brauner. La plecarea 
din sat, băieţii şi-au luat iertăciune de la părinţi. Cînd 
au trecut prin Bucureşti i-au admirat Mircea Eliade şi 
toată floarea intelectualilor de atunci, cînd au trecut 
prin Paris i-au jucat lui Brâncuşi care a lăcrimat. La 
Londra o mînă de oameni a devenit punctul de atrac¬ 
ţie al festivalului. Nicolae Titulescu i-a felicitat personal, 
iar un fan al lor, care a dorit să rămînă necunoscut, 
le-a trimis un camion cu băuturi fine. Alte vremuri, 
alţi oameni... 

E greu să învingi o reacţie de overdoză. Pe de altă par¬ 
te, este păcat să pierdem o poveste numai pentru că 
unii au spus-o prost. Cu atît mai mult cu cît Rusaliile 
sînt o sărbătoare foarte importantă. în plus, foarte 
complexă. Mai mult ca oriunde, aici se potriveşte 
comparaţia cu palimpsestul. Sub numele de Rusalii se 
desfăşoară în simultan: două sărbători creştine (Po- 
gorîrea Duhului Sfînt şi Sfînta Treime), un complex 
de rituri dedicate zînelor (supravieţuiri palide ale 
unui cult vechi) şi un episod important din cultul 
morţilor (Moşii de Rusalii). 

Rusaliile sînt şi ele o sărbătoare a cărei dată se 
socoteşte după Paşti. Cad în fiecare an la 50 de zile 
după Paşte şi la zece zile după înălţare. Sărbătoarea 

durează trei zile. Prima dintre ele coincide cu sărbă¬ 
toarea religioasă numită Pogorîrea Duhului Sfînt. în 
calendarul ortodox , de la această zi y care poartă şi 
numele de Duminica Mare , se numără celelalte dumi¬ 
nici. In calendar scrie: prima duminică după Rusalii, a 
doua, a treia.*. Atenţie, anul se.sfîrşeşte şi în cel care 
urmează găsim a nu ştiu cita duminică după Rusalii. 
Care Rusalii ? Cele din anul precedent. A doua zi de 
Rusalii coincide cu sărbătorirea Sfintei Treimi. Cu 
Marţea Rusaliilor, sărbătoarea se încheie. 

In sat, casa fiecărui creştin ascunde un ierbar. El se 
compune din plante de leac şi din sedimentele vege¬ 
tale ale sărbătorilor. Găseşti la icoană salcie de la 
Florii, flori de la Sînziene, busuioc... Rusaliile spo¬ 
resc « ierbarul» cu frunze de nuc. Le aduc oamenii de 
la biserică. Sînt locuri unde femeile spală de Rusalii 
picioarele trecătorilor. Se aşază la răspîntii cu săpun, 
ştergare şi vase mari cu apă în care pun frunze de nuc. 
Grecii numesc sărbătoarea « îngenuncherea ». La ei 
exista un moment cînd credincioşii îngenunchează pe 
frunze de nuc. Dacă nucii lipsesc, oamenii folosesc 
frunze de tei, la care se recurge peste vară pentru a 
preîntîmpina piatra şi grindina. 

De Duminica Mare se face horă în sat, horă cu scrîn- 
ciob. Leagănele « umblă » numai la sărbători mari: de 
Sfîntul Gheorghe, de Paşti, de Duminica Tomii, de 
înălţare, de Rusalii. Legănatul nu e joacă, are rosturile 
lui. Tot de Duminica Mare are loc sfinţirea hotarelor. 
Preotul, împreună cu sătenii, compune o procesiune 
care înconjoară satul. Holdele sînt stropite cu agheas¬ 
mă. Fetele împletesc din flori şi spice de grîu cununi, 
care stau în biserică, la icoane. Peste an, le poartă mirii 
pe cap la cununii. Moda florilor artificiale este relativ 
recentă. 

In prima zi de Rusalii se fac iar înfrăţiri şi însurăţiri. 
Tinerii se prind fraţi sau surori, veri sau verişoare. 
Legătura se face în multe feluri. Iată un exemplu: 


1 )ouă fete taie o creangă de măr dulce avînd formă de 
y (un crăcan). împreună cu un băiat, merg la fîntînă. 
Acolo ele se aşază una în faţa celeilalte şi băiatul le 
întrebă de trei ori: 

- Daţi surate pîn 5 la moarte ? 

Fetele răspund tot de trei ori: 

Dăm surate pîn’ la moarte 1 
Pe urmă băiatul le spune: 

De astăzi înainte sînteţi surori ? 

-- Sîntem! răspund ele. 

în încheiere băiatul le dă ultimele sfaturi: 

De astăzi înainte, să ştiţi, nu vă mai ziceţi pe nume, 
ci surate. 

Fetele apucă atunci crăcanul de măr şi încearcă să-l rupă. 

I măriile de cruce şi celelalte alianţe la care m-am refe¬ 
rit se realizează între coreligionari. Peninsula Balcanică 
constituie prin excelenţă un amestec de etnii şi religii. 
Aici, aromânii şi albanezii practicau un legămînt nu¬ 
mit Bessa-bessa. El se făcea cît se poate de simplu: 
bărbaţii îşi strîngeau mîna şi rosteau cuvintele bessa- 
bessa. Din clipa aceea se încredinţau unul altuia pe 
veci. Nimic, niciodată, nu mai putea justifica trădarea. 
De Rusalii este ultimul moment cînd femeile mai pot 
să facă pască, aşa cum de înălţare este ultima oară cînd 
mai pot vopsi ouă roşii. 

Bineînţeles, nimeni nu lucrează. Sărbătoarea surprinde 
satul într-un moment cînd ar fi multe de făcut. Oame¬ 
nii ar lucra, dar nu pot, primejdia este prea mare. Cele 
care i-ar pedepsi dacă ar încălca legea ar fi Zînele. 

Zîne şi căluşari. Poveştile sînt pline de Zîne bune şi 
frumoase. E o formulă care îndulceşte « realitatea ». 
« în realitate », Zînele, tinere sau bătrîne, frumoase sau 
urite, sînt rele şi neiertătoare. Românii din Balcani 
cred că există şi Zîni, adică Zîne bărbaţi. Fiind atît de 
răzbunătoare, omul se fereşte să le spună pe nume, 
deşi au nume. Pe trei dintre ele, de pildă, le cheamă: 

Savarina, Mărgălina şi Ruj alina. Mai bine li se adresea¬ 
ză pe ocolite şi cu vorbe frumoase: Ele, Iele, Dînsele, 
Ale Sfinte, Albele, Frumoasele, Milostivele, Măiestre- 
le, Vîntoasele, Doamnele, Domniţele, Iudele, Irodiţe- 
le, Bunele, Puternicile, Vitezele, Harnicile, Şoimanele, 
Fetele Cîmpului, Fetele Codrului, Fetele lui Sandru... 

Fetele lui Sandru _ 

Fiecare nume dat Zînelor poate fi expiicat. De pildă, li se spune 
Fetele lui Sandru pentru că se crede că ar fi fost fiicele sau sluj¬ 
nicele lui Alexandru împărat, cel din Alexandria. Acest împărat ar fi 
primit o sticlă cu apă vie. Ce i-a dat prin cap, a dat din ea să bea 
calului, să-l facă nemuritor. Calul a băut şi trăieşte şi astăzi în prun¬ 
durile mărilor. Ce-a mai rămas din apă, în sticlă, au băut-o fetele 
sau slujnicele împăratului. Şi au devenit nemuritoare şi ele. 

Zînele zboară pe sus, pe cer. Cîntă şi le place să dan¬ 
seze. Pe locul unde au dansat se fac « cearcăni» în 
iarba care se usucă. Deasupra creşte alta, mai fru¬ 
moasă, pe care vitele n-o mănîncă. Ca să poată juca, 
sînt permanent în căutare de lăutar. Găsesc cîteodată 
pe unul cu fluierul, cimpoiul sau vioara şi îl roagă să 
le cînte. Poate să le cînte, dar dacă vorbeşte cu ele este 
un om pierdut. 

Ielele şi fluierul 

Ielele iubesc muzica. Tînărul care voia să aibă un fluier bun îl 
pregătea cu ajutorul lor în felul următor: mai întîi îi astupa găurile 
şi îl umplea cu lapte. însoţit de doi cîini negri şi gol puşcă, îngropa 
fluierul la nouă hotare, avînd grijă să ţină tot timpul mîinile la 
spate. Lua fluierul de acolo după trei zile, în aceleaşi condiţii. Nici 
la dus şi nici la întors nu avea voie să privească în urmă. Acasă, 
fluierul era pus sub pernă. Peste noapte. Ielele veneau şi îl între¬ 
bau de trei ori: ce ne dai, ce ne dai, ce ne dai? Tînărul trebuia să 
răspundă a treia oară că le dă degetul mic de la mîna stîngă. Apoi, 
trei zile trebuia să uite de fluier. Dacă făcea întocmai, devenea 
cîntăreţ renumit. 


Cine vorbeşte cn Zînele îşi pierde darul vorbirii. Ele 
schilodesc, orbesc, surzesc, pocesc oamenii. Poartă 
asupra lor obiecte ascuţite de fier cu care îi împung. 
Alteori fură oameni şi îi poartă pe sus. Cînd se satură, 
îi aruncă pe la răspîntii, sleiţi de putere. 

Mai mult îşi fac veacul pe la fîntîni, rîuri, izvoare. Le 
place atît de mult apa încît pot fi găsite şi pe la strea- 
şinile de casă. Locul lor preferat rămîne însă cel de la 
răspîntii. Cînd joacă la răspîntii, oamenii văd cum se 
ridică vîrtejuri de praf. Există nişte Zîne parcă mai 
rele decît toate, care se numesc Oarbele-Şchioapele. 
Ele sînt « ţinute » cu o săptămînă înainte de Rusalii. 
Norocul oamenilor este că ştiu ce trebuie să facă. 
Dacă le întîlnesc, evită să răspundă chemărilor lor 
ademenitoare. Alt noroc este că există buruieni de 
care Zînelor le este frică. Iată cîteva: avrămeasa, odo- 
leanul, rostopasca. într-o publicaţie din 1874, se po¬ 
vesteşte cum un flăcău a întîlnit Ielele care zburau pe 
sus, albe şi strălucitoare, învolburînd norii şi cîntînd: 
« De n-ar fi avrămeasa, / Cărstineasa / Şi floarea 
albastră, / N-ar mai fi în lume cruce de nevastă / Şi 
toată lumea ar fi a noastră. » 

După aproape 99 de ani, am avut ocazia să întîlnesc o 
bătrînă în Maramureş care mi-a povestit o întîmplare 
identică. Numai că în varianta ei Zînele cîntau: « încă 
de n-ar fi pe lume / Leuştean şi rostopască / Toată 
lumea ar fi a noastră. » 

Şi mai au oamenii noroc cu descîntecele, prin care 
îndreaptă răul făcut de Zîne. Iată unul mai aparte: 

I )<*sdntec pentru Zîne ______ 

A plecat Ion 
l'fi cale, 

I*» cărare, 

f*o drumul cel mare. 

Şl cînd în dealul Cănănăului, 

Sub umbra norului. 

în zăpodia rugului, 
în heliştea văzduhului, 
lată acolo: 

Anania Santasia 
Şi cu soră-sa Irodia, 

Doamna Zînelor, 

La un copac frunzuros. 

Cu tatăl lor. 

Cu fraţii lor 

Şi cu toate neamurile lor, 

Şedea jos şi mînca. 

Bea şi petrecea 
Şi din revolvere da. 

Şi pe cine întîlnea 
îl ologea. 

Ion pe acolo a trecut, 
în loc a stătut, 

La Dînsele s-a uitat, 

Rusaliile a zis: 

- Vin, Ioane, de mănîncă! 

El a zis: 

- Nu mănînc la masa voastră! 

- Vin de bea un pahar de vin! 

- Nu voiesc să beau din paharul vostru! 

- Vin de cîntă! 

- Nu vin! 

- Vin de joacă! 

- Nu vin să joc jocul vostru! 

Dar Erodia, Doamna Zînelor, 

Cu toate neamurile ei 

S-a mîniat, 

Cuvînt în seamă Ion nu le-au luat 
Că mare ruşine le-a făcut. 

Ele s-au îmburzuluit 
De jos s-au sculat 
La Ion au alergat 
Brînci din picioare i-au dat. 


Aflăm din descîntec că Zînele au tată, fraţi, surori... 
Si, în fond, ce i-au cerut lui Ion ? I-au cerut să bea, să 
cînte şi să joace cu ele. Cu mintea mea de orăşean, pri¬ 
cep că el le-a refuzat într-un mod nu prea politicos. In 
logica descîntecului, greşeala lui a fost, probabil, că a 
vorbit. Dacă tăcea, poate că scăpa. 

Pe lîngă descîntec, care trebuie să fie pronunţat de o 
descîntătoare, există şi numeroase practici. De exem¬ 
plu, omul care s-a îmbolnăvit din vînt, adică de Iele, 
cînd se simte ceva mai bine, trebuie să se ducă în locul 
unde l-a cuprins boala şi să sape acolo. Va găsi un căr¬ 
bune. în locul cărbunelui să-şi îngroape cămaşa şi se 
va însănătoşi. Există şi « medicamente », cum ar fi: fie¬ 
rea de corb, carnea de sobol, lacrima de viţă, măslinul 
nefructifer, feriga, cuibul de rîndunică, cataplasmele 
cu frunză de nuc şi multe, foarte multe altele. 

Căluşarii «lucrează» sub patronajul Ielelor. Grupul 
de Căluşari se constituie după un ritual foarte strict, 
care diferă enorm de la o zonă la alta. Constantă este 
rigoarea cu care trebuie executat ritualul şi faptul că, o 
dată devenit căluşar, omul trebuie să rămînă în ceată 
cîţiva ani (uneori nouă). în grup există roluri precise: 
căluşarii, vătaful, mutul plus muzicanţii. Din recuzită 
nu lipsesc steagul, bîtele, clopoţeii, ciocul din blană de 
iepure (uneori sabia şi biciul). Dacă se întîlnesc două 
cete de căluşari, este lege că trebuie să se lupte. Cei 
învinşi devin supuşii învingătorilor. Dacă cineva 
moare în această bătaie, legea este ca justiţia să nu 
intervină. S-a renunţat la asta de mult. 

Pentru modul în care se leagă Căluşarii, iată, în rezu¬ 
mat, o variantă. 

1 1 »<idmî ntul Căluşarilor _ 

Vătaful îşi alege oamenii dintre tinerii care joacă bine. Le propune 
devină căluşari şi, cei care acceptă, îşi întăresc promisiunea dînd 

vătafului un ban. De Ispas (înălţare), deci cu zece zile înainte de 

Rusalii, se întîlnesc într-un loc ferit după ce au trecut mai înainte 


107 


Sărbătorile cu dată mobilă 



108 


Ghidul sărbătorilor româneşti 

pe la nouă izvoare şi nouă hotare. în locul unde se opresc trebuie 
să se întretaie trei drumuri. Vătaful le leagă pe braţe panglici şi la 
fluierul picioarelor curele cu clopoţei. Se aşază în cerc. Invocă pe 
Irodiasă, patroana lor, ca să le fie în ajutor. Vătaful îi stropeşte cu 
apă, apoi le cere să ridice bîtele şi să le ciocnească de trei ori. 

Bîtele sînt făcute din lemn de stejar, au înălţimea unui stat de om, 
măciulie la capătul de sus şi ferecătură la cel de jos, care este mai 
subţire. Vătaful le porunceşte să se ducă acasă fără să privească 
înapoi. îi avertizează că este singurul care poate să le desfacă 
legămîntul. Le mai spune că nu trebuie să uite să ceară ajutorul 
Irodiesei ori de cîte ori joacă şi, mai ales, cînd li se dă de mîncare, 
să arunce sub masă o bucată pentru ea... 

Transcriu din altă variantă textul de legămînt pe care trebuie să-l 
pronunţe căluşarii: «în numele lui Dumnezeu, sfîntuţul, ne legăm 
jurînd în credinţă către steag că vom juca în dreptate, fără supăra¬ 
re şi fără murmur.» 

Jocul căluşarilor se compune din foarte multe figuri, 
pe care le dictează vătaful. Ce putem înţelege noi, 
orăşenii, cînd auzim: «Larg la gură, / Strimt la 
fund » ? Căluşarii înţeleg. Steagul este o prăjină înaltă, 
ajungînd uneori la cinci metri, pe care n-o împodo¬ 
besc singuri. După unele informaţii se duc la o babă 
vrăjitoare. Aceasta leagă de prăjină o basma albă care 
trebuie să fi aparţinut unei femei rele. Femeia rea tre¬ 
buie să fi murit însă cu această basma pe cap. Vrăji¬ 
toarea descîntă steagul, îi pune căpăţîni de usturoi. Se 
spune că în urma descîntecului usturoiul miroase şi 
mai tare. Tot ea le dă căluşarilor cu steagul peste nas, 
ca să ia putere. Dacă steagul ar fi ţinut aplecat, ar muri 
toţi căluşarii din ceată. Steagul se înfige în pămînt în 
timpul nopţii şi este păzit. 

Căluşarii joacă pe la casele oamenilor. Nu pe la toţi, la 
oamenii care au ce să le dea. Cei care n-au vin la gard 
şi se uită. Căluşarii sperie copiii cu ciocul şi îi iau la 
joc ca să fie sănătoşi. Dau femeilor usturoi de la brîu 


şi din steag. Ce primesc pe la case împart în fiecare 
seară frăţeşte. 

Rolul lor cel mai important este acela de vindecători. 
Oamenii despre care se crede că au o boală provocată 
de Iele sînt prezentaţi căluşarilor. Tratamentul diferă 
de la o zonă la alta. Voi povesti în continuare o va¬ 
riantă. 

Căluşarii vindecători ____ 

Bolnavul este pus în curte pe o pătură, întins cu faţa în sus şi orien¬ 
tat către răsărit. Căluşarii îl înconjoară. Lăutarii încep să cînte 
fragmente din diferite melodii, aparţinînd repertoriului Căluşarilor. 
Bolnavul stă pe spate nemişcat. Dacă «i-au dat de boală», la una 
dintre melodii mişcă din picioare ca şi cînd ar dansa. Muzica se 
opreşte. Este duminică, ceata are de mers şi la alte gospodării. 

Se înţeleg cu familia asupra momentului cînd vor reveni. Cînd se 
întorc, merg la ţintă cu melodia la care bolnavul a răspuns prin 
mişcări de picioare. Pun lîngă bolnav o ulcică nouă plină cu apă, de 
toarta căreia este legat, cu fir roşu, un pui negru de găină ieşit, din 
ou de o zi. Căluşarii joacă. La un moment dat, vătaful ia ulcica 
şi puiul şi le azvîrle cît poate de sus, spre cer. Oala cade, se sparge 
şi-l stropeşte pe bolnav. Puiul moare. Dacă nici după ce a fost 
stropit cu apa din ulcică bolnavul nu se scoală din boală, este semn 
că nu mai e nimic de făcut. 

O săptămînă după Rusalii, deci într-o marţi, se face 
îngroparea ciocului sau spargerea căluşului. Ciocul 
are chiar formă de cioc (de pasăre), de cap de lup sau 
cap de cal şi este acoperit cu o blană de iepure. Mai tot 
timpul se poartă într-o desagă. Cînd este scos la 
iveală, oamenii se sperie. Acum este îngropat la loc 
ferit. Feciorii se despart fără sa privească în urma. 
Este prima oară cînd se despart, după atîtea zile petre¬ 
cute împreună. Cît timp joacă, dorm laolaltă, uneori 
sub streaşină bisericii. 

în jurul Rusaliilor 

Ca orice sărbătoare mare, Rusaliile sînt pregătite şi 
urmate de alte zile «ţinute». Toate aceste zile au, 
într-un fel, rol de prispă: nu poţi să intri şi să ieşi din 
sfinţenie aşa, direct în drum. 

Sîmbăta Moşilor de Rusalii este înainte de Duminica 
Mare. Se face mare risipă de pomeni: cofe de apă, 
străchini, căni, ulcele, linguri, flori... Vecinii şi nea¬ 
murile primesc de pomană farfurii cu ciorbă şi orez 
cu lapte sau lapte cu tăiţei. Este interzis să mănînci în 
această dimineaţă mai înainte de-a fi dat de pomană. 
Sînt locuri unde naşii trimit finilor, o dată cu pomana, 
cîte o viţica. Cine nu dă de pomană îşi lasă morţii flă- 
mînzi, şi asta e mare păcat. 

Tot înainte de Rusalii sînt Joile Verzi, Joile Grele sau 
Jode Păzite. Prima din serie este Joia din Săptămîna 
Luminată, despre care am vorbit. Joile se ţin prin 
respectarea a numeroase interdicţii. Vrăjitoarele nu 
descîntă şi nici nu culeg plante de leac. în această 
vreme plantele sînt « ciupite de Rusalii ». Cine lucrea¬ 
ză la cîmp are pagubă mare, recoltele lui vor fi bătute 
de piatră. Se zice că tocmai în aceste zile de joi diavolii 
bat piatra cu ciocanul şi o pregătesc pentru a distruge 
recoltele celor păcătoşi. Munca din casă şi dimpreju- 
rul ei este pedepsită cu foc, trăsnet şi înec. 

Rusitorii 

La şapte sau nouă zile după Rusalii se ţin Rusitorii, 
cînd se petrece despărţirea de morţi. între Joia Mare 
şi Rusitori, morţii părăsesc mormintele, sufletele lor 
vin să petreacă alături de cei vii. Acum, înainte de 
plecare, li se dă ultima pomană ca să plece îmbunaţi. 
Primesc colaci, fragi, cireşe şi flori. Se crede că aceste 
pomeni frumoase sînt aşteptate cu nerăbdare încă din 
Joia Mare. Morţii care nu le primesc îşi umplu gura cu 
nisip şi cenuşă şi pleacă supăraţi. Tot acum, înainte de 
plecare, sufletele vin să mai stea o dată în casă. Se aşa- 


ză după uşă. Oricîtă treabă ar avea, gospodina mătură 
şi pune pe locul acela un petec de pînză alb şi curat. 
Tot de Rusitori se face în unele locuri slobozirea apei. 
O fată din neam cară pentru ultimul mort vase pline 
cu apă la vecini, uneori cîteva zeci de vase. 

După ce se încheie sărbătoarea Rusitorilor, morţii 
pleacă, fiecare acolo de unde a venit, care în Rai, care 
în Iad. 

Revenind iar şi iar asupra societăţilor tradiţionale, 
arătînd ce bine au funcţionat, ce « bune » au fost, s-ar 
putea crede că, în comparaţie cu satul atît de bun, 
oraşul este « rău ». Mare greşeală! Judecăţile făcute în 
termeni de bun şi rău sînt simpliste. în cazul oraşului 
conduc la un rezultat cu totul eronat. Şi oraşul e bun, 
foarte bun... Datorăm oraşului scrisul, ştiinţele, arte¬ 
le şi altele, foarte multe. Doar că, în comparaţie cu sa¬ 
tul, oraşul se prezintă tot timpul altfel: alte relaţii cu 
natura, altă raportare la timp şi la spaţiu, alte forme de 
comunicare intre oameni, alt mod de a concepe mun¬ 
ca şi odihna şi aşa mai departe. Inventivitatea oraşu¬ 
lui este nelimitată\ Oraşul inventează orice, pînă şi 
sărbători. în materie de sărbători însă, succesul nu 


este asigurat întotdeauna. Specialiştii şi nespeciali ştii 
se întîlnesc frecvent în greşeala de a socoti variantele 
urbane ale sărbătorii forme degradate ale unui model 
rural. Mă întreb, care model ? Sărbătorile satului exis¬ 
tă numai în variante. Marii etnografi români, cînd 
publicau la cumpăna dintre secole cărţi întitulate 
« Naşterea », « Nunta », « Sărbătorile » la români, după 
o introducere alcătuită din generalităţi, aveau probi¬ 
tatea să precizeze: în Moldova se crede aşa, în Tran¬ 
silvania este altfel, în Muntenia este altfel... Uneori 
indicau chiar satul din care provenea varianta. Aşadar, 
de unde să-şi fi luat oraşul modelul ? Pe urmă, accep- 
tînd această perspectivă, ar fi ca şi cînd oamenii oraşu¬ 
lui ar fi trăit la început fără sărbători, preluînd apoi un 
model din sat pe care l-au degradat. Se uită că oraşele, 
fie că au fost ele însele la început sate, fie că s-au con¬ 
stituit în jurul unui templu, au fost populate cu oa¬ 
meni care veneau frecvent din sate. Fiecare aducea în 
traista lui nevăzută « purtări» pentru toată ziua şi 
pentru sărbători. Din amestecul acestor traiste au re¬ 
zultat variantele oraşului. Propun să îmbogăţim ima¬ 
ginea oraşului care degradează cu aceea a oraşului 
creator. 

Sărbători şi festivităţi 

Există în oraş atît sărbători care au corespondente în 
lumea satului, cît şi unele « inventate ». Cele inventate 
diferă uneori foarte puţin de festivităţile reprezentînd 
specialitatea oraşului. De pildă, onomasticile. Cum să 
evaluăm onomasticile? Considerînd că există numai 
prin relaţia cu un sfînt, prin această fărîmă de sfinţe¬ 
nie ele ar putea fi sărbători. Dar aniversările? Şansa 
aniversărilor de a deveni sărbători se bazează pe fap¬ 
tul că se referă la un început . Şi în zilele noastre înce¬ 
puturile şi sfîrşiturile mai păstrează ceva misterios, 
tulburător şi fascinant. 

Să ne gîndim la alte sărbători - Ziua Naţională, Ziua 
Regelui... Ziua Naţională se situează în registrul săr¬ 
bătorii prin folosirea unor sintagme de felul: trecutul 
nostru sfînt , ţară sfîntd , sfîntă limbă , sfînt pămînt şi 
prin povestea eroilor şi martirilor care au murit şi 
suferit pentru aceste cuvinte. Atenţie însă, 1 Decem¬ 
brie poate fi sărbătoare numai pentru români, după 
cum Ziua Americii este sărbătoare pentru americani. 
Cu Ziua Regelui este mai simplu. Ea poate fi socotită 
sărbătoare pentru că Regele este unsul lui Dumnezeu. 
Puţin din ceea ce se întîmplă la curţile regale este însă 
sărbătoare. Curţile regale sînt prin excelenţă cadre 
unde se desfăşoară festivităţi. Istoric vorbind, poate 
că acolo s-a născut festivitatea. Din timpurile cele mai 
vechi, regele şi curtenii au oferit poporului spectaco¬ 
lul vieţii lor. 

Rezultă destul de limpede că astăzi este greu să trasezi 
o graniţă între sărbători şi festivităţi. Vechi sărbători 
eşuează în festivităţi, în vreme ce unele festivităţi sînt 
trăite cu fascinaţie şi cutremurare, ca nişte veritabile 
sărbători. Situaţia este hrănită de multe cauze, dar cea 
mai importantă e confuzia care tulbură relaţiile dintre 
oameni şi Dumnezeu. Limbajele de comunicare cu 
sacrul s-au diversificat şi s-au amestecat, se predică pe 
stadioane şi se cîntă muzică rock în biserici, se con¬ 
struiesc temple nemaiconsacrate unui anumit rit, un 
fel de săli de aşteptare unde fiecare, rugîndu-se şi 
meditînd, îşi aşteaptă Dumnezeul propriu. 

Amestecul oamenilor şi al sărbătorilor 

Să ne închipuim un imobil într-un oraş. Nu trebuie să 
fie mare. Sînt suficiente patru etaje. Patru apartamen¬ 
te la fiecare etaj şi, în medie, trei oameni în fiecare 
apartament. în total, 48 de inşi care locuiesc unii lîngă 
alţii şi unii peste alţii. Fiecare are în spatele lui două 
neamuri din care se trage, neamul tatălui şi neamul 
mamei, ceea ce face să existe 96 de posibilităţi de a 


concepe şi realiza sărbătoarea. Aceste « posibilităţi» 
trimit uneori în toate părţile ţării şi chiar în culturile 
altor etnii. în general, fiecare face ce a apucat în casa 
lui, iar ceea ce a apucat este frecvent produsul unui 
amestec. Unii nu au apucat să înveţe bine şi întreabă. 
Simplul fapt că întreabă reprezintă o anumită 
disponibilitate pentru împrumut. Oamenii învaţă de 
la televizor, din reviste, ori de cîte ori stau împreună, 
chiar la coadă. Ce mai şcoli populare erau cozile din 
vremea comerţului socialist! Stăteai cu orele aşteptînd 
să vină sau să nu vină maşina cu ouă de Paşti şi puteai 
să umpli un caiet de reţete şi altul cu obiceiuri... 

Noi cu sărbătorile noastre, alţii cu ale lor. Să le ames¬ 
teci ar fi de astă dată păgubitor pentru toată lumea. Nu 
prea înţelegem sărbătorile altora. Uneori nu le mai 
înţelegem nici pe ale noastre. Cînd înţelegerea lasă de 
dorit, ne rămîne respectul. Dar să respecţi înseamnă 
să şi participi? Nu există un răspuns valabil pentru 
toate situaţiile. Există grupuri care socotesc prezenţa 
străinului la sărbătorile lor ca pe o sursă de impuritate 
şi tulburare. O societate relaxată suportă însă bine pe 
străin, ba chiar îi compune un rol: el devine ochiul în 
care se oglindeşte sărbătoarea. Am văzut de nenumă¬ 
rate ori străini (catolici, protestanţi, musulmani sau 
evrei) participînd la sărbători din sate româneşti. Ţă¬ 
ranii socoteau prezenţa lor o onoare. Cel mai mic 
semn de simpatie era primit cu entuziasm - uite, mă- 
nîncă, uite, bea, se vede că-i place la noi... Niciodată 
n-am remarcat vreun gest ostil şi nici n-am primit 
vreun reproş de genul « de ce l-ai adus pe ăsta aici ?... » 
Nu pot, pe de altă parte, să uit sărbătorile petrecute în 
casele prietenilor mei evrei, serile cu pască şi vin dulce 
cumpărat de la Sinagogă, cu prăjiturele cu nucă al că¬ 
ror nume ba mi-1 amintesc, ba îl uit. Noi mîncam pas¬ 
că la ei, ei mîncau ouă roşii la noi. Şi toţi făceam ceva 
prost văzut într-un regim care refuza atît Vechiul, cît 
şi Noul Testament. 

Sărbători | 

mondializate 


Pe vremea aceea ne făceam loc unii altora în sărbă¬ 
torile de acasă. Acum sîntem asaltaţi de sărbătorile 
unora cu care avem puţine relaţii directe. Adică vin 
sărbătorile, dar oamenii nu vin. Cînd am văzut la tele¬ 
vizor, acum un an, că dovlecn şi vrăjitoarele america¬ 
nilor au cucerit Parisul, am rîs. La un alt telejurnal ni 
s-a comunicat că dovlecii au pătruns şi la Bucureşti. 
Nu mai e de glumit... 

N-am nimic cu dovlecii şi, cu atît mai puţin, cu ame¬ 
ricanii. Mă indispun însă importurile de pseudosărbă- 
tori. De pildă acum, cînd scriu, văd cu coada ochiului 
ecranul televizorului unde este prezentat concursul 


de Miss Univers. Cea mai frumoasă fată din lume! 
Mă uit şi mă gîndesc - cîtă risipă... în primul rînd de 
frumuseţe. O sărbătoare nu face aşa ceva niciodată. 
Sărbătoarea întoarce tot ce primeşte înmulţit. 
Indiferent de ce se întîmplă, de sărbători trebuie să 
faci curăţenie în casă, să pregăteşti mîncare multă şi 
bună, să cumperi băutură şi să chemi musafiri cu care 
să realizezi « comuniunea » prin mîncare. 

Şi aţi observat că în fiecare familie există cineva spe¬ 
cializat în organizarea sărbătorilor? încăpătoare sau 
nu, casa acestuia reuneşte familia, prietenii, vecinii. 
Din vremurile sărăciei comuniste a rămas obiceiul de 
a face sărbători « cu participaţie »; care vine cu friptură, 
care cu o piftie, care cu o prăjitură... In felul acesta gaz¬ 
da e ferită de ruină şi, parţial, de corvoada bucătăriei. 
Dar obiceiul se va duce. Cînd vom intra în rînd cu 
lumea, un astfel de gest nu ar putea decît să jignească 
sau să te facă ridicol. Ne stau în faţă sărbători ca în 
filmele americane. Am văzut mai demult un Crăciun 
în serialul Tînâr şi neliniştit . A durat mai multe 
episoade. în România era vară. Pe ecran vedeai ufi 
grup de inşi rătăciţi într-un labirint de intrigi, care se 
copilăreau tremurînd în aşteptarea Crăciunului. «Mă 
dau în vînt după Crăciun... va fi extraordinar... voi 
cumpăra cadouri zile în şir... vai, ce bine.» Un 
episod, două, trei. în fine, vine Crăciunul. Se strîng 
toţi într-o casă. Stau în picioare, la fel de frumos îm¬ 
brăcaţi ca de obicei. Beau şampanie nealcoolizată şi se 
îmbrăţişează chicotind. Undeva, în spatele lor, un 
brad donat după cine ştie ce imagine de revistă stă 
degeaba. Nici o vorbă despre Hristos. Pe urmă au ur¬ 
mat episoadele în care toţi povesteau ce bine au petre¬ 
cut, cum nimic nu este mai frumos decît Crăciunul. 
Am încercat să aflu cum petrec Crăciunul studenţii 
rămaşi în cămine. Sînt uluitoare improvizaţiile lor 
pentru a simula oala de sarmale şi bradul. Oamenii au 
nevoie de Crăciun! 

Cadouri 

Probabil ca e o greşeală să reducem sărbătorile socie¬ 
tăţii de consum la relaţia cu magazinul. La fel de 
greşit ar fi s-o trecem sub tăcere. Cu mulţi ani în urmă, 
am aflat că în America există magazine la care se pot 
returna cadourile primite de sărbători. Este suficient 
ca obiectului să nu i se îndepărteze eticheta. Ce enor¬ 
mitate! In copilărie, cînd dăruiam cărţi, ştergeam 
preţul cu creionul pînă cînd găuream cartonul. Şi ei îşi 
dau cadoul cu etichetă cu tot, adică uite, Bill, îţi ofer o 
rachetă de tenis de 154 de dolari şi 64 de cenţi! Iar 
Bill, dacă nu joacă tenis, duce racheta la magazin şi în 
preţul respectiv îşi ia un prăjitor de pîine, o lanternă şi 
un lipici universal. Cît deranj! Mai bine şi-ar face 
cadou cecuri frumos învelite în staniol. 

Există şi o parte neplăcută a cadourilor, să zicem cele 
şase fiare de călcat pe care le-a primit mama la nuntă 
sau vaza aceea urîtă adusă în casă de o mătuşă, pe care 
o ascunzi în debara şi o scoţi la iveală doar cînd 
mătuşa îşi anunţă o vizită. Plăcut sau neplăcut, cadoul 
poate fi transmis direct, de la individ la individ, sau 
poate include în circuit magazinul. Magazinul te ajută 
să-l alegi, să-l expediezi şi, la o adică, îl primeşte 
înapoi. Pentru gustul meu se amestecă prea tare. Moş 
Crăciun, în varianta lui mondializată, apare frecvent 
ca o prelungire a magazinului. Pe măsură ce numărul 
cadourilor este mai mare, sărbătoarea se face tot mai 
mică. 

I Ce avem de făcut? 

Faptul că nu-i totul pierdut se vede cu ochiul liber. 
Uitarea se aşterne peste lume în mod inegal. Există 
încă mulţi, foarte mulţi oameni care păzesc sărbăto¬ 
rile. Cît şi cum pot. Pierderile sînt enorme, dar a mai 
rămas destul. Să refuzi schimbarea ar fi o sminteală, 
îmi vine în minte povestea unui ţăran care a început 
să se poarte de-a-ndoaselea cînd s-au schimbat sărbă¬ 
torile după calendarul nou. Cică, în timp ce «lumea 
ieşea de la biserică, el trecea cu carul cu gunoi prin 
faţa bisericii, aşa, ca să arate că nu e bun calendarul 
nou ». Iar în zilele cînd oamenii mergeau la cîmp, dar 
după calendarul vechi ar fi fost sărbătoare, el se îm¬ 
brăca cu haine curate, se ruga şi se odihnea. Cred că 
mai important decît să te opui schimbărilor şi uitării 


121 


Sărbătorile şi orăşenii 



122 


Ghidul sărbătorilor româneşti 

este să găseşti un mod eficient de a exploata ce-a 
rămas. Mi s-a întîmplat să văd oameni care moşteni¬ 
seră de la părinţi o casă plină de comori, dar ei se 
mişcau între ele mecanic şi îndepărtat, ca nişte vînză- 
tori într-un magazin. Alţii aveau în casă un singur 
lucru « din bătrîni », uneori o piesă modestă, dacă nu 
chiar urîtă. La scurt timp după ce intrai la ei în casă, 
observai că toate lucrurile se învîrt în jurul acelui 
obiect, devenit din voinţa proprietarilor centru. 

Deci principalul este cum te raportezi la ce a rămas şi 
nu cît ţi-a rămas, dacă foloseşti moştenirea ca să-ţi 
decorezi viaţa sau ca să ţi-o însufleţeşti. Legat de 
tradiţie, şi deci de sărbători, caut o ocazie să le spun 
oamenilor următoarele: 

— Oameni buni, acestea toate, obiceiuri, obiecte, ges¬ 
turi, cuvinte « din bătrîni» nu sînt ale strămoşilor. 
Strămoşii au murit! Acum sînt ale voastre. Trebuie să 
hotărîţi ce intenţii aveţi cu ele. Aveţi toată libertatea 
să le abandonaţi. Să luăm, de exemplu, această căma¬ 
şă. A fost a bunicii, acum este a ta. Poţi s-o păstrezi, 
s-o faci cadou, s-o vinzi şi chiar s-o arunci. Dacă o 
păstrezi însă, trebuie să îi faci un loc în viaţa ta. Adică 
s-o amesteci cu ce ţi-e drag sau folositor, cu Michael 
Jackson, Bach, frigiderul Zii, biblioteca, geaca de 
blugi. Trebuie să ţi-o închipui în unica valiză cu care 
vei fi, poate, silit să pleci de-acasă. Trebuie să fie atît 
de a ta, încît să găseşti puterea s-o transmiţi copiilor 
tăi. Toate acestea înseamnă să păstrezi . Altfel ar fi să 
stochezi. Decît să pui cămaşa în debara, între lucruri 
care aşteaptă să vină primul zugrăvit ca să zboare, mai 
bine ai curajul s-o arunci de la început, spune-i 
bunicii făţiş « morţii cu morţii şi viii cu viii ». Atenţie, 
mai este un pericol: s-o pui în vitrină. Respectul exce¬ 
siv şi sacralizarea te îndepărtează de obiect. « Tru¬ 
pul » obiectului este protejat, dar sufletul lui moare; 
şi chiar trupul, cel salvat, nu mai este el însuşi, devine 
propria lui amintire. 


Vorbeam despre libertatea deplină a omului care res¬ 
pectă regula în societatea tradiţională. Restrîngînd 
discuţia asupra sărbătorilor, cred că eşti liber să faci ce 
vrei şi cum vrei şi cu ce vrei, cu condiţia să ştii> să 
foloseşti şi să faci totul cu mina ta. 

Să ştii înseamnă să mai cunoşti ceva din povestea săr¬ 
bătorii. Nu ajunge să spui: astăzi e cutare zi. Ştiind, 
poţi să alegi dintre sărbători pe cele care se potrivesc 
cu viaţa ta. Problema opţiunii nu se pune în cazul săr¬ 
bătorilor creştine. Cînd e vorba de celelalte, pare un 
gest firesc. Orăşeanul poate prelua mărţişorul, cum 
de altfel a făcut-o, dar nu şi sărbătorile care privesc 
aratul, secerişul, semănatul cînepii. La acestea, după 
colectivizare, pînă şi ţăranul a renunţat. Nimeni nu 
făcea sărbătoarea cununii de grîu pentru recolta co¬ 
lectivei. 

A doua condiţie pe care trebuie s-o respecţi este să 
foloseşti sărbătoarea. în vechile cărţi religioase întîl- 
neşti la tot pasul formula « a lua folos ». Ea numeşte o 
învăţătură cu totul specială, cu consecinţe adînci, o 
învăţătură-hrană, bună deopotrivă pentru minte şi 
suflet. « Ce-am fi noi fără sărbătoare ? Din ce să ni se 
tragă nouă puterea? » se întreabă o voce din sat. Răs¬ 
punsul meu a fost formulat deja, am deveni Oameni 
Pelicani. Pentru că ştiu prea puţin despre sărbători, 
pentru că nu le mai cunosc puterea şi pentru că sînt 
cuprinşi de un fel de sfială, oamenii le folosesc tot mai 
puţin. Dau puţin şi iau puţin. La urma urmelor, au 
ceea ce merită. 

în fine, ultima condiţie este să faci cu mina ta tot ce e 
de făcut. Plătind să ţi se facă nu păcăleşti pe nimeni. 
Contactul direct cu materia, gesturile, cuvintele tale, 
concentrarea nutresc sărbătoarea şi te ajuta să te 
foloseşti de ea. De pildă, să faci pască este un drept, 
nu o obligaţie. Cumpărînd un Panetone sau cine ştie 
ce aluat de la Panipat îţi pierzi acest drept. Cînd faci 
cu mîna ta, chiar dacă faci prost, eşti înăuntrul sărbă- 

torii. Cînd face altcineva pentru tine, el nu intră şi tu 
ieşi afară. 

Un ultim sfat înainte de încheiere 

îmi închipui anul cu sărbători ca pe un şirag pe măr¬ 
gele. 365! Mari şi mici, albe şi negre, colorate... 
Unele sînt lipicioase şi miros a friptură de miel, altele, 
alungite, miros a sarmale. Zilelor de post le cores¬ 
pund mărgeluţe lucioase ca boabele de cafea. Dumini¬ 
cile sînt galbene şi strălucitoare. 

Anul fără sărbători este făcut din scame. Cinci scame 
mici pentru zilele lucrătoare şi două, mai mari, pentru 
week-end. Pui scamă lîngă scamă şi faci 52 de săp- 
tămîni. Aici duminici nu există! Scama de sîmbătă s-a 
unit cu cea de duminică şi au făcut un cocoloş verzui. 
Există şi grămăjoara de scame roz care înseamnă 
vacanţă. Din cînd în cînd, apare menţiunea unei 
aniversări sau a unei zile consacrate copilului, femeii, 
muncii, sănătăţii, pompierului... Scamele nu au mi¬ 
ros. Ele sînt mute şi vorbesc pe tăcute. Mare lucru tot 
nu au de spus. 

Ai observat că anul fără sărbători este linear? Deşi 
cuvîntul an vine din annulus , care înseamnă inel în 
latină. Anul cu sărbători este rotund ca soarele şi ca 
luna. 

Trăim într-o lume care se mişcă repede şi se va mişca 
şi mai repede. Nu ştiu cît vom mai rezista ispitei de a 
deveni Pelicani. într-o dimineaţă s-ar putea să ne po¬ 
menim imobilizaţi în plasa noilor obişnuinţe —• într-o 
dimineaţă cînd procentul de scame din sînge va fi mai 
ridicat. 

Mă întreb - ce ne mai poate salva atunci ? Mai există 
* salvare? Niciodată nu-i aşa ca să nu fie cumva. Nu 

ştiu ce vor face ceilalţi. în ce mă priveşte, mă voi agăţa 
de poveste, povestea nefiind altceva decît un fir prin 
care primeşti din trecut putere. Dacă nu vă trece prin 
cap o idee mai bună, puteţi să mă urmaţi. 


Celor care doresc sâ ştie mai mult despre timp şi săr¬ 
bătoare la români le recomand autorii: Ernest Bernea, 
Ion Ghinoiu, Simion Fior ea Marian, Tudor Pamfile . 
Scrierea cărţii de faţă nu ar fi fost cu putinţă în 
absenţa operei lor. 

Informaţiile privind vieţile sfinţilor şi sărbătorile 
creştine provin din volumul Proloagele îngrijit de 
Arhim. dr. Benedict Ghiuş (Editura Mitropoliei Olte¬ 
niei , Craiova , 1991). 

